SunOnline: Jaluthakugai kuriah gendhiya operation nimmaalaifi\nޖަލުތަކުގައި ކުރިއަށް ގެންދިޔަ އޮޕަރޭޝަން ނިންމާލައިފި\nޝަފްނާ ހުސައިން 12 Jun 2021, 18:51\nއޮަޕަރޭޝަންގައި ބައިވެރިވި ފުލުހުންނާއި ސިފައިން މާލެ އައުން -- ސަން ފޮޓޯ/ މުޒައްޔިން ނާޒިމް\nހަރުކަށި ފިކުރާ ދެކޮޅަށް ސަލާމަތީ ބާރުތަކުން ޖަލުތަކުގައި ކުރިއަށް ގެންދިޔަ އޮޕަރޭޝަން ނިންމައިލައިފި އެވެ.\nމިދިޔަ މަހުގެ ހަ ވަނަ ދުވަހުގެ ރޭ، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ހަމަލާއާ ގުޅިގެން މާލޭ ޖަލާއި މާފުށީ ޖަލަށް ފުލުހުންނާއި ސިފައިން ވަދެފައި ވަނީ މިއަދު ފަތިހު 05:30ގަ އެވެ.\nއެ އޮޕަރޭޝަންގައި މިއަދު ޖަލުތަކުގައި ހަމަނުޖެހުން ހިނގައި، ސަލާމަތީ ބާރުތަކުން ބާރުގެ ބޭނުންކުރި ކަމަށް ވާހަކަ ދެކެވުނު ނަމަވެސް ފުލުހުންނާއި ކަރެކްޝަންސް އިން ވެސް ވަނީ އެކަން ދޮގުކޮށްފަ އެވެ.\nކަރެކްޝަންސް އިން ބުނީ މިއަދު ހެނދުނުން ފެށިގެން އެ ސާވިސް އާއި ފުލުހުންނާއި ސިފައިން ގުޅިގެން މާލޭ ޖަލާއި މާފުށީ ޖަލުގައި ކުރިއަށް ގެންދިޔަ އޮޕަރޭޝަން މިހާރު ނިންމާލާފައިވާ ކަމަށެވެ.\nނަމަވެސް އޮޕަރޭޝަނާ ގުޅޭ އިތުރު މައުލޫމާތު ހާމަކޮށްފަ އެއް ނުވެ އެވެ. އޮޕަރޭޝަންގައި ބައިވެރިވުމަށް މާފުށީ ޖަލަށް ދިޔަ ސިފައިންނާއި ފުލުހުން މިހާރު ވަނީ މާލެ އައިސްފަ އެވެ.\nމިދިޔަ މަހުގެ6ވަނަ ދުވަހު ރައީސް ނަޝީދު ދިރިއުޅުއްވާ ގެއިން އެމަނިކުފާނު ނުކުމެ ވަޑައިގެން ކާރުކޮޅަށް އަރާ ވަޑައިގަންނަވަނިކޮށް އައިއީޑީއެއް ގޮއްވާލާ ދިން ހަމަލާއާ ގުޅިގެން ލިބުނު ޒަހަމްތަކަށް މިހާރު ވެސް އަންނަނީ ޖަރުމަނު ވިލާތުގައި ފާރުވާ ހޯއްދަވަމުންނެވެ.\nހަމަލާ އާ ގުޅިގެން ހައްޔަރުކޮށްފައި ވަނީ މއ. ފޭރުގެ، މުޖާޒު އަހުމަދު، 21، ގއ. ކޮނޑޭ، ފޮޅޭމާ، ތަހުމީން އަހުމަދު، 32، ވ. ތިނަދޫ، ހިޔާ، އަދުހަމް އަހުމަދު ރަޝީދު، 26 އަދި ލ. ގަން، ދުންފިނިއުފާ، އަހްމަދު ފާތިހު، 23 އެވެ. އެމީހުންނަކީ ހަރުކަށި ފިކުރުގެ ބައެއް ކަމަށް ވަނީ ތުހުމަތުކޮށްފަ އެވެ.\nހަމަލާ ދިން ތާ އެއް މަސް ފުރު ދުވަހު ބޭއްވި ޕްރެސް ކޮންފަރެންސެއްގައި ފުލުހުން ބުނީ ހަމަލާގެ ތަހުގީގަށް ބޮޑެތި ކުރިއެރުންތަކެއް ލިބިފައިވާ ކަމަށާއި ހަމަލާ ރޭވުމުގައި އިސްކޮށް އުޅުނު އެންމެން މިހާރު ހައްޔަރުކުރެވިފައިވާ ކަމަށެވެ.\nއެ ހަމަލާއަށް ފަހު ސަލާމަތީ ބާރުތަކުން އަންނަނީ ރާއްޖޭގެ އެކި ހިސާބުތަކުގައި ހަރުކަށި ފިކުރާ ދެކޮޅަށް ބޮޑު އޮޕަރޭޝަނެއް ހިންގަމުންނެވެ. އެ އޮޕަރޭޝަންތަކުގައި މިހާތަނަށް 14 މީހަކު ވަނީ ހައްޔަރުކޮށްފަ އެވެ.\nހަމަލާގެ ތަހުގީގު ކުރިއަށް ދަނީ ހަމަލާ ދިނުމުގައި އަމަލީ ގޮތުން ބައިވެރިވި މީހުންނާއި، ހަމަލާ ރާވާއި ހިންގި މީހުންނާއި އަދި ހަމަލާއަށް މާލީ ގޮތުން އެހީތެރިކަން ފޯރުކޮށްދިން މީހުން ވެސް ހޯދުމަށް ފޯކަސް ކޮށްގެން ކަމަށް ފުލުހުން ބުންޏެވެ.


"Mahabarat" Hrithikah hushahelhi vaahaka Deepika dhogukoffi | Mihaaru\n01 ޖެނުއަރީ 2020 - 07:37\nއަންނަ މަހުގެ 10 ގައި ރިލީޒް ކުރާ އޭނާގެ އާ ފިލްމު "ޗަޕާކް" ގެ ޕްރޮމޯޝަނަލް އިވެންޓެއްގެ ތެރޭގައި ނޫސްވެރިން ކުރި ސުވާލުތަކަކަށް ޖަވާބު ދެމުން، ހުނަރުވެރި ބަތަލާ ބުނީ "މަހާބާރަތު" މައިގަނޑު އެއް ކެރެކްޓާ، ލޯޑް ކްރިޝްނާގެ ރޯލަށް ރިތިކް ސޮއިކުރި ކަމަށް ބުނާ ވާހަކަތަކެއް އޭނާ އަށް ވެސް މީޑިއާ އިން ފެނިފައިވާ ކަމަށެވެ.\n"އެކަމަކު އޭގައި ވެސް އެއްވެސް ހަގީގަތެއް ނެތް. އަހަރެންނަކަށް ނޭނގޭ އެއީ ކޮންތާކުން ތިލަވެގެން އުޅޭ ވާހަކަތަކެއް ކަމެއް،" އެކްޓަރު ރަންވީރު ސިންގްގެ އަންހެނުން ބުންޏެވެ.\nއޭނާ ބުނިގޮތުގައި "މަހާބާރާތު" ސްކްރިޕްޓްގެ މަސައްކަތް ކުރަމުން އަންނާތީ ފިލްމުގެ ކާސްޓާ ދޭތެރޭ މި ވަގުތު ޓީމުން މާ ބޮޑަކަށް ނުވިސްނަ އެވެ.\n"އަހަރެން ކުޅެން ހަމަޖެހިފައިވާ ދުރޯޕަޅީގެ ކެރެކްޓާ ވެސް އަދި އޮތީ ސްކްރިޕްޓިން މަރުހަލާގައި. އެހެންވީމާ ފިލްމުގެ ކާސްޓުންނަކާ ދޭތެރޭ މި ވަގުތަކު ނުވިސްނާ. ސްކްރިޕްޓް ނިމި، ފިލްމު ޑައިރެކްޓް ކުރާނެ މީހަކު ވެސް ފައިނަލް ވީމާ ކާސްޓުން އިއުލާން ކުރާނީ،" ދީޕިކާ ބުންޏެވެ.\n"މަހާބާތަރު" އަކީ ޕްރޮޑިއުސަރު މަދޫ މަންޓޭނާއާ ގުޅިގެން ދީޕިކާ ޕްރޮޑިއުސް ކުރާ ފިލްމެކެވެ. ބައިތަކަކަށް ބަހާލައިގެން ގެނެސްދޭން ނިންމާފައިވާ ފިލްމުގެ ފުރަތަމަ ބައި ސިނަމާތަކުގައި އަޅުވަން ނިންމާފައި ވަނީ އަންނަ އަހަރުގެ ދިވާލީގަ އެވެ.\nދީޕިކާ އާއި ރިތިކް މިހާތަނަށް އެކީގައި ފިލްމެއް ކުޅެފައި ނުވާތީ މި ދެ ތަރިން ސްކްރީނުން ދެކިލުމުގެ ޝައުގުވެރިކަން ފޭނުންގެ ތެރޭގައި ވަރަށް ބޮޑެވެ. އެހެންވެ، ދޭތެރެދޭތެރެ އިން ކޮންމެވެސް ފިލްމަކަށް ދެ މީހުން ސޮއި ކޮށްފައިވާ ކަމަށް އަޑުއަރަ އެވެ. އެގޮތުން ލަވް ރަންޖަން ޑައިރެކްޓް ކުރާނެ ކަމަށް ބެލެވޭ "ސައްތޭ ޕޭ ސައްތާ" ގެ ރިމެކް ވެސް ދީޕިކާ އާއި ރިތިކަށް ހުށަހަޅާފައިވާ ކަމަށް ވެ އެވެ.\n"Mahabharat" ah Deepika Padukone soikoffi\nމީޑިއާގައި، ދާދި ފަހުން އެންމެ އަޑުގަދަވީ، ފަރާ ޚާން ދެން ހަދާ ފިލްމެއްގެ ލީޑް ވެސް މި ދެ ތަރިންނަށް ހުށަހެޅި ވާހަކަ އެވެ.\nޑްރަގްގެ ތުހުމަތުގައި ބައެއް ތަރިންނާ ސުވާލުކުރަނީ


Adhuham Driver Gasim maraali massala Court ah! | Hathaavees\nއަދުހަމް ޑްރައިވަރު ގާސިމް މަރާލި މައްސަލަ ކޯޓަށް!\nޑްރައިވާ ގާސިމްގެ ގާތިލް-\nޓެކްސީ ޑްރައިވަރު ގާސިމް ހަސަން މަރާލި އަދުހަމް މުހައްމަދުގެ މައްޗަށް ދައުވާކޮށް މައްސަލަ ކޯޓަށް ފޮނުވައިފި އެވެ.\nޕްރޮސެކިއުޓަ ޖެނެރަލް (ޕީޖީ) އޮފީހުން ބުނީ، އެ މައްސަލަ އިއްޔެ ކޯޓަށް ފޮނުވާފައިވާ ކަމަށެވެ. އަދި އޭނާގެ މައްޗަށް އުފުލާފައިވަނީ، ތޫނު އެއްޗެއް ބޭނުން ކޮށްގެން ގަސްދުގައި މީހަކު މެރުމުގެ ދައުވާ ކަމަށެވެ.\nގާސިމް މަރުވީ އޭނާގެ އަތުން ފައިސާ ފޭރުމުގެ ގޮތުން ބިރުދެއްކުމަށް އުޅުމުގެ ތެރޭގައި ކަމަށް އަދުހަމްވަނީ އިއުތިރާފްވެފައެވެ. ފުލުހުން ބުނީ ގާސިމް މަރާލި ކަމަށް އަދުހަމް ފުލުހުންގެ ތަހުގީގުގަ އާއި، ކްރިމިނަލް ކޯޓުގެ ބަންދުގެ މަޖިލީހުގައި ވެސް އިއުތިރާފުވެފައިވާ ކަމަށެވެ.\nއަދުހަމް އިއުތިރާފުވެފައި ވިޔަސް އޭނާގެ މައްޗަށް ޝަރީއަތް ކޮށްގެން ކުށް ސާބިތުވާނެ ވަރަށް ހެކި ހޯދާނެ ކަމަށް ފުލުހުން ބުންޏެވެ. އަދި މިހާރު ވެސް މުހިންމު ފޮރެންސިކް ހެކިތައް ލިބިފައިވާ ކަމަށް ފުލުހުން ބުންޏެވެ. ފުލުހުން ބުނި ގޮތުގައި ގާސިމް މަރާލުމުގައި އެހެން އެއްވެސް ބަޔަކު ބައިވެރިވިކަމެއް އަދި އެނގިފައި ނުވާ ކަމަށެވެ.\nތޫނު އެއްޗަކުން ހަމަލަދީ ޓެކްސީ ޑްރައިވަރު ގާސިމް މަރާލާފައި ވަނީ މިދިޔަ އަހަރުގެ ޑިސެމްބަރު ހަތަރު ވަނަ ދުވަހު އެވެ.


ފާރިސްގެ އިސްތިއުނާފް މައްސަލަ، ބޮޑު ކަންބޮޑުވުމެއް\nރައްޔިތުންގެ މަޖިލީހުުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ބަންދުގައި ހުންނަތާ ހަ މަސް ވީ އެވެ. އޭނާގެ މައްޗަށް ތުހުމަތު ކުރަނީ މަޖިލީހުގެ މެމްބަރަކަށް ރިޝްވަތު ހުށަހެޅުމެވެ. އެ މައްސަލާގައި ފާރިސްގެ މައްޗަށް ދައުވާ އުފުލައި، ކްރިމިނަލް ކޯޓުގައި ޝަރީއަތް މިހާރު ދަނީ ހިނގަމުންނެވެ. ފާރިސްގެ މައްސަލާގައި ގިނަ...\nފަހުގެ ތާރީޚެއްގައި ރާއްޖޭގައި އިސްތިއުނާފްގެ ނިޒާމަށް ގެނައި އެންމެ ބޮޑު ބަދަލަކީ ރާއްޖޭގެ ދެ ސަރަހައްދެއްގައި ހައި ކޯޓުގެ ގޮފިތައް އުފައްދަން ގާނޫނުގައި ކަނޑައެޅުމެވެ. ކޯޓުތަކުގެ ގާނޫނަށް ޑިސެމްބަރު، 2014 ގައި ގެނައި އިސްލާހުގެ ދަށުން އެ ބަދަލު ގެނައީ ރައްޔިތުންނަށް ފަސޭހައިން އިސްތިއުނާފްގެ ނިޒާމު ބޭނުން ކުރުމުގެ ފުރުސަތު...\nSeptember 06, 2017 26\nޝާފިއު ދޫވުމާ އެކު، ފާރިސަށް އޮތީ ކޮން ފުރުސަތެއް؟\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ބަންދުގައި ހުންނަތާ ދެ މަސް ވާން ގާތްވީ އެވެ. އޭނާ ބަންދުގައި ހުންނަތާ އިއްޔެ އަށް 50 ދުވަސް ވީ އެވެ. ފާރިސަށް ކުރަނީ، އިދިކޮޅު ފަރާތްތަކުން ގުޅިގެން ހުށަހެޅި ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތްކަމުގެ މައްސަލައާ ގުޅިގެން...\nކޯޓުތަކުގެ ގާނޫނަށް 2014 ގައި ގެނައި އިސްލާހެއްގެ ދަށުން ހައި ކޯޓުގެ ދެ ގޮތްޕެއް ރާއްޖޭގެ ދެ ސަރަހައްދެއްގައި އުފައްދަން ޖެހޭ ގޮތަށް ހަމަޖެއްސީ ފަސޭހައިން އަދި އަވަސް ކަމާ އެކު އިސްތިއުނާފް މަރުހަލާގެ ބޭނުން ހިފުމުގެ ފުރުސަތު ދިނުމަށެވެ. ނަމަވެސް އޭރު ވެސް އެ ބަދަލާ މެދު ގާނޫނީ ބައެއް މީހުން ކަންބޮޑުވުން ފާޅުކުރި އެވެ.\nMay 17, 2017 57\nހައި ކޯޓުގެ ހުކުމުން ކެޕްޓަނުންނަށް ބިރުވެރި މެސެޖެއް\nރާއްޖޭގައި މަސްތުވާތަކެތީގެ ކުށްތަކަކީ ބޮޑެތި އަދަބުތަކެއް ކަނޑައަޅާފައިވާ އަދި ފަސޭހައިން ސާބިތު ކުރެވޭ މިންގަނޑަކުން އޮންނަ ކަމެކެވެ. މިއީ ދުނިޔޭގެ އެހެން ގައުމުތަކުގައި ވެސް އެކަން އޮންނަ ގޮތެވެ. ބޭނުމަކީ އެ ކުށުގެ ސަބަބުން މުޖްތަމައު އަށް ލިބެމުންދާ ގެއްލުންތަކުން ސަލާމަތް ކުރުމެވެ. އެފަދަ މައްސަލަތަކުގައި ގާނޫނީ ގޮޅިއަށް...\nކޯޓެއްގެ ނިންމުމެއް އިސްތިއުނާފް ކުރުމަކީ އެ ނިންމުމެއްގެ ސަބަބުން ހައްގެއް ގެއްލޭ ކަމަށް ގަބޫލު ކުރެވޭ ފަރާތަށް ޝަރުއީ މަރުހަލާގައި ދީފައި އޮންނަ މުހިންމު ފުރުސަތެކެވެ. ދަށު ކޯޓަކުން މީހަކާ މެދު ނުވަތަ ބަޔަކާ މެދު އެޅި ފިޔަވަޅު ތަންފީޒުވެގެން ނިމޭއިރު ވެސް ނުވަތަ އޭގެ މުއާމަލާތް ކެނޑޭއިރު ވެސް އިސްތިއުނާފް މަރުހަލާއިން ގޮތެއް...\nގާނޫނުގައި ބުނާ މުއްދަތަށް ވުރެން އިންތިހާބުތައް ލަސްވުމަކީ ކަށަވަރުކޮށްދީފައި ހުރި ހައްގުތައް ގެއްލޭނެ ކަމެކެވެ؛ ޖެނުއަރީ 14 ގައި ބާއްވަން ނިންމި ލޯކަލް ކައުންސިލް އިންތިހާބު ދެ މަހަށް ފަސްކުރަން ސިވިލް ކޯޓުން ނެރުނު އަމުރު އިލެކްޝަންސް ކޮމިޝަނުން ހައި ކޯޓުގައި އިސްތިއުނާފްކުރީ ވެސް އެހެންވެ އެވެ. އެ މައްސަލަ އިސްތިއުނާފް...


ރާއްޖޭގެ ބައެއް ހިސާބުތަކަށް ހުދުސަމާލު ނެރެފި - DhiDaily\nރާއްޖޭގެ ބައެއް ހިސާބުތަކަށް ހުދުސަމާލު ނެރެފި\nކ.އަތޮޅުން ފެށިގެން އައްޑޫސިޓީއާއި ދެމެދުގެ ރައްތަކަށް މޫސުން ގޯސްވާނެ ކަމަށް ލަފާކޮށް މޫސުމާއި ބެހޭ ގައުމީ އިދާރާއިން ހުދުސަމާލު ނެރެފިއެވެ.\nބޯކޮށް ވާރޭވެހި، ގުގުރުން އެކަށީގެންވާ ކަމަށާއި، އަދި ވިލާގަނޑުގައި ގަޑިއަކު 45 މޭލު ބާރުމިނުގައި ވައި ޖެހުން އެކަށީގެންވާކަމަށް އެއިދާރާއިން ވަނީ ބުނެފައެވެ. އަދި ދިޔަވަރު ބޮޑުވާ ވަގުތު ތަކުގައި އެކިހިސާބަށް އުދައެރުން އެކަށީގެން ވާކަމަށްވެސް އެއިދާރާއިން ވަނީ ބުނެފައެވެ. އުދަ އަރާފާނެ ކަމަށް ލަފާކުރެވޭތީ މޫދާއި ކައިރީގައި ދިރިއުޅޭ ފަރާތްތަކުން މިކަމަށް ސަމާލުކަން ދިނުމަށްވެސް ވަނީ އިލްތިމާސް ކޮށްފައެވެ.\nދެކުނުގެ ކަނޑުތަކުގެ ރާޅުގެ އުސްމިނުގައި2ފޫޓާއި4ފޫޓު ހުރުން އެކަށީގެން ވާއިރު، އުތުރާއި މެދު ރާއްޖެތެރޭގެ ކަނޑުތަކުގެ ރާޅުގެ އުސްމިނުގައި3ފޫޓާއި6ފޫޓުގެ އުސްމިން ހުރުން އެކަށީގެން ވާކަމަށްވެސް މޫސުމާއި ބެހޭ ގައުމީ އިދާރާއިން ވަނީ ބުނެފައެވެ.


އައްޑޫގައި ހިންގި މަސްތުވާތަކެތީގެ އޮޕަރޭޝަނުގައި ހައްޔަރުކުރި އިތުރު ތިން މީހަކު ޝަރީއަތް ނިމެންދެން ބަންދަށް | | Sangu News\nއައްޑޫގައި ހިންގި މަސްތުވާތަކެތީގެ އޮޕަރޭޝަނުގައި ހައްޔަރުކުރި އިތުރު ތިން މީހަކު ޝަރީއަތް ނިމެންދެން ބަންދަށް\n10 އޮކްޓޯބަރ 2020 - 16:07\n10 އޮކްޓޯބަރ 2020\nއައްޑޫ ސިޓީގައި ފުލުހުން ކުރިއަށް ގެންދިޔަ މަސްތުވާތަކެތީ ހާއްސަ އޮޕަރޭޝަނުގައި ހައްޔަރުކޮށްފައިވާ މީހުންގެ ތެރެއިން އިތުރު ތިން މީހަކު ޝަރީއަތުން ގޮތެއް ނިންމެންދެން ބަންދުގައި ބޭތިއްބުމަށް އަމުރުކޮށްފިއެވެ.\nޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފައިވަނީ ސ. ހިތަދޫ/ ފިނިފަރު، ހަސަން އާމިރު (25އ) ، އާއި ސ. ހިތަދޫ/ބުލޫބާރޑް، ހޫދު ލަތީފް (24އ) އާއި ސ. ހިތަދޫ/މަންދޫބުގެ، ޙުސައިން ސިމާޙު (27އ)އެވެ. މ\nމިމީހުންގެ ތެރޭގައި ހިމެނޭ ސ. ހިތަދޫ/ބުލޫބާރޑް، ހޫދު ލަތީފް (24އ) އަކީ މިމައްސަލައާ ގުޅިގެން އޮކްޓޫބަރު7ވަނަ ދުވަހުގެ ވަގުތެއްގައި ހައްޔަރުކޮށް، އެދުވަހު ކޯޓަށް ހާޒިރުކުރުމުން ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފައިވާ މީހެކެވެ. އަދި އަނެއް ދެމީހުންޝަރީއަތް ނިމެންދެން ބަންދުގައި ބޭތިއްބުމަށް އަމުރުކޮށްފައިވަނީ އެދެމީހުންގެ ބަންދާމެދު ގޮތެއް ނިންމުމަށް އިއްޔެ ކޯޓަށް ހާޒިރުކުރުމުންނެވެ.\nމި ތިން މީހުންނާއެކު ޖުމްލަ5މީހަކަށް ވަނީ ޝަރީއަތް ނިމެންދެން ބަންދުގައި ބެެހެއްޓުމަށް އަމުރުކޮށްފައެވެ. ކުރިން ސ. ހިތަދޫ/ފިނިފަރު، ޢަބްދުﷲ އިބްރާހިމް (33އ) އާއި ސ. ހިތަދޫ/ކޯޅި، މުޙައްމަދު ޔާމީން ނަޞީރު (23އ) އަށް ހިތަދޫ މެޖިސްޓްރޭޓް ކޯޓުންވަނީ ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފައެވެ.\nރާއްޖެއަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެ ކުރަންއުޅޭ ކަމަށް މޯލްޑިވްސް ޕޮލިސް ސަރވިސްގެ އިންޓެލިޖެންސަށް ލިބުނު މައުލޫމާތަކާ ގުޅިގެން ޑްރަގް އެންފޯސްމަންޓް ޑިޕާރޓްމަންޓާއި ޑްރަގް އިންޓެލިޖެންސް އާއި މެރިން ޕޮލިސް އާއި ސައުތު ޕޮލިސް ޑިވިޜަންގައި ގާއިމްވެތިބޭ ސްޕެޝަލް އޮޕަރޭޝަންގެ ފުލުހުން އަދި ސައުތު ޕޮލިސް ޑިވިޜަން ގުޅިގެން އައްޑޫ ސިޓީގެ ކަނޑުގެ ސަރަހައްދުގައި ހިންގި ޚާއްސަ އޮޕަރޭޝަންގައި ވަގުތީ ބަރުދަނުގައި 98.6 ކިލޯގެ މަސްތުވާތަކެތި ފެނިފައި ވެއެވެ.\n0%ވަރަށް ގަދަ 0%ވަރަށް ގަޔާވޭ 0%ބޮޑު ޖޯކެއް 100%ހައިރާންވެއްޖެ 0%ވަރަށް ދެރަ 0%ރުޅިގަދަ ވަނީ\nފުލުހުންގެ ހިދުމަތުގެ ބިލަކީ، ޑިމޮކްރެޓިކް ވެރިކަމެއްގައި ދެވޭ ޕްރޮފެޝަނަލް ހިދުމަތެއް: އެމްޑީޕީ\nޝަރީއަތް ނިމެންދެން ޝަހީބް ބަންދުކުރި މައްސަލަ ސުޕްރީމް ކޯޓަށް\nސިނަމާލެ ބްރިޖުގައި ކާރަކާއި ވޭނެއްޖެހި އެކްސިޑެންޓެއް ހިނގައިފި\nސައްހަ ނޫން ސްލިޕް ފޮނުވުން އިތުރުވާތީ ސަމާލުވާން އެދިއްޖެ


ޚާރިޖީ ވަޒީރު ޢަބްދުﷲ ޝާހިދު މޮރޮކޯގެ އިސްލާމިކް އެފެއާޒް މިނިސްޓަރާ ބައްދަލުކުރައްވައިފި | Jazeera\tޚާރިޖީ ވަޒީރު ޢަބްދުﷲ ޝާހިދު މޮރޮކޯގެ އިސްލާމިކް އެފެއާޒް މިނިސްޓަރާ ބައްދަލުކުރައްވައިފި - Jazeera\nޚާރިޖީ ވަޒީރު ޢަބްދުﷲ ޝާހިދު މޮރޮކޯގެ އިސްލާމިކް އެފެއާޒް މިނިސްޓަރާ ބައްދަލުކުރައްވައިފި\nއެޑުމިން November 15, 2019 169 views0\nޚާރިޖީ ވަޒީރު އަލްފާޟިލް ޢަބްދުﷲ ޝާހިދު، މޮރޮކޯއަށް ކުރައްވަމުންގެންދަވާ ރަސްމީ ދަތުރުފުޅުގައި މިއަދު މޮރޮކޯގެ މިނިސްޓަރ އޮފް އެންޑޯމެންޓްސް އެންޑް އިސްލާމިކް އެފެއާޒް ހިޒް އެކްސެލެންސީ އަޙްމަދު ތައުފީޤް އާއި ބައްދަލު ކުރައްވައިފިއެވެ.\nމޮރޮކޯގެ މިނިސްޓްރީ އޮފް އެންޑޯމެންޓްސް އެންޑް އިސްލާމިކް އެފެއާޒްގައި ކުރިއަށްދިޔަ މި ބައްދަލުވުމުގައި، މިނިސްޓަރ ޝާހިދު ދެއްކެވި ވާހަކަފުޅުގައި ދިވެހިރާއްޖެއާއި މޮރޮކޯއާ ގުޅުންހުރި ދީނީ ތަރިކައަށާއި ތާރީޚަށް އަލިއަޅުވާލެއްވިއެވެ. އެގޮތުން، ދިވެހިރާއްޖެ އަށް އިސްލާމް ދީން ތަޢާރަފްވިގޮތުގައި ހަވާލާދެވޭ މޮރޮކޯގެ އަބުލް ބަރަކާތް ޔޫސުފުލް ބަރްބަރީގެ ނަން ފާހަގަކުރެއްވިއެވެ. އަދި އިސްލާމްދީނުގެ އަސާސްތައް އިޢާދަކުރުމަށް އެކުއެކީ މަސައްކަތްކުރުމާއި، ދިވެހިރާއްޖޭގެ އިމާމުންނަށް މޮރޮކޯގެ މަޢުހަދުތަކުން ތަމްރީން ފުރުޞަތުތައް ހޯދުމާއި ގުޅޭގޮތުން ދެ މިނިސްޓަރުން މަޝްވަރާކުރެއްވިއެވެ. މިނިސްޓަރ ޝާހިދު އިތުރަށް ދެއްކެވި ވާހަކަފުޅުގައި އިސްލާމީ ފުރިހަމަ އަޤީދާގެ މަތިވެރިކަމާއި މޫރިތިކަން ދެމެހެއްޓުމަށް މޮރޮކޯ ސަރުކާރުން ކުރަމުންގެންދާ މަސައްކަތްތަކަށް ތަރުޙީބުދެއްވިއެވެ.\nމި ބައްދަލުވުމުގައި އެމަނިކުފާނުގެ އަރިހުގައި މިނިސްޓަރ އޮފް ސްޓޭޓް ފޮރ ފޮރިން އެފެއާޒް އަލްފާޟިލް އަޙުމަދު ޚަލީލް އާއި، ދިވެހިރާއްޖެއިން ޔޫ.އޭ.އީ އަށް ކަނޑައަޅުއްވާފައި ހުންނަވާ ސަފީރު ޑރ. ޙުސެއިން ނިޔާޒް އާއި، މިނިސްޓްރީ އޮފް ފޮރިން އެފެއާޒްގެ އެޑިޝަނަލް ސެކެޓްރީ އަލްފާޟިލް އަހުމަދު ޝިއާންގެ އިތުރުން މިނިސްޓްރީ އޮފް ފޮރިން އެފެއާޒްގެ އެސިސްޓެންޓް ޑިރެކްޓަރ އަލްފާޟިލާ މުޢުމިނާ އިބްރާހިމް ބައިވެރިވެވަޑައިގެންނެވިއެވެ.


ޕްރައިމަރީ ޓީޗަރ (ވޭޖް) ބޭނުންވެއްޖެ\nޓީޗަރު (ޕްރައިމަރީ )\nވަޒީފާ ހަމަޖެހޭ ތާރީޚުން ފެށިގެން 21 އޭޕްރިލް 2022 ގެ ނިޔަލަށް\nޙަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން. އަދި ގައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލުވާގޮތަށް ކުލާހުގަޔާއި ކުލާހުން ބޭރުގައި ކިޔަވައިދިނުމާއި ކިޔަވައިދިނުމަށް ކުރަންޖެހޭ އެންމެހައި މަސައްކަތް ކުރުން.\nމިނިސްޓްރީ އޮފް އެޑިޔުކޭޝަނުން ކަނޑައަޅާފައިވާ އުޞޫލާއި އެއްގޮތަށް ޓައިމްޓޭބަލް ކުރެވިގެން ނަގަންޖެހޭ އެންމެހައި ގަޑިތަކާއި އަދި ޙަވާލުކުރެވޭ ސަބްސްޓިޓިއުޝަންގަޑިތައް ނެގުން.\nއުނގެނުމާއި އުނގަންނައިދިނުމާއި ގުޅޭގޮތުން ދަރިވަރުންނަށް ޙަވާކުރާ މަސައްކަތްތައް ސްކޫލުން ކަނޑައަޅާފައިވާ އުޞޫލުތަކާއި އެއްގޮތްވާގޮތަށް ޗެކްކުރުމާއި އަދި ބިނާކުރަނިވި ފީޑްބެކް ދިނުން. އަދި ދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި، ރިކޯޑްކުރުމާއި، ބެލެނިވެރިންގެ ބައްދަލުވުން ތަކުގައި ބައިވެރިވެ އަދި އެމައޫލޫމާތުތައް ހިއްސާކުރުން .\nދަރިވަރުންގެ އެސެސްމެންޓް ޕޭޕަރާއި، ޔުނިޓް ޓެސްޓް ޕޭޕަރުތަކާއި، ޓާމް ޓެސްޓް ޕޭޕަރ އަދި މިނޫންވެސް ދަރިވަރުންނަށް ޙާސިލްވި މިންވަރު ނުވަތަ ކުރިއެރުން ވަޒަންކުރުމަށް ބާއްވާ ޓެސްޓްތަކާއި އެސެސްމަންޓްތައް މާކުކޮށް ބިނާކުރެނިވި ފީޑްބެކްދިނުން.\nދަރިވަރުން ޙާޞިލުކުރާ މިންވަރާއި ކުރިއެރުމުގެ ރެކޯޑްތައް، މިނިސްޓްރީ އޮފް އެޑިޔުކޭޝަނާއި ސްކޫލުން ކަނޑައަޅާފައިވާ މަންސާއެއްގައި ބެލެހެއްޓުމާއެކު، އެއަށް އަހުލުވެރިވުމާއި، ދަރިވަރުންގެ ކުރިއެރުމާބެހޭ ގޮތުން ސްކޫލުގެ ވެރިންނާއި ތަޢުލީމީ ދާއިރާގެ ފަރާތްތަކަށް ބޭނުންވާނެ މަޢުލޫމާތު ހިއްސާ ކުރުން.\nސްކޫލުން އިންތިޒާމްކޮށްގެންބާއްވާ ކޯޑިނެޝަން މީޓިންތަކާއި، މަޝްވަރާ ބައްދަލުވުންތަކާއި އަދި އެހެނިހެން ބައްދަލުވުންތަކުގައި ބައިވެރިވުމާއި، ދަރިވަރުންގެ ޢިލްމީ ޤާބިލްކަން އިތުރުކުރުމަށްޓަކައި ސްކޫލުން ރާވައިގެން އިންތިޒާމްކުރާ ޕްރެކްޓިކަލްގަޑިތަކާއި، މަހާސަމާފަދަ ޢިލްމީ ހަރަކާތްތައް ވިލަރެސްކޮށް ބެލެހެއްޓުން.\nކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައިތަކެތި (ސްކީމްއޮފް ވަރކް، ލެސަންޕްލޭން، މާރކްސްޝީޓްފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުމާއި، ދަރިވަރުންގެ ފެންވަރު ވަޒަންކުރުމުގެ ގޮތުން ދެވޭ އެސެސްމަންޓްތަކާއި ޓެސްޓްޕޭޕަރުތައް ތައްޔާރުކުރުމާއި އެފަދަ އެސެސްމަންޓްތަކާއި އިމްތިޙާނުތައް ކުރިއަށްގެންދިއުން.\nކިޔަވައިދޭ މާއްދާއާއި ގުޅޭގޮތުން އިތުރު މުއްސަދިކަމެއް (ރިސޯސް) ބޭނުންވާ ޙާލަތުގައި ސްކޫލްގެ ވެރިންގެ ލަފަޔާއި އިރުޝާދުގެ މަތިން އެފަދަ ތަކެތި ހޯދުން.\nއިސްލާމް ދީނާއި ދިވެހިރާއްޖޭގެ ގާނޫނާއި ގަވާޢިދުތަކާއި މިނިސްޓްރީ އޮފް އެޑިޔުކޭޝަނާއި ސްކޫލުން ދަރިވަރުންނަށް ކަނޑައަޅާފައިވާ ގަވާޢިދުތަކަށް ދަރިވަރުން އަހުލުވެރިކުރުމާއި ވަކިން ޚާއްސަކޮށް ދަރިވަރުންގެ ކިބައިގައި ދީނީ، އަޚްލާގީ ރިވެރި އާދަތައް ހަރުލެއްވެމުންދާކަން ކަށަވަރުކުރުން.\n10.ކުލާހުގައާއި ކުލާހުން ބޭރުގައި ދަރިވަރުންނަށް ހިންގާ ޙަރަކާތްތަކުގައި ސްކޫލަށް އެއްބާރުލުން ދިނުމާއެކު ދަރިވަރުންގެ އަޚްލާޤީ ކަންތައްތައް ރެކޯޑްކޮށް އަދާހަމަކުރުމާއި، ދަރިވަރުން ގެންގުޅޭ މާޙައުލަކީ ދަރިވަރުންނަށް ރައްކާތެރިކަމާއި އަމާންކަން ލިބިގެންވާ މާޙައުލެއްކަން ކަށަވަރުކުރުން.\n11.ދަރިވަރުންނަށް ވަށާ ޖެހޭ ތާއުލީމު ފޯރުކޮށްދިނުމަށްޓަކައި ސްކޫލުން ކުރިއަށްގެންދާ އަދަބީ ޖަމްއިއްޔާތަކާއި ކުލަބުތަކުގެ ހަރަކާތްތައް ވިލަރެސްކޮށް ބެލެހެއްޓުމާއެކު ކުރިއަށްގެންދިއުން.\n12.މުދައްރިސުންގެ ފަންނީ ގާބިލުކަން އިތުރުކުރުމަށްޓަކައި މިނިސްޓްރީ އޮފް އެޑިޔުކޭޝަނުންނާއި، ސްކޫލާއި އަދި ދާއިރާގެ މުއައްސަސާތަކުން ބާއްވާ ޕްރޮފެޝަނަލް ޑިވެލޮޕްމަންޓް ޙަރަކާތްތަކުގައި ބައިވެރިވުން.\n13.މުދައްރިސެއްގެ ޙައިސިއްޔަތުން، ލިބޭ ފުރުޞަތުތަކުގެ ބޭނުން ހިފައި، ފަންނީ ގާބިލުކަން އިތުރުކުރުމަށް މަސައްކަތްކުރުމާއި، އުނގެނުމާއި އުނގަންނައި ދިނުމާއި ގުޅުންހުރި ކަންކަން އަދާ ކުރެވޭ މިންވަރަށް ފަންނިއްޔާތަށް (ޓެކްނޮލޮޖީއަށް) އަހުލުވެރިވުން.\n14.ވަޒީފާގެ މާހައުލުގައި، މުއައްޒަފާއި ޙަވާލުކުރެވޭ މަސްއޫލިއްޔަތުތައް އަދާކުރުމުގެ ތެރެއިން، މުއައްސަސާގެ މަސްލަހަތު އިސްކޮށް، ސިއްރުހިފެހެއްޓުމާއި އެކު އިތުބާރު ހިފޭ ފަރާތެއްކަމުގައިވުން.\n15.މިނިސްޓްރީ އޮފް އެޑިޔުކޭޝަނުން އިންތިޒާމްކޮށްގެން ބާއްވާ ބައްދަލުވުންތަކުގައި ބައިވެރިވުމާއެކު ވަކިން ޚާއްސަކޮށް ތަޢުލީމީ ދާއިރާ ހަރުދަނާ ކުރުމަށްޓަކައި ކުރެވޭ އެންމެހައި މަސައްކަތްތަކެއްގައި ބައިވެރިވެ، އެއްބާރުލުން ދިނުން .\nޤައުމީސަނަދުތަކުގެއޮނިގަނޑު ގެލެވެލް3 ގެ ސަނަދެއް ހާސިލުކޮށްފައިވާނަމަ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށައަޅާނީ 18 އޮކްޓޯބަރ 2021 ވާ ބުރާސްފަތި ދުވަހުގެ 12:00 ގެ ކުރިން، ހުރަވީ ސްކޫލް، ހުޅުމާލެއަށެވެ. ވަޒީފާއަށް އެދޭ ފޯމާއި ލިޔުންތައް އީ- މެއިލް މެދުވެރިކޮށްވެސް ބަލައިގަނެވޭނެއެވެ. އީ- މެއިލް އެޑްރެހަކީ [email protected] އެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 23 އޮކްޓޯބަރ 2021 އާއި 28 އޮކްޓޯބަރ 2021 އާ ދެމެދު، އިންޓަވިއު އޮންނާނެ ތަނަކާއި ވަގުތު ކެންޑިޑޭޓުންނަށް ދުރާލާ އެންގޭނެއެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nޕަބްލިޝްކުރި ގަޑި: 18:20\nސުންގަޑި: 18 އޮކްޓޫބަރު 2021 12:00


ތަޖުވީދުގެ ފުރަމަތަ މަރުޙަލާ (ތިލާވަތުކުރުމުގެ އަދަބުތައް) – DhiSalafiyyah\nކީރިތި ޤުރުއާން ކިޔަވަންވާނީ ފުރިހަމައަށް ޠާހިރުވެގެންނެވެ. މިކަމުގައި ހަށިގަނޑާއި ހެދުމާއި ކިޔަވާ ތަން ޠާހިރުކުރުމާ އަދި މިސްވާކުކުރުން (އަނގައާއި ދަތްތައް ސާފުކުރުން) ހިމެނެއެވެ. މިއީ އެންމެ ފުރިހަމަ ގޮތެވެ.  ނަބިއްޔާ صلى الله عليه وسلم ޙަދީޘްކުރެއްވިއެވެ.\n«إِنِّي كَرِهْتُ أَنْ أَذْكُرَ اللَّهَ عَزَّ وَجَلَّ إِلَّا عَلَى طُهْرٍ أَوْ قَالَ: عَلَى طَهَارَةٍ» [رواه أبو داود في سننه برقم: (17) وصححه الألباني في صحيح أبي داود برقم: (13)]\nމާނައީ: “ހަމަކަށަވަރުން ޠަހާރަތުގެ މަތީގައި ހުންނަވައިގެން މެނުވީ ﷲ ހަނދުމަކުރުމަށް ތިމަންކަލޭގެފާނު ނުހުރުންތެރިވެވަޑައިގަތީއެވެ.”\nކިޔަވަން ފެށުމުގެ ކުރިން أَعُوْذُ ކިޔުން\n﴿فَإِذَا قَرَأْتَ الْقُرْآنَ فَاسْتَعِذْ بِاللَّـهِ مِنَ الشَّيْطَانِ الرَّجِيمِ﴾ [سورة النحل ٩٨]\nމާނައީ: “ފަހެ، ކަލޭގެފާނު ޤުރުއާން ކިޔަވައި ވިދާޅުވާ ހިނދު، ރަޙްމަތުން ބޭރުކުރައްވާފައިވާ ޝައިޠާނާގެ ކިބައިން ދުރުކުރެއްވުން އެދި، ﷲ ގެ ރައްކާތެރިކަމަށް އެދި ދަންނަވާށެވެ!”\nމަޑުމޮޅިކަމާއި ޚުޝޫޢަތްތެރިކަމާއެކު ކިޔެވުން\n﴿وَيَخِرُّونَ لِلْأَذْقَانِ يَبْكُونَ وَيَزِيدُهُمْ خُشُوعًا﴾ [سورة الإسراء ١٠٩]\nމާނައީ: “އަދި އެއުރެން ރޮމުން މޫނުވަތަށް ސަޖިދައަށް ތިރިވެއެވެ. އަދި އެ ޤުރުއާން އެއުރެންނަށް މަޑުމޮޅިކަން އިތުރުކޮށްދެއެވެ.”\nކީރިތި ޤުރުއާން ކިޔަވަމުންދާއިރު އަޑުގަދަ ނުކުރުން\nކީރިތި ޤުރުއާން ކިޔަވަމުންދާއިރު އަޑުގަދަކޮށް، ހަޅޭއްލަވާ ހީސަމާސާކޮށް އަދި ބޭކާރުވާހަކަ ދެއްކުމަކީ މުސްލިމުންގެ ގޮތެއް ނޫނެވެ. ﷲ ތަޢާލާ ވަޙީކުރެއްވިއެވެ.\nوَقَالَ الَّذِينَ كَفَرُوا لَا تَسْمَعُوا لِهَـٰذَا الْقُرْآنِ وَالْغَوْا فِيهِ لَعَلَّكُمْ تَغْلِبُونَ ﴿٢٦﴾ فَلَنُذِيقَنَّ الَّذِينَ كَفَرُوا عَذَابًا شَدِيدًا وَلَنَجْزِيَنَّهُمْ أَسْوَأَ الَّذِي كَانُوا يَعْمَلُونَ ﴿٢٧﴾ [سورة فصلت]\nމާނައީ: “ކާފިރުވި މީހުން ބުންޏެވެ. ތިޔަބައިމީހުން މި ޤުރުއާން އަޑުނާހާށެވެ! (އަދި ޤުރުއާން ކިޔެވޭހިނދު) ތިޔަބައިމީހުން އަޑުގަދަކުރާށެވެ! އެއީ ތިޔަބައިމީހުންނަށް ގަދަވެގަނެވޭތޯއެވެ!  ފަހެ، ހަމަކަށަވަރުން ކާފިރުވި މީހުންނަށް ތިމަންއިލާހު ގަދަވެގެންވާ ޢަޛާބުގެ ރަހަ ދައްކަވާ ހުށީމެވެ. އަދި ހަމަކަށަވަރުން އެއުރެން ކޮށްއުޅުނު ނުބައި ޢަމަލުތަކަށް ތިމަންއިލާހު ޖަޒާ ދެއްވާހުށީމެވެ. ”\nނިޔަތް ﷲ އަށް ޚާލިޞްކުރުން\nކީރިތި ޤުރުއާން ކިޔެވުމުގައި ﷲ އަށް އިޚްލާޞްތެރިވުމަކީ ހަމައެކަނި އެއިލާހުގެ ޙަޟްރަތުން ދަރުމައާއި ޘަވާބަށް އެދި، އެއްވެސް ދެއްކުން ތެރިކަމެއް ނެތި ކީރިތި ޤުރުއާން ކިޔެވުމެވެ. އަދި އެކަމަށްޓަކައި އެއްވެސް މީހެއްގެ ޘަނާއަށް އުންމީދު ނުކުރުމެވެ. އެހެނީ ކޮންމެ މީހަކަށްވެސް އެމީހަކު ކުރާ ހެޔޮ ޢަމަލަކުން ލިބެނީ އެމީހަކު ނިޔަތް ގަތް ކަމެކެވެ.\n«إنَّمَا الْأَعْمَالُ بِالنِّيَّاتِ، وَإِنَّمَا لِكُلِّ امْرِئٍ مَا نَوَى» [رواه البخاري في صحيحه برقم: (1) واللفظ له ومسلم في صحيحه برقم: 155 – (1907)]\nމާނައީ: “ޢަމަލުތައް (ބިނާ) ވަނީ، ނިޔަތްތަކުގެ މައްޗަށެވެ. އަދި ކޮންމެ މީހަކަށްވެސް ވާހުށީ އެމީހަކު އެ ނިޔަތްގަތް ކަމެކެވެ.”\nކީރިތި ޤުރުއާން ރިވެތިކޮށް ކިޔެވުން\nކޮންމެ މީހަކުވެސް ކީރިތި ޤުރުއާން ރިވެތިކޮށް ކިޔެވޭތޯ މަސައްކަތް ކުރަންވާނެއެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ.\n«زَيِّنُوا الْقُرْآنَ بِأَصْوَاتِكُمْ» [رواه أبو داود في سننه برقم: (1468) وصححه الألباني في صحيح أبي داود برقم: (1320)]\nމާނައީ: “ތިޔަބައިމީހުންގެ އަޑުތަކުން ޤުރުއާން ޒީނަތްތެރިކުރާށެވެ.”\nއެބަހީ: ޤުރުއާން ރީތިކޮށް ކިޔަވައިގެން އޭގެ ރިވެތިކަން ފާޅުކުރާށެވެ. \n ބައްލަވާ: قواعد الإتقان لإيمان بنت محمد علي الزين (ص: 12 – 13) وغاية المريد لعطية قابل نصر (ص: 14).\n ބައްލަވާ: الإيجاز في شرح سنن أبي داود للنووي (ص: 136) وقواعد الإتقان لإيمان بنت محمد علي الزين (ص: 12).\n ބައްލަވާ: ومرقاة المفاتيح للملا علي القاري (4/1501)\nތަޖުވީދުގެ ފުރަމަތަ މަރުޙަލާ


Malaysia gai Ulhey Dhivehinnah Care Package Fonuvey Goiy Hadhaifi – Iru\nމެލޭޝިއާގައި އުޅޭ ދިވެހިންނަށް ކެއާ ޕެކޭޖު ފޮނުވޭ ގޮތް ހަދައިފި\nލަހޫ·7އެޕްރީލް 2020\nމެލޭޝިއާގައި އުޅޭ ދިވެހިންނަށް އެހީގެ ތަކެތި ފޮނުވޭނެ އިންތިޒާމު ސަރުކާރުން ހަމަޖައްސައިދީފިއެވެ.\nފޮރިން މިނިސްޓްރީން ބުނީ ކޮވިޑް-19 އާއި ގުޅިގެން މެލޭޝިއާގައި ދިރިއުޅޭ ދިވެހިންގެ ގިނަ ޢަދަދެއްގެ ބަޔަކަށް ޒަރޫރީ ބޭނުންތަކަށް ބޭނުންވާ ބައެއްތަކެތި ހޯދުމަށް ދަތިތަކެއް ކުރިމަތިވެފައިވާތީ، މިފަދަ ފަރާތްތަކަށް ސަރުކާރުން އެހީތެރިކަން ފޯރުކޮށް ދިނުމުގެ ގޮތުން މޯލްޑިވިއަން އިން މެލޭޝިއާ އަށް ކުރުމަށް ހަމަޖެހިފައިވާ ފްލައިޓުގައި މެލޭޝިއާގައި ތިބި ދިވެހިންނަށް ފޮނުވަން ބޭނުންވާ ތަކެތި، ފޮނުވައިދިނުމަށް ނިންމާފައިވާ ކަމަށެވެ.\nމިނިސްޓްރީން ބުނީ މެލޭޝިއާއަށް ފޮނުވޭނީ އެގައުމުން ނުލިބޭ ބޭހާއި ޒަރޫރީ ކަންކަމުގައި ފޮނުވާ ތަކެެތި ކަމަށެވެ. އެގޮތުން ޑަކްޓަރީ ބޭސް ފޮނުވާއިރު ބޭސް ސިޓީ އޮންނަން ޖެހޭނެކަމަށްވެސް އޭނާ ވިދާޅުވި އެވެ. ކެއާ ޕެކޭޖްގެ ގޮތުގައި ފޮނުވޭ ތަކެތީގެ ތެރޭގައި މަސްދަޅާއި ރިހާކުރާއި ނޫޑްލީސް ކޭހާއި މަސް އަދި ފަތް ޕެކެޓް ހިމެނެ އެވެ. ކެއާ ޕެކޭޖްގެ ގޮތުގައި ފައިސާ، ކިއްލި، ހެދިކާ، ރޯމަސް އަދި މޭވާ އާއި ދުންފަތުގެ ބާވަތްތައް ނުފޮނުވޭނެކަމަށް މިނިސްޓްރީން ބުންޏެެވެ.\nކެއާ ޕެކޭޖްގެ ގޮތުގައި ފޮނުވާ ތަކެތި މާދަމާ ވެލާނާ އިންޓަނޭޝަނަލް އެއާޕޯޓްގެ ޑިޕާޗާ ހޯލް ކައިރީގައި ބަހައްޓާފައިވާ ކައުންޓަރުތަކުން ހެނދުނު އަށަކުން ހަވީރު 4:30 އާ ހަމައަށް ބަަލައިގަނެވޭނެކަމަށް މިނިސްޓްރީން ބުންޏެވެ.\nމިޔަރު އުރަހަ ބޭރު ކުރަން އުޅުނީ އެންސިސްއަކުން ނޫން: ކަސްޓަމް\nފޮރިން މިނިސްޓްރީން ބުނީ، މިކަމުގައި ހުށަހަޅަންޖެހޭ ފޯމު، އޮންލައިންކޮށް ހުށަހަޅަން ޖެހޭ ކަމަށެވެ. އެ މިނިސްޓްރީން ބުނީ، ކެއާ ޕެކޭޖު ފޮނުވުމުގެ ފުރުސަތު ދެވޭނީ އެންމެ ފުރަތަމަ ފޯނު ހުށަހަޅާ 500 ފަރާތަށް ކަމަށެވެ.


Maraalaifaivaa Noosvriyaa Ge Hashigadu Dhekumah Loabiveriyaa Edhijje - Vaguthu\nމަރާލާފައިވާ ނޫސްވެރިޔާގެ ހަށިގަނޑު ދެއްކުމަށް ލޯބިވެރިޔާ އެދިއްޖެ\nތުރުކީވިލާތުގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވެ މަރާލާފައިވާ ސައުދީގެ ނޫސްވެރިޔާ ޖަމާލް ހަޝޯގީގެ ހަށިގަނޑު ދެއްކުމަށް ލޯބިވެރިޔާ ޚަދީޖާ ޖެންގީޒް އެދިއްޖެއެވެ.\nހަދީޖާ މީޑިއާ އަށް މައުލޫމާތު ދެމުން ހަޝޯގީގެ ހަށިގަނޑަށްވީ ގޮތެއް ސައުދީގެ ލީޑަރުންނަށް އެނގިވަޑައިގަންނަވާނެ އެވެ. ހަދީޖާ ވަނީ ހަޝޯގީގެ ހަށިގަނޑު ވީ ތަނަކާއި ބެހޭ މައުލޫމާތު ހާމަކުރުމަށް ސައުދީގެ ވަލީ އަހުދު މުޙައްމަދު ބިން ސަލްމާންގެ ކިބައިން އެދިފައެވެ.\nއޭނާ ބުނީ މިއީ އިންސާނެއްގެ ހައިސިއްޔަތުންނާއި އިސްލާމެއްގެ ހައިސިއްޔަތުން ވެސް ކުރާ ޑިމާންޑެއް ކަމަށެވެ. ޚަދީޖާ ވަނީ ހަޝޯގީ މަރާލުމުގައި ބައިވެރިވި މީހުންނާއި އެކަމަށް އޯޑަރު ދިން މީހުން އިންސާފުގެ ކުރިމައްޗަށް ގެނެސް އެންމެ ހަރުކަށި އަދަބު ދިނުމަށް ގޮވާލާފައެވެ.\nސައުދީ ސަރުކާރުން ބުނާ ގޮތުގައި، ޚަޝޯގީގެ މަރާ ގުޅިގެން ސައުދީގެ 18 މީހަކު މިހާރު ވަނީ ހައްޔަރުކޮށްފައެވެ. ޚަޝޯގީގެ މަރާއި ގުޅިގެން ސައުދީ ސަރުކާރުގެ އިސް ފަސް ފަރާތެއްވެސް ވަނީ މަގާމުން ވަކިކޮށްފައެވެ.\nތުރުކީވިލާތުގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވެ ގެއްލިފައިވާ ސައުދީގެ ނޫސްވެރިޔާ ޚަޝޯގީ މަރުވެފައިވަނީ ކޮންސިއުލޭޓްގެ ތެރޭގައި ހިނގި ތަޅާފޮޅުމެއްގައިކަން ސައުދީން ވަނީ ކަށަވަރު ކޮށްދީފައެވެ.\nސައުދީ ސަރުކާރުން ބުނީ ކޮންސިއުލޭޓްގައި ތިބި ބަޔަކާއި ޚަޝޯގީއާއި ދެމެދު ދެބަސްވުންތަކެއް ހިނގާ ތަޅާފޮޅުމެއް ހިނގިކަމަށާއި، ގޮއްމުށުގެ ހަމަލާތަކެއްވެސް ބަދަލުކޮށްފައިވާއިރު ޚަޝޯގީ މަރުވެފައިވަނީ މި ތަޅާފޮޅުންތަކުގެ ތެރޭގައި ކަމަށެވެ. ނަމަވެސް، ޚަޝޯގީގެ ހަށިގަނޑު ވީތަނަކާއި ބެހޭ އެއްވެސް މައުލޫމާތެއް އަދި ވަނީ ލިބޭ ގޮތް ނުވެފައެވެ.\nފްރީ އޭ؟ މަރާލާފަވާ މީހަކު "ފްރީ" ކުރެވޭތަ؟ މީ އެމްޑީޕީ މީހުން ކަހަލަ ބައެއް.\nއޮކްޓޯބަރ 30, 2018 13:51\nކޮންމެ ތާކަށްވެސް ސިޔާސީ ލައްޗޭ އިނގޭ -_-\nއޮކްޓޯބަރ 30, 2018 16:29


ބަދިގެ - އެންމެފަސް\nރެސިޕީ: ވަޅޯމަސް ސްޕެގެޓީ\nމިއީ ބ. ހިތާދޫ . ޝެފް އިސްމާއިލް ނަސީރު (އިއްސެ) ހިތާދޫ އޮންލައިން އަށް ހަދިޔާ ކުރައްވާފައިވާ ރެސިޕީއެކެވެ. މި ރެސިޕީ އަކީވެސް ކިޔުންތެރިންނަށް ކަމުދާނެ ރެސިޕީއަކަށް ވާނެކަމަށް ހީކުރަމެވެ. ނަން: ވަޅޯމަސް ސްޕެގެޓީ ބޭނުންވާ ތަކެތި: 100 ގްރާމް ޕިލް ޓޮމާޓޯ 200 ގްރާމް ސްޕެގެޓީ (ކައްކާފައި) 100 ފްރާމް ވަޅޯމަސް (ތުނިކޮށް ކޮށާފ\nރެސިޕީ: ސްޕެގެޓީ އޮމްލެޓު\nއަޙްސަން އަޙްމަދު | 13 ޖޫން 2017\nމިއީ ބ. ހިތާދޫ . ޝެފް އިސްމާއިލް ނަސީރު (އިއްސެ) ހިތާދޫ އޮންލައިން އަށް ހަދިޔާ ކުރައްވާފައިވާ ރެސިޕީއެކެވެ. މި ރެސިޕީ އަކީވެސް ކިޔުންތެރިންނަށް ކަމުދާނެ ރެސިޕީއަކަށް ވާނެކަމަށް ހީކުރަމެވެ. ސްޕެގްޓީ އޮމްލެޓް ބޭނުންވާ ތަަކެތި: 80 ގ ސްޕެގްޓީ (ކައްކާފައި) ½ ފިޔާ (ތުނިކޮއްކޮށާފައި) 1 ބޮޑު މިރުސް (ތުނިކޮއްކޮށާފައި)2ސޮސެޖ�\nރެސިޕީ: ޗޮކްލެޓު އޮރެންޖެ ކޭކު\nއަޙްސަން އަޙްމަދު | 10 ޖޫން 2017\nމިއީ ބ. ހިތާދޫ ޝެފް އިސްމާއިލް ނަސީރު (އިއްސެ) ހިތާދޫ އޮންލައިން އަށް ހަދިހާ ކުރައްވާފައިވާ ރެސިޕީއެކެވެ. އެހެން ރެސިޕީއެކޭ އެއްފަދައިން މިރެެސިޕީވެސް ކަމުދާނެ ކަމަށް ހީކުރަމެވެ. ޗޮކްލެޓު އޮރެންޖު ކޭކު. ބޭނުންވާ ތަކެތި: ކޭކު އަށް:2އޮރެންޖު.6ބިސް. 1/2 1 ޖޯޑު ހަކުރު.2ޖޯޑު ފުއް. 1/2 ޖޯޑު ކޮކޯ ޕައުޑަރ. 1 މޭޒުމަތީ ސަމްސާ ބޭކިންގ ޕައުޑަރ. 1/2 ސައި ސަމުސާ\nރެސިޕީ: އޮރެންޖު ޗިކަން\nއަޙްސަން އަޙްމަދު | 06 ޖޫން 2017\nމިއީ ބ. ހިތާދޫ ޝެފް އިސްމާޢީލް ނަސީރު (އިއްސެ ) ހިތާދޫ އޮންލައިން އަށް ހަދިޔާ ކުރައްވާފައިވާ ރެސިޕީއެކެވެ. މިއީ ތިޔަބޭފުޅުންނަށް ކަަމުދާނެ އެއްޗެއް ކަމަށް ހީކުރަމެވެ. އޮރެންޖު ޗިކަން ބޭނުންވާ ތަކެތި: ½ ޖޯޑު ބާބުކިޔު ސޯސް ½ ޖޯޑު އޮރެންޖު ޖޫސް 1 މ.ސަމުސާ ކިކޮމުން ސޯޔާ2ބިސް ½ ޖޯޑު ފުއް ½ ޖޯޑު ޒުވާރި ފުއް 300 ގުރާމް ކުކުޅު (ބޯންލެސް) ތެޔޮ (ތެލުލުމަށް)\nރެސިޕީ: ރަމަޒާން އެނާރޖީ ބައިޓު!\nއަޙްސަން އަޙްމަދު | 04 ޖޫން 2017\nމިއަީ ބ. ހިތާދޫ ޝެފް އިސްމާއިލް ނަސީރު (އިއްސެ ) ހިތާދޫ އޮންލައިން އަށް ހަދިޔާ ކުރައްވާފައިވާ ރެސިޕީއެކެވެ. ރަމަޒާން އެނަރޖީ ބައިޓް ބޭނުންވާ ތަކެތި: ½ 1 ޖޯޑް ކަދުރު (އޮއްނަގާފައި) ½ ޖޯޑް އާދައިގެ އޯޓް ½ ޖޯޑް ކަނަމަދު (ކުދިކޮން ކޮށާފައި) 1 މޭޒުމަތީ ސަމުސާ ކާށި ތެޔޮ2މޭޒުމަތީ ސަމުސާ އިސްބަގުލް3މޭޒިމަތީ ސަމުސާ ކޮކޯ ޕައުޑަރ 1 ޖޯޑް ކާށި ހުނި 26 ކަނަމަދ�\nރެސިޕީ: ފްރައިޑު ޗިކަން ވިންގ\nއަޙްސަން އަޙްމަދު | 02 ޖޫން 2017\nމިއީ ބ. ހިތާދޫ ކުޅަދާނަ ޝެފް އިސްމާއިލް ނަސީރު ( އިއްސެ ) ހިތާދޫ އޮންލައިން އަށް ހަދިޔާ ކުރައްވާފައިވާ ރެސިޕީއެކެވެ. މިރެސިޕީއަކީ ވެސް ތިޔަބޭފުޅުންނަށް ކަމުދާނެ އެއްޗަކަށް ވާނެ ކަމުގައި އުންމީދު ކުރަމެވެ. ނަން: ފްރައިޑް ޗިކަން ވިންގ ބޭނުންވާ ތަކެތި:2ރާތާ ކުކުޅު ހެންޑްސް.3ސަމުސާ ގާލިކް ސޯސް ޕޭސްޓް.3ސަމުސާ ލޮނު.2ސަމުސާ އަސޭމިރުސް.3ސަމުސާ މުގ�\nރެސިޕީ: ޓޫނާ ޕިއްޒާ ރޯލް\nއަޙްސަން އަޙްމަދު | 31 މެއި 2017\nމިއީ ބ. ހިތާދޫ ޝެފް އިސްމާއިލް ނަސީރު (އިއްސެ) ހިތާދޫ އޮންލައިން އަށް ހަދިޔާ ކޮށްފައިވާ ރެސިޕީއެކެވެ. މިއީ ތިޔަބޭފުޅުންގެ ސުފުުރާ މަތި ފަޅު ފިލުވާލާނެ ރަހަމީރު އެއްޗެއް ކަމަށް ވާނެކަމަށް އުންމީދު ކުރަމެވެ. ނަން: ޓޫނާ ޕިއްޒާ ރޯލް ބޭނުންވާ ތަކެތި: 12 ރޮށި3ދަޅު މަސް. 1/2 ޖޯޑު މޮޒެރެއްލާ (ޗީޒް) ކިއުބު. 1/2 ޖޯޑު ފިޔާ ކުދިކޮށް ކޮށާފައި ހުރި. 1/4 ޖޯޑު ކަޅު އޮ�\nރެސިޕީ: ޕުޑިންގ ކޭކު\nއަޙްސަން އަޙްމަދު | 29 މެއި 2017\nޕުޑިންގ ކޭކް ބޭނުންވާ ތަކެތި:- •\t½ ޖޯޑު ބަޓަރ •\t1 ½ ޖޯޑު ކިރު •\t4 ބިސް (އެތެރެ ބައި) •\t1 ½ ޖޯޑު ހަކުރު •\t1 ސައިކަމުސަ ފެން •\t1 ޖޯޑު ގޮދަން ފުއް •\t½ ވެނީލާ އެސެންސް ތައްޔާރު ކުރާނެ ގޮތް:- 1.\t160 ޑިގްރީއަށް އަވަން ހޫނު ކޮށްލާށެވެ. ވަކިން އެއްޗެއްގައި ބަޓަރ ކޮޅު ވިރުވާލާފައި އެއްފަރާގައި ބަހައްޓާށެވެ. ވެނީޅާއާއި އެކު ކިރުފޮދު ހޫނު ކޮށްލާށެވެ. 2\tހަކުރު ކ�


Maabandu Iruge Photo Eh Kalki Furathama Faharah Hissaa Kohfi - Vaguthu\nމާބަނޑު އިރުގެ ފޮޓޯއެއް ކަލްކީ ފުރަތަމަ ފަހަރަށް ހިއްސާކޮށްފި\nބޮލީވުޑުގެ ތަރި ކަލްކީ ކޯޗްލީން، އޭނާގެ ލޯބިވެރިޔާ ހާރްޝްބާގް އާ ރައްޓެހިވިތާ މާގިނަ ދުވަސް ނުވަނީސް ފުރަތަމަ ދަރިފުޅަށް ބަލިވެއިން ހަބަރު އިއުލާނު ކުރިއިރު އިންސްޓަގްރާމު މެދުވެރިކޮށް މާބަނޑުއިރުގެ ފޮޓޯއެއް ވެސް ފުރަތަމަ ފަހަރަށް ކަލްކީ ހިއްސާކޮށްފި އެވެ.\nއިންސްޓަގްރާމު މެދުވެރިކޮށް ކަލްކީ ހިއްސާކުރި ފޮޓޯއިން ފެންނަނީ ސޯފާއެއްގައި އިށީންދެ އިނދެ ބަނޑުގައި އަތް އަޅާލައިގެން އިންނަ ތަނެވެ.\nއިންޑިއާގެ މަޝްހޫރު މެގަޒިން އަކަށް ދިން އިންޓަވިއުއެއްގައި ކަލްކީ ބުނީ ކަލްކީގެ ބަނޑަށް މިހާރު ފަސް މަސް ވެއްޖެ ކަމަށެވެ. އަދި އޭނާއަށް ލިބެން އުޅެނީ ފިރހެން ކުއްޖެއް ކަމަށާއި ކިޔާނެ ނަން ވެސް މިހާރު ވިސްނާފައި ވާނެ ކަމަށް ކަލްކީ ވަނީ ބުނެފަ އެވެ.\nކަލްކީ ވަނީ އޭނާ ބޮލީވުޑަށް ތައާރަފުވި ފިލްމު "ދޭވް ޑީ" ގެ ޑައިރެކްޓަރު، އަނުރާގް ކަޝްޔަޕްއާ ދެ އަހަރު ލޯބިގެ ގޮތުން ގުޅިގެން އުޅުމަށް ފަހު 2011 ވަނަ އަހަރު ކައިވެނިކޮށްފަ އެވެ. އެކަމަކު ކައިވެންޏަށް ހަތަރު އަހަރުވީ ފަހުން އެމީހުން ވަނީ ވަކިވެފަ އެވެ.\nޔޭ ޖަވާނީހޭ ދީވާނީގައި މަސައްކަތް ކޮށް ގިނަ ބައެއްގެ ލޯބި ހޯދި ކަލްކީ ވަނީ ސައިފް އަލީހާން އާއެކު "ހެޕީ އެންޑިން" ގައި ވެސް މަސައްކަތް ކޮށްފައެވެ. އަދި މިއަހަރުގެ ކުރީކޮޅު ނެރުނު ކާމިޔާބު ފިލްމު "ގަލީ ބޯއީ" އިން ވެސް ސަޕޯޓިން އެކްޓްރެސްއެއްގެ ރޯލުން ކަލްކީ ފެނިފައި ވެއެވެ.\nމައިކަލް ޖެކްޝަންއާ ބައްދަލު ކުރުމަށް އޭއާރް ރެހްމާން ދެކޮޅު ހެދީ ކީއްވެ؟


June 30 ge niyalah employment approval dhookuranee\nގަލޮޅު ދަނޑު ސަރަހައްދުގައި އެއްވެ ތިބި ބިދޭސީން-- ފޮޓޯ: ޓްވިޓާ، ޓެޑްމޯލްޑިވްސް\n18 ޖެނުއަރީ 2021 - 21:18:40\nޑިސެމްބަރު އެކެއްގެ ކުރިން ދޫކޮށްފައިވާ ބިޒްނަސް ވިޒާ އަދި ސްޕެޝަލް ވިޒާގެ ދަށުން ރާއްޖެ އެތެރެވެފައިވާ ފަރާތްތަކުގެ ތެރެއިން ރާއްޖޭގައި ވަޒީފާ އަދާ ކުރުމަށް ބޭނުންވާ ފަރާތްތަކަށް ޖޫން މަހުގެ 30 ވަނަ ދުވަހުގެ ނިޔަލަށް އެމްޕްލޯއިމަންޓް އެޕްރޫވަލް ދޫކުރުމަށް އިކޮނޮމިކް މިނިސްޓްރީން ނިންމައިފި އެވެ.\nއިކޮނޮމިކް މިނިސްޓްރީން ކުރި އިއުލާނެއްގައި ބުނީ ކޮވިޑް-19 ގެ ސަބަބުން، ގައުމުތަކުގެ ބޯޑަރު ބައިނަލްއަގްވާމީ ދަތުރުފަތުރަށް ހުޅުވާފައި ނުވުމުގެ ސަބަބުން، ރާއްޖެއިން ފުރައިގެން ނުދެވިފައިވާ ފަރާތްތަކުގެ ތެރެއިން، ޑިސެމްބަރު އެކެއްގެ ކުރިން ދޫކޮށްފައިވާ ބިޒްނަސް ވިޒާ އަދި ސްޕެޝަލް ވިޒާގެ ދަށުން ރާއްޖެ އެތެރެވެފައިވާ ފަރާތްތަކުގެ ތެރެއިން ރާއްޖޭގައި ވަޒީފާ އަދާ ކުރުމަށް ބޭނުންވާ ފަރާތްތަކަށް، މި އަހަރުގެ ޖޫން 30 ގެ ނިޔަލަށް، އެމްޕްލޯއިމަންޓް އެޕްރޫވަލް ދޫކުރުމަށް ނިންމާފައިވާ ކަމަށެވެ.\nއެގޮތުން އެފަދަ ފަރާތްތަކަށް އެމްޕްލޯއިމަންޓް އެޕްރޫވަލް ދޫކުރެވޭނީ، އެމްޕްލޯއިމަންޓް އެޕްރޫވަލް ހޯދުމަށް ފުރިހަމަ ކުރަން ޖެހޭ އެންމެހައި ކަންތައްތަކުގެ އިތުރުން، އެކްޕެސްޕޯޓް އޮންލައިން ސިސްޓަމް މެދުވެރިކޮށް އެމްޕްލޯއިމަންޓް އެޕްރޫވަލް ހޯދުމަށް އެދި އެޕްލިކޭޝަން ހުށަހަޅުމުންނެވެ.\nމިނިސްޓްރީން ބުނީ ޑިސެމްބަރު 2020 ގެ ކުރިން ދޫކޮށްފައިވާ ބިޒްނަސް ވިޒާ އަދި ސްޕެޝަލް ވިޒާގެ ދަށުން ރާއްޖެ އެތެރެވެފައިވާ ފަރާތްތަކަށް އެމްޕްލޯއިމަންޓް އެޕްރޫވަލް ހޯދުމަށް އެދޭކަން ބަޔާން ކުރާ ސިޓީ، އެޕްލިކޭޝަންއާ އެކު ހުށަހަޅަން ޖެހޭނެ ކަމަށެވެ.\nމިނިސްޓްރީން ވަނީ 15 ދުވަހަށް ވުރެ މަދު ނޫން މުއްދަތެއްގެ ބިޒްނަސް ސްޕެޝަލް ވީޒާއެއް އޮތްކަން އެނގޭނެ، އެ ފަރާތްތަކަށް ދޫކޮށްފައިވާ ވިސާގެ މައުލޫމާތު ހިއްސާކުރުމަށް އެދިފަ އެވެ. އެޕްލިކޭޝަން ހުށަހެޅުމުގައި އެ ފަރާތްތަކީ ރާއްޖޭގައި މިވަގުތު ހުރި ފަރާތެއްކަން ބަޔާންކުރާ، "ކަންޓްރީ އިން މޯލްޑިވްސް އަންޑާ ސްޕެޝަލް ވިޒާ /ބިޒްނަސް ވިޒާ" އަށް ސެލެކްޓް ކުރަން ޖެހޭނެ އެވެ.


Jinsee goanaage massala hoonuve, aamun rulhigadha vejje! | Mihaaru\nޖިންސީ ގޯނާގެ ތުހުމަތުގެ މައްސަލަ ހޫނުވެ، އާންމުން ރުޅިގަދަވެއްޖެ!\nހުޅުމާލޭގެ ބަނދަރުގައި އަޅާފައިވާ ސަފާރީ އުޅަނދުތަކެެއް. -- ފޮޓޯ: ފާއިޒް\n28 ޖޫން 2020 - 15:22\nހުޅުމާލޭގެ ފަޅުތެރޭގައި އޮތް ސަފާރީއެއްގައި ދެ މީހަކު ވެގެން ބިދޭސީ އަންހެނަކަށް ޖިންސީ ގޯނާކުރި ކަމުގެ ތުހުމަތަށް ފުލުހުން ހައްޔަރުކުރި ދެ މީހުން ދޫކޮށްލުމާ އެކު އާންމުން ރުޅިގަދަވެ، ޝަކުވާ ގިނަވެއްޖެ އެވެ.\nހުކުރު ދުވަހުގެ ރޭ ފަތިހު ފަހެއް ޖަހަން އުޅެނިކޮށް ފުލުހުންނަށް ރިޕޯޓުކުރި މި މައްސަލައިގެ ތުހުމަތަށް އުމުރުން 39 އަހަރުގެ ދެ ފިރިހެނަކު ހައްޔަރުކުރި ނަމަވެސް ފުލުހުން ވަނީ އެ ދެ މީހުން އިއްޔެ ދޫކޮށްލައިފަ އެވެ. ސަބަބެއް ކަމަށް ބުނީ، ތަހުގީގަށް ހައްޔަރު ކޮށްފައި ބޭތިއްބޭނެ އިތުރު ސަބަބެއް ނެތުމުން ކަމަށެވެ. އެކަމަކު، ތަހުގީގު ކުރިއަށް ގެންދާ ކަމަށް ފުލުހުން ތަކުރާރުކޮށް އަންނަނީ ބުނަމުންނެވެ.\nJinsee goanaa ge thuhumathu gai hayyaru kuri2meehun dhookollaifi\nޖިންސީ ގޯނާގެ ތުހުމަތަށް ހައްޔަރު ކުރި2މީހުން ދޫކޮށްލުން\nމި މައްސަލައިގައި ފުލުހުން ކަންތައް ކުރި ގޮތުން ހިތްހަމަނުޖެހި ކެންޔާގެ އެ އަންހެން މީހާ ވަނީ ރާއްޖޭގެ މީޑިއާތަކަށް އެ އަމަލުގެ ތަފުސީލުތައް ވެސް ކިޔައިދޭން ފަށައިފަ އެވެ. އޭނާ ދިން ކަމަށް ބުނާ އިންޓަވިއުއަކާ ހަވާލާ ދީ، މީޑިއާއަކުން ބުނެފައިވާ ގޮތުގައި އޭގެ ތެރެއިން އެކު އޭނާ ރޭޕް ކޮށް އަނެކަކު ވަނީ ރޭޕް ކުރަން ތަކުރާރުކޮށް މަސައްކަތްތްކޮށްފަ އެވެ. އޭނާ ތުހުމަތުކޮށްފައިވާ ގޮތުގައި އެ އަމަލު ހިންގާފައި ވަނީ ސިޔާސީ ގޮތުން ބާރުގަދަ ބަޔަކާ ގުޅުން އޮތް ދެ މީހުންނެވެ. އަދި އެ ވާހަކަ ބުނެފައި ވަނީ ވެސް އެ ދެ މީހުން އަމިއްލަ އަށް ކަމަށް އޭނާ ބުނެ އެވެ. އޭނާ ބުނެފައިވާ ގޮތުގައި އެ މައްސަލަ ހުޅުމާލޭ ޕޮލިހަށް ހުށަހެޅުމާ އެކު އެ މައްސަލަަ ފުރަތަމަ ބަލަމުން ދިޔައީ ވަރަށް ރަނގަޅަށެވެ. އެކަމަކު ފަހުން އެކަން ބަދަލުވީ ކަމަށް އޭނާ ތުހުމަތުކުރެ އެވެ.\nOutrageous. Where is rule of law? Where is justice? Our economic future depends on being kind to foreign guests. How terrible is this. Intolerable. @PoliceMv please be serious.\n— Mohamed Waheed (@DrWaheedH) June 28, 2020\nކުރީގެ ރައީސް ވަހީދު ކުރެއްވި ޓްވީޓް\nއެކަމާ ގުޅިގެން ފުލުހުންނަށް ސޯޝަލް މީޑިއާގައި ވަރަށް ބޮޑަށް ފުލުހުންނަށް ފާޑުކިޔުން ވަނީ އަމާޒުވެފަ އެވެ. އަދި އެ އަންހެން މީހާ އަށް އިންސާފު ހޯދައިދޭން ސޯޝަލް މީޑިއާގަ އާއި އެހެނިހެން ވަސީލަތްތަކުގައި ވެސް އާންމުން ދަނީ ގޮވާލަމުންނެވެ. މީގެ ތެރޭގައި ރާއްޖޭގެ ސިޔާސީ އެކި ފަންތީގެ މީހުންނާއި މަޖިލީހުގެ މެމްބަރުންް ވެސް ހިމެނެ އެވެ. ސަރުކާރުގެ އިސް ވަޒީފާތަކުގައި ތިބި މީހުންނާއި އެމްޑީޕީގެ ވެސް އިސް މީހުން އަންނަނީ ފުލުހުން އެކަން ކުރި ގޮތް ކުށްވެރިކުރަމުންނެވެ.\nކުރީގެ ރައީސް، ޑރ. މުހައްމަދު ވަހީދު ކުރެއްވި ޓްވީޓެއްގައި ވިދާޅުވިގޮތުގައި މިއީ އެއްގޮތަކަށް ވެސް ބަލައި ގަނެވޭނެ ކަމެއް ނޫނެވެ. މިހާރު އިންސާފާއި ގާނޫނީ ހަމަހަމަކަން ކޮބައިތޯ ވެސް ވަހީދު ސުވާލު އުފެއްދެވި އެވެ.\n"އަހަރެމެންގެ އިގްތިސާދުގެ ކުރިމަގު ބިނާވާނީ ޓޫރިސްޓުންނަށް ރަނގަޅަށް ކަންކަން ކޮށްގެން. ކިހާ ބިރުވެރި ކަމެއް [މިއީ]. ގަބޫލު ކުރެވޭނެ ކަމެއް ނޫން މިއީ. ފުލުހުން މިކަމުގައި ސީރިއަސް ވުމަށް އެދެން،" ފުލުހުން ޓެގްކޮށް ވަހީދު ކުރެއްވި ޓްވީޓްގައިވެ އެވެ.\nކުރީގެ މިނިސްޓަރު އަނީސާ ކުރެއްވި ޓްވީޓް\nކުރީގެ ޖެންޑާ މިނިސްޓަރު އަނީސާ އަހުމަދުގެ ޓްވީޓެއްގައި ވަނީ ފުލުހުން އެ މައްސަލަ ތަހުގީގު ކުރާގޮތާ މެދު ސުވާލު އުފައްދަވައިފަ އެވެ. އެގޮތުން އެ މައްސަލަ ތަހުގީގުކުރާ ނަމަ އެ އަންހެން މީހާ ހޮސްޕިޓަލަށް ގެންގޮސް، ވެފައި ހުރި ގެއްލުންތަކުގެ ރިޕޯޓް ހަދައި ހެކިތައް ނުހޯދީ ކީއްވެގެންތޯ ސުވާލު އުފެއްދެވި އެވެ.\n"މިއީ ހެކި ފޮރުުވަން ފުލުހުން ގަސްދުގައި ކުރާ މަސައްކަތެއް ތަ؟" އަންހެނުންގެ ހައްގުގައި މަސައްކަތް ކުރައްވާ އަނީސާގެ ޓްވީޓްގައިވެ އެވެ.\nއެމްޑީޕީގެ މަޖިލިސް މެމްބަރު މުހައްމަދު ވަހީދު ކުރެއްވި ޓްވީޓް\nމި މައްސަލާގައި މަޖިލީހުގެ ވަރަށް ގިނަ މެމްބަރުން ވެސް ވަނީ ޝުއޫރު ފާޅުކުރައްވައިފަ އެވެ.\n"ރޭޕަކީ ރޭޕް، ކޮންމެ މީހަކު ކުރި ނަމަވެސް، އެއީ މީހެއްގެ ފިރިއެއް، ބޭބެއެއް ނުވަތަ ބައްޕައެއް ނަމަވެސް. މީހަކު ރޭޕް ކޮށްފި ނަމަ އެ މީހާއަށް އަދަބު ދެވެން ޖެހޭނެ. މިކަމާ ގުޅިގެން އަހަރުމެންގެ ފޮޓޯ ފެތުރުމަކީ ރަނގަޅު ކަމެއް ނޫން. އަހަރުމެންނެއް އެއްވެސް މީހަކު ރޭޕެއް ނުކުރަން." އެމްޑީޕީގެ މަޖިލިސް މެމްބަރު ރޮޒައިނާ އާދަމް ޓްވީޓް ކުރައްވައިފައިވެ އެވެ.\nވިލިމާލެ ދާއިރާގެ އަމިއްލަ މެމްބަރު އަހުމަދު އުޝާމް ވިދާޅުވީ މި މައްސަލައާ ގުޅިގެން ފުލުހުންގެ މައްޗަށް މިހާ ބޮޑެތި ތުހުމަތުތަކެއް ކުރެވޭއިރު، އެކަން ހިނގި ގޮތް ފުލުހުން ހާމަ ކުރަން ޖެހޭ ކަމަށެވެ.\n"ކިތަންމެ ބާރުގަދަ ފަރާތެއް ނަމަވެސް، މައްސަލަބަލައި ހައްގު އަދަބު ލިބެންވާނެ،" އުޝާމް ވިދާޅުވި އެވެ.\nމި މައްސަލައާ ގުޅިގެން ގިނަ އާންމުން ވެސް އަންނަނީ ކަންބޮޑުވުން ފާޅު ކުރަމުންނެވެ. ދެރަ މީހަކަށް ރާއްޖޭން އިންސާފު ނުލިބޭނެ ކަމަށް އެ މީހުން ބުނެ އެވެ.\n"ލޯޝަން ފުޅި، ރިހާކުރު ފުޅި، ކެޔޮގަނޑު، ކޮފީ ނެގެޓް [ވަގަށް ނެގި މީހުން]. މަސްތުގެ ހާލުގައި ހުއްޓާ ހައްޔަރު ކުރި ނިކަމެތި މީހާ އޮތީ ހުކުމް ކޮށްފައި ގޮޅީގައި. މިއީ ތާރީހުން ފެންނަން ހުރި ކަންކަން،" މި މައްސަލައާ ގުޅިގެން ކަންބޮޑުވުން ފާޅުކުރި އަސަދުﷲ އަހުމަދު ޓްވީޓް ކޮށްފައިވެ އެވެ.\nLotion fulhi, rihaa kuri Fulhi, keyogadu, coffee pkt. masthu haalu ge hure negi nikamethi meehaa.. Hukun kohfa gohlhyga.. mi thaareehun fena kankan..\n— 𝗔𝘀𝗮𝗱𝗵𝘂𝗹𝗹𝗮 𝗔𝗵𝗺𝗲𝗱 🦁 (@AsadhullaAhmed) June 28, 2020\nކަންބޮޑުވުން ފާޅުކޮށް އާންމުންގެ މީހަކު ޓްވީޓް ކޮށްފައިވެ\nސިޔާސީ ގޮތުން ބާރުވެރިޔަސް ކުށްކުރުމުން އެއް ހަމައަކުން އެ މީހަކަށް އަދަބު ލިބެން ޖެހޭނެ ކަމަށް އާންމުން ދެކެ އެވެ. ރޭޕްގެ މި މައްސަލާގައި ފުލުހުން ސުވާލު އުފައްދާ މައިގަނޑު ސަބަބަކީ، އެ މައްސަލާގައި އާންމުން މިހުރިހާ ސުވާލުތަކެއް ފެންމަތިކޮށްފައިވާ އިރު ފުލުހުން އެކަމާ ބެހޭ ގޮތުން އެއްވެސް ވާހަކައެއް ދައްކާފައި ނުވާތީ އެވެ. އެހެންވެ މި މައްސަލާގެ ވިކްޓިމް ކޮށްފައިވާ ތުހުމަތަކީ ހަގީގަތެއް ކަމަށް އާންމުން ގަބޫލު ކުރެ އެވެ.\nMoney, Fame & power is now excuse to get away with Rape! A Rapist isarapist!\n— Aminath Lamha Aslam (@AslamLamha) June 28, 2020\nރޭޕް ކުރުން ކުށްވެރިކޮށް މީހަކު ކޮށްފައިވާ ޓްވީޓެއް\nއެމްޑީޕީގެ ސަރުކާރު އައީ އިންސާފު ހޯދައިދޭން ވައުދުވުމަށް ފަހު އެވެ. އެކަމަކު މި މައްސަލަ ފެންމަތިވުމާ އެކު "އިންސާފަކީ މިއީތޯ" ވަރަށް ގިނަ މީހުން ވަނީ ސުވާލު އުފައްދައިފަ އެވެ. އަދި ފުލުހުންގެ އިންޓަގްރިޓީ ރަނގަޅު ކުރަން ސަރުކާރާއި ފުލުހުންގެ އިސް ފަރާތްތަކުން ދައުރު އަދާކުރަން ޖެހެނީ މިހެންތޯ ވެސް ވަނީ ސުވާލު އުފައްދައިފަ އެވެ. މި ރޭޕް ކޭސް ފުލުހުންނަށް ހުށަހެޅުމާއި ނޭޅުމުގައި އެއްވެސް ތަފާތެއް އޮތްތޯ ވެސް އާންމުންގެ ތެރެއިން މީހަކު ސުވާލު ކުރި އެވެ. ފުލުހުންނާއި ކަމާ ބެހޭ އިދާރާތަކަށް އިތުބާރެއް ނެތް ކަމަށާއި މިފަދަ މައްސަލަތައް އިތުރު ވަނީ އެކަންކަން ބަލައި ފިޔަވަޅު ނޭޅޭތީ ކަމަށް ވެސް ބައެއް އާންމުން ބުނެ އެވެ.\nEmme rape case akah viyas hageegee insaafu hoadhaa dhevijje tha?\nEkan nuve mikamah dhuvahakuves nimumeh naannaane.\nAnekkaa aneh dhari rape kuri vaahaka, aneh beyru meehaku rape kuri vaahaka, abadhu mi aduthah ivi ivi mithibeny.\nAuthorities tag kuraakah ma nethin.\n— ScHiXu 🌴 (@ShixnaH) June 28, 2020\nއެފަދަ މައްސަލަތައް ނުބަލާތީ ކަންބޮޑުވުން ފާޅުކޮށް މީހަކު ކުރި ޓްވީޓެއް\nޖިންސީ ގޯނާގެ މައްސަލަ ނުފޫޒެއްގެ ސަބަބުން ރަނގަޅަށް ތަހުގީގު ނުކުރާ ކަމަށް ފުލުހުންގެ މައްޗަށް ކުރެވޭ ތުހުމަތުތަކަށް ފުލުހުން އަދި ޖަވާބެއް ނުދެ އެވެ. މުޅިން ވެސް ބުނަނީ އެ މައްސަލަ ބަލަމުން އަންނަ ކަމަށެވެ.\nފުލުހުން ހުޅުމާލެ ޖިންސީ އަނިޔާ ސަފާރީ މެމްބަރު ރޮޒައިނާ އާދަމް (އައްޑޫ މީދޫ) ރައީސް މުހައްމަދު ވަހީދު އަނީސާ އަހުމަދު ޖިންސީ ގޯނާކުރުން ދިވެހި ސަރުކާރު އެމްޑީޕީ\n52 ކޮމެންޓް, 156 ރިއެކްޝަންސް\nކޮބައިތޯ ރޭޕިސްޓުންގެ ނަން؟ ކުއްވެރިންގެ ނަން ހާމަ ނުކުރެވިގެން މި އުޅެނީ ކޯއްވެތޯ؟ ފުލުހުންގެ އިސްވެރިން ކީއްވެތޯ ރޭޕިސްޓުންގެ ނަން މި ފޮރުވަނީ؟ ރޭޕިސްޓުންގެ ފޮޓޯ އަދި ނަން ވެސް ހާމަ ކުރަން ޖެހޭނެ... Say No to Rape ... ސަރުކާރުގެ ކިތަންމެ އިސް ބަޔަކަސް އަދަބް ދީ....\nބޭރު ޤައުމު ތަކުގައި ހައްޔަރު ކުރެވޭ މީހުން ގެ "މަގް-ޝޮޓް" ފޮޓޯ އޭ ކިޔައި ފޮޓޯ އެއް ނަގައި ނޫސްވެރިންނަށް މިފޮޓޯ ޢާއްމު ކުރަން ޖެހޭ ހާލަތް ތަކެއް ހުރެއެވެ. ރާއްޖޭ ގައި މިފަދަ ކަމެއް ކުރާކަމުގެ ނިޝާނެއް ވެސް ނެތެވެ. ޑިންގީ އެއްގައި އަންހެން ކުއްޖަކު ގޮވައިގެން ކަނޑު މައްޗަށް ގެންގޮސް އެކުއްޖާ ގެއްލުވާލި މައްސަަލަ އަށް ވީގޮތެއް އަދި އަދިއަދަށްދާންދެން ވެސް ނޭންގެއެވެ. ކުށްކުރާ މީހާގެ ފޮޓޯ ޕަބްލިކަށް ރިލީސް ކުރެވެން އޮތް ހާލަތެއްގައި ރިލީސް ކުރުން އަވަސްކުރަންވެއްޖެއެވެ.\nމަޖީލީހުގެ މެމްބަރުންނަށްވުރެ މިއަންހެން ކުއްޖާއަށް ސެކުރިޓީ ދިނުން ނުހަނު މުހިންމު. ސެކުއުރިޓީ ނުދީފިނަމަ ދެންލިބޭނެ ގެއްލުން މާބޮޑުވާނެ.\nބަލަ ރޭޕޭ ރޭޕަަށޭ ތުހުމަތު ކުރަނީ. ކީކޭތަ ތިކިޔަނީ މިހާރުން\nކެންޔާ އަންހެންކުއްޖާ އެހަދަނީ ތެދުތަ؟ ޢެވެސް ބަލަންވާނެ....\nކަލޭ ދާންވީނު ތަހުގީގު ކުރަން\nރޭޕް ކުރުން ބޮޑު މައްސަލައަކަށް މިވީ ސިޔާސީބަޔަކާ ގުޅުންއޮތީމަ!!؟ މީގެކުރިން ޅަކުދިން ރޭޕްކުރަމުންދިޔައިރު އާންމުންނާއި ސިޔާސީފަރާތްތަށް އެހާ ހޫނެއްނުވޭ!!\nފަރުދާގެ ކަޅުފަރާތް އާންމުންނަށް އެއްގޮތަކަށްވެސް އެނގޭހެނެއް ހިއެއްނުވޭ.\nދެން އިވޭނީ އަންހެންމީހާއަށް ބަލާލި މައްސަލަ މިހެން ކިޔާއަޑު. ދެރަ. ޖިންސީ ގޯނާ އާ ރޭޕާ ހުރީ ކޮންތަފާތެއްތަ. ޢަދަބު ލުއިކޮށްލީދޯ. ތިލަފަތް އެއްއަރިއަށް ބަރުވެއްޖެ.\nއެހެންވާނީ ބިރަކާ ނުލާ މަޖާކުރީމަ.\nކެނެރީގޭ ނަޝީދު މިމައްސަލާގައި "ހަނު" ހުންނަވަނީ ކީއްވެބާ؟ އިންސާފަކީ މިގައުމުގައި ނިކަމެތިންނަށް ލިބޭނެ އެއްޗެއްނޫން!


ދަސްވާރުގެ ބަދަލުގައި “ހޭވައްލާ” ޕްރޮގްރާމް ފަށައިފި – Dhen.mv\nFebruary 27, 2020 - 1:26 pm\nތައުލީމީ ގޮތުން ދަށް ދަރިވަރުންނަށް އަމާޒުކޮށްގެން ސްކޫލުތަކުގައި ކުރިއަށް ގެންދިޔަ "ދަސްވާރު" ޕްރޮގްރާމް ހުއްޓާލުމަށްފަހު، "ހޭވައްލާ"ގެ ނަމުގައި ހުނަރު ދަސްކޮށްދިނުމުގެ ޕްރޮގްރާމެއް ފަށައިފި އެވެ.\nރ. އުނގޫފާރުގައި ބޭއްވި ރަސްމިއްޔާތުގައި މި ޕްރޮގްރާމް ލޯންޗުކޮށްދެއްވީ ނައިބު ރައީސް ފައިސަލް ނަސީމެވެ.\nމީގެ ހަ އަހަރު ކުރިން 2014 ގައި ފެށި ދަސްވާރު ޕްރޮގްރާމް ހުއްޓާލީ އެ ޕްރޮގްރާމް ކުރިއަށް ގެންގޮސްފައި ވަނީ އެކަށީގެންވާ ގޮތަށް އެ ޕްރޮގްރާމް ހިންގާފައި ނުވާތީ ކަމަށް އެޑިއުކޭޝަން މިނިސްޓްރީން ވަނީ މީގެ ކުރިން ބުނެފަ އެވެ.\nމިނިސްޓްރީއިން ބުނެފައި ވަނީ، ދަސްވާރު ނިންމާ ދަރިވަރުންނަށް މަސައްކަތަށް ބޭނުންވާ ފެންވަރަށް ލިޓްރަސީ އާއި ނިއުމަރަސީ ނޭނގުމުގެ ސަބަބުން އެކުދިންނަށް ވަޒީފާ ލިބުމުގައި ދަތިތަކެއް ކުރިމަތިވަމުން އަންނަ ކަމަށެވެ.\nއެހެންކަމުން "ހޭވައްލާ" ޕްރޮގްރާމް އަމާޒުކޮށްފައި ވަނީ ގްރޭޑް 10 ނިންމާ ދަރިވަރުންގެ ތެރެއިން އެ ޕްރޮގްރާމްގައި ބައިވެރިވާން ޝައުގުވެރިވާ ހުރިހާ ކުދިންނަށެވެ.\nއާ ޕްރޮގްރާމް ފައްޓަވައިދެއްވުމަށް ފަހު ނައިބު ރައީސް ފައިސަލް ވިދާޅުވީ ދަރިވަރުން ޝައުގުވެރިވާ ދާއިރާއަކުން ކުރިއެރުމުގެ ފުރުސަތު ދިނުން މުހިއްމު ކަމަށެވެ. އަދި ދަރިވަރުންނަށް އެ ފުރުސަތު ދިނުމަށް ބެލެނިވެރިންނަށް އެ މަނިކުފާނު އިލްތިމާސްކުރެއްވި ކަމަށް ވެސް ރައީސް އޮފީހުން ބުންޏެވެ.\nއެޑިއުކޭޝަން މިނިސްޓްރީން އިސްނަގައިގެން ރާއްޖޭގެ 20 ސްކޫލެއްގައި ފެށި ހޭވައްލާ ޕްރޮގްރާމުގައި 250 ދަރިވަރުން މިހާތަނަށް ބައިވެރިވެފައިވެ އެވެ.\nމިއަދު ނިޔާވި 55 އަހަރުގެ މީހާއަކީ ކޮވިޑް-19 މަރެއް ނޫން ކަމަށް ކަނޑައަޅައިފި\nތުއްތު ދަރިފުޅު ނުނިދާނަމަ މިފަދައިން ކަންތައް ކުރޭ!\nކޮވިޑް-19 ޖެހިގެން ރާއްޖެއިން 27 އަހަރުގެ ޒުވާނެއް ނިޔާވެއްޖެ\nދެވައްތަރުގެ ދެޑޯޒް ޖެހުމަކީ މައްސަލައެއް ނޫން: ޑރ. ފައިސަލް\nރާއްޖޭގެ ލައިސެންސް ރާއްޖެއިން ބޭރުގައި ވެސް ބޭނުންކުރެވޭ ގޮތް ހަދަނީ


Sushant ge fan in ufaafaulhukuran fashaifi – Iru\nސުޝާންތުގު ފޭނުން އުފާފައުޅުކުރަން ފަށައިފި\nމިއަދަކީ ކާމިޔާބީގެ ދުވަހެއްކަމަށްބުނެ ސުޝާންތު ސިންގު ރާޖުޕުތުގެ ފޭނުން އުފާފައުޅުކުރަން ފަށައިފިއެވެ. ސުޝާންތު ސިންގު ރާޖުޕުތުގެ މަރުގެ މައްސަލަ އެންމެ ފުރަތަމަ ބަލަމުންދިޔަ މުމްބާއީ ޕޮލިސް އެއީ އަމިއްލައަށް މަރުވި މަރެއްކަމުގައި ގާތްގަޑަކަށް ކަޑައަޅާފައިވަނީކޮށް އެކަމުގައި ގޯސްތަކެއް އުޅޭކަމަށްބުނެ އެ މައްސަލަ އިތުރަށް ތަޙުޤީޤުކުރުމަށް ގޮވާލި ޒުވާން އެކްޓަރުގެ ފޭނުން މިއަދު އުފަލުން ހެއްވާލައިފިއެވެ. ގިނަ ބަޔަކު ޤަބޫލުކުރާ ގޮތުގައި ސުޝާންތުއަށް އިންސާފު ހޯދައިދިނުމަށް ފޭނުންނާއި އާއިލާއިން ކުރަމުންއައި މަސައްކަތަށް ރިއާ ހައްޔަރުކުރުމާއި ގުޅިގެން ބޮޑުކުރިއެރުމެއް ލިބިއްޖެއެވެ.\nއުފާވެރިކަމާއި މަރުޙަބާގެ ޕޯސްޓުތަކުން މުޅި ސޯޝަލް މީޑިއާ ފުރާލާފައިވާއިރު ބައެއް މީހުން ބުނެފައިވާގޮތުގައި މިއީ މުޅި އިންޑިއާގެ ހުރިހާ ރައްޔިތުންނަށް ލިބުނު ކާމިޔާބީއެކެވެ. އަދި އަނެއްބަޔަކު ބުނެފައިވާގޮތުގައި އުއްމީދުގެ ހުޅުކޮޅުދިއްލި އިންސާފް ވަރަށް އަވަހަށް ކުއްވެރިންނާ އަރާހަމަކުރާނެ ކަމުގެ ޔަޤީންކަން ރިއާ ހައްޔަރުކުރުމާއި އެކު ލިބިގެން ހިގައްޖެއެވެ.\nއަނެއްބަޔަކު މަގުތަކުގައި އީދު ފާހަގަކުރާފަދައިންވެސް އުފާ ފައުޅުކޮއްފައިވެއެވެ. މިހާލަތުގައި ސުޝާންތުގެ ދައްތަވެސް ވަނީ މައްސަލަ ނިމެނީ ހަޤީޤަތާއި އެއްކޮޅަށްކަމަށްބުނެ ޓްވީޓްކޮއްފައެވެ. ބައެއް މީހުން ސޯޝަލް މީޑިއާގައި ބުނެފައިވާގޮތުގައި މިއަދު ސުޝާންތު ކޮންމެތަނެއްގައި ހުރިނަމަވެސް މި ކާމިޔާބީއަށްޓަކައި އުފާކުރާނެކަމަށްވެސް ބުނެފައިވެއެވެ.\nރިއާގެ މައްޗަށް ސުޝާންތުއަށް ޑުރަގު ދިންކަމާއި އޭނާ ޑިޕްރެޝަން ބަލިމީހެއްގެ ގޮތުގައި ދުނިޔެއަށް ދައްކަން މަސައްކަތްކުރިކަމުގެ އެތަށް ތުހުމަތުތަކެއް ކުރަމުންދާއިރު ރިއާ ވަނީ ޑުރަގުގެ މުއާމަލާތްތަށް ކުރި ނަމަވެސް އޭނާ ޑުރަގު ބޭނުން ނުކުރާ ކަމަށް ބުނެފައެވެ. އެހެން ނަމަވެސް 21 ސެޕްޓެމްބަރާއި ހަމައަށް ރިއާ ޖަލަށްލުމަށް އިންޑިއާގެ ކޯޓުންވަނީ މިރޭ ހުކުމްކޮއްފައެވެ. އެންސީބީއިން މައުލޫމާތު ދިންގޮތުގައި ރިއާ ހައްޔަރުކޮއްފައިވަނީ ޑުރަގުގެ މުއާމަލާތް ކުރާކަމަށް އެކަށީގެންވާ ހެކި ލިބިފައިވާތީއެވެ.


ދިވެހި ވިކިޕީޑިޔާ އަށް މަރުޙަބާ!\nމިއެކުމާފާނަކީ ކޮންމެ ބޭފުޅަކަށް ވެސް މިނިވަންކަމާ އެކު އުނިއިތުރު ގެނެވޭނެ އެކުމާފާނެކެވެ.\nމިހާތަނަށް ދިވެހިބަހުން ޝާއިޢު ކުރެވިފައިވާ މަޒްމޫނުގެ ޢަދަދަކީ 3,009 އެވެ.\nވިކިޕީޑިޔާގެ ޚުލާޞާ · ސުވާލުތައް · އެހީ · ފިހުރިސްތު . ގިސްމުތައް · ހޮވާލެވިފައިވާ މަޒުމޫނުތައް · ހުރިހާ މަޒުމޫނުތައް · ދެނެވަޑައިގަންނަވަމުތޯ؟؟ · އިތުރު ޚަބަރު\nއުލޫމް ޓެކްނޮލޮޖީ ތާރީހް ޖޯގުރަފީ ފަލްސަފާ ފަންނު ޙަޔާތުނާމާ\nއޮގަސްޓު މަހަށް ހޮވާލެވިފައިވާ ތަޞްވީރު\nތާރީޚުގެ ތެރެއިން އޮގަސްޓު މަސް\nބޮޑު ތަކުރުފާނު، އަވަހާރަވެ ވަޑައިގަތީ 26 އޮގަސްޓް 1585 ގައެވެ.\nސަރުކާރު އޮފީސް ތަކުގައި ދިދަ ނަގަން ފެށުމުގެ ގޮތުން މުލީއާގޭގައި ގައުމީ ދިދަ ފުރަތަމަ ފަހަރަށް ނެގުނީ6އޮގަސްޓް 1945 ގައެވެ.\nވޯރާވިޔަފާރި ވެރިން ރާއްޖޭގައި ވިޔަފާރިކުރުން ހުއްޓުވާލީ 1 އޮގަސްޓް 1962 ގައެވެ.\nދިވެހި އަންހެނުންނަށް އޮފީސްތަކަށް ވަޒީފާއަށް ނިކުމެ އުޅުމުގެ ހުއްދަ ލިބި އެންމެ ފުރަތަމަ ކާތިބާއަކު ސަރުކާރު އޮފީހަކަށް ލެއްވީ5އޮގަސްޓް 1952 ގައެވެ.\nރައްޔިތުން މަޖުލީހުގެ 39 ވޯޓްގެ އަޣްލަބިއްޔަތުން އިބްރާހީމް ނާޞިރުދިވެހިރާއްޖޭގެ ރައީސުލްޖުމްހޫރިއްޔާ ކަމަށް ދެވަނަ ފަހަރަށް ހޮވުނީ 13އޮގަސްޓް 1973 ގައެވެ.\nސަރުކާރު މުއައްޒަފުންގެ ކްލަބް ދިވެހި ނާދީ ހުޅުވުނީ2އޮގަސްޓް 1980 ގައެވެ.\nމާފަންނު ޒިޔާރަތް މިސްކިތް ހުޅުވުނީ 27 އޮގަސްޓް 1982 ގައެވެ.\nއައްޑު އަތޮޅުގައި ހުކުރު ނުކުރާތާ7އަހަރު ފަހުން އަލުން ހުކުރު ކުރަން ފެށުނީ 20 އޮގަސްޓް 1982 ގައެވެ.\nއޮގަސްޓު މަހަށް ހޮވާލެވިފައިވާ މަޒްމޫނު\nފަންވަތް:Did you know/2021-08\nއެންމެފަހުގެ ޚަބަރުތަކާއި އޭގެ ތަފްސީލް ވިދާޅުވުމަށް މިހާރު . އާފަތިސް . މިއަދު . ހާމަ . ސަންގު. ހަމަރޯޅި. މިނިވަން . ޖަޒީރާ. ރާއްޖެ އަށް ވަޑައިގަންނަވާށެވެ.\nWe Welcome All Non-Dhivehi Speakers, As Equally As The Speakers Of Dhivehi Language\nFor non-Dhivehi/Mahl-speakers: If you have any comments or questions, you can leaveamessage in English, Hindi or Urdu HERE. See also Wikimedia Embassy and Local Divehi/Mahl Embassy. If you are interested in learning Divehi/Mahl language, see How to read Thaana script and Say it in Mahl\nއައު މަޒުމޫނެއް ޝާއިޢު ކުރެއްވުމަށް ސުރުޚީ ލިޔުއްވާ!\nއެހެނިހެން ބަސްބަހުން ވިކިޕީޑިޔާ\nވިކިޕީޑިއާ ގާއިމުކުރެވުނީ 2001 ވަނަ އަހަރުގެ ޖަނަވަރީ މަހުގެ ތެރޭގައެވެ. ދިވެހި ވިކިޕީޑިއާގެ އަމަލީ މަސައްކަތް ފެށުނީ 2004 ވަނަ އަހަރުގެ އޮގަސްޓު މަހުގެ ތެރޭގައެވެ.\nތިޔަ ބޭފުޅުންނަށް ތަފާތު ބަސްބަހުން މަޒުމޫނު ވިދާޅުވެ، އެ މަޒުމޫނުތަކަށް މަޢުލޫމާތު އިތުރުކޮށް ދެއްވިދާނެއެވެ. ހަމަ އެހެންމެ އެހެންބަސްބަހުން ލިޔުއްވާފައިވާ މަޒުމޫނުތައް ވިދާޅުވެ ދިވެހިބަހަށް ތަރުޖަމާ ކޮށް މިވިކިޕީޑިއާ ގައި ޝާއިއު ވެސް ކުރެއްވިދާނެއެވެ.\nއިނގިރޭސި ވިކިޕީޑިއާގައި މިހާތަނަށް 1,000,000 އަށް ވުރެ ގިނަ މަޢްލޫމާތު ހިމެނޭ މަޒްމޫނު އެކުލެވިފައިވެއެވެ.\n250,000 އަށް ވުރެ ގިނަ މަޒްމޫނު އެކުލެވިފައި : Deutsch · Français · Italiano · Nederlands · 日本語 · Polski\n100,000 އަށް ވުރެ ގިނަ މަޒްމޫނު އެކުލެވިފައި : Español · Português · Русский · Suomi · Svenska · 中文\n20,000 އަށް ވުރެ ގިނަ މަޒްމޫނު އެކުލެވިފައި : العربية · Bahasa Indonesia · Български · Català · Česky · Dansk · Eesti · Esperanto · Galego · עברית · Hrvatski · 한국어 · Lietuvių · Magyar · Norsk (bokmål) · Norsk (nynorsk) · Română · Slovenčina · Slovenščina · Srpski · తెలుగు · Türkçe · Українська\nComplete list · Multilingual coordination · StartaWikipedia in another language\nވިކިޕީޑިޔާގެ އެހެނިހެން މަޝްރޫޢުތައް\nވީކިޕީޑިއާގެ އަޚަވީ މަޝްރޫޢުތައް\nވީކިޕީޑިއާ އަކީ ލާވިޔަފާރީ މުއައްސަސާއެއް ކަމުގައިވާ، ވީކިމީޑިއާ ފައުންޑޭޝަން އިން ޤާއިމުކޮށްފައިވާ މިނިވަން އަދި ޢާއްމު އެކުމާފާނެކެވެ. ވީކިމީޑިއާ ފައުންޑޭޝަނުން ދުނިޔޭގެ ތަފާތު އެކި ބަސްބަހުން ލާވިޔަފާރީ ޢުޞޫލުން މަޢުލޫމާތު ފޯރުކޮށް ދިނުމުގެ އެތައް މަޝްރޫޢެއް ހިންގަމުންދެއެވެ.\nއެއްކޮށްލި ޢާއްމު މީޑިއާ ވިކީޚަބަރު\nޢާއްމު ޚަބަރު ވިކީމަޚުލޫގާތު\nވިކިމީޑިއާ މަޝްރޫޢުގެ ވިލަރެސް ވިކިބުނުން\nއެއްކޮށްލި ބުނުންތައް ވިކީވާސިޓީ\nޢާއްމު ފޮތްތަކާއި އިރުޝާދުތައް ވިކިމަސްދަރު\nޢާއްމު މަސްދަރުތައް ވިކިރަދީފު\nރަދީފު އަދި ބަސްނިބޫ\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 10 ފެބްރުއަރީ 2021، 08:58 ގައެވެ.


BREAKING| Booster Dose Jehithaa3Gadi Iru Thereyga Daadi Niyaa Vejje - Vaguthu\nއަހްމަދު ރިޔަޒީ މުހައްމަދު (ޑާޑި)\nރާއްޖޭގެ ޓެކް ދާއިރާގައި މަޝްހޫރު އަހްމަދު ރިޔަޒީ މުހައްމަދު (ޑާޑި) ބޫސްޓަ ޑޯޒް ޖެހިތާ ތިން ގަޑިއިރުގެ ތެރޭގައި ކުއްލި ގޮތަކަށް ނިޔާވެއްޖެއެވެ.\nއުމުރުން 38 އަހަރުގެ ޑާޑި ނިޔާވީ އޭނާ މިހާރު ދިރިއުޅޭ މެލޭޝިއާގައި މިއަދު ކަސްރަތަށް ނިކުމެ އުޅެނިކޮށެވެ. ޑާޑި އަކީ ސްޓޭޓް ޓްރޭޑިން އޯގަނައިޒޭޝަން (އެސްޓީއޯ)ގެ ކުރީގެ މެނޭޖިންގް ޑިރެކްޓަރު ހުސެއިން މަނިކުގެ އެންމެ ދޮށީ ދަރިފުޅެވެ. އޭނާ އަކީ ލޮޓީ ފައިލްސްގެ ކޯ ފައުންޑަރެވެ.\nޑާޑި ކޮވިޑްގެ ބޫސްޓާ ޑޯޒު ޖަހާފައިވާކަން ވަނީ އޭނާގެ އިންސްޓަގްރާމްގައި ހިއްސާ ކޮށްފައެވެ. އޭގައި ވާ ގޮތުން އޭނާ ބޫސްޓާ ޑޯޒު ޖެހިތާ އަދި ވަނީ ފަސް ގަޑިއިރެވެ.\nމިއީ ބޫސްޓާ ޑޯޒު ޖަހައިގެން ދިވެއްސަކު ނިޔާވި ފުރަތަމަ ފަހަރުކަން ފާހަގަ ކޮށްލެވެއެވެ. އެހެން ނަމަވެސް ކޮވިޑްގެ ފުރަތަމަ ޑޯޒާއި ދެވަނަ ޑޯޒު ޖަހިތާ މަދު ދުވަސްކޮޅެއްގައި ބައެއް ފަރާތްތަކުން ވަނީ ނިޔާވެފައެވެ.\nޖެނުއަރީ 23, 2022 19:10\nޖެނުއަރީ 24, 2022 07:55\nދެރަވިޔަސް ނުވިޔަސް ކިތަންމެ ބަޔަކު ތި ކޮވިޑް ވެކްސިން ޖެހިފަހުން ކުޑަ ދުވަސް ކޮޅެއްގެ ތެރޭގައި ނިޔަވެފައި އެބަހުރި. ޑާޑީ ކަހަލަ މަސްޙޫރު މީހެއް ނިޔާވީމަ ހަބަރަކަށް ވީ ކިތަންމެ ބަޔަކު ނިޔާވެ ގޮތް ނޭންގޭ އެތައްކަމެއް އަނެއްބަޔަކަށް އެބަކުރިމަތިވޭ\nޖެނުއަރީ 23, 2022 19:22\nދެން ކުއްވެރިވާނީ ތިޔަ ޚަބަރު ލިޔުނު މީހާއާއި ތިވަހަކަ ދައްކާ މީހުން\nޖެނުއަރީ 24, 2022 00:41\nސަރުކާތުތަކުގެ ބޮޑެތީން ޖެހީ އައިވީ އިންސިއުލިން އެެއި ބޮޑުމަންޒަރު\nޖެނުއަރީ 23, 2022 19:23\nބޫސްޓަރ ޑޯޒް ޖަހައިގެން ނިޔާވި ކަމަށް ވަގުތުގެ ނޫސްވެރިން ނިންމީ ކިހިނަކުންތޯ؟\nޑާޑިގެ ފުރާނައަށް މާތްﷲ ރަޙްމަތް ލައްވާ ސުވަރުގޭގެ ދާއިމީ ނިޢުމަތް މިންވަރުކުރައްވާ އާއިލާއަށް ކެތްތެރިކަން ދެއްވާށި. އާމީން\nޖެނުއަރީ 23, 2022 21:29\nވަގުތުން ނިންމާފަ ކޮބާ؟ ވަގުތުން ގެނެސްދީފައި މިވަނީ ޚަބަރެއް ނޫންތަ؟ ދެން ގޮތް ނިންމާނީ ކިޔުންތެރިން ނޫންތަ؟\nޖެނުއަރީ 24, 2022 06:27\nކަލޭގެ ގަމާރުކަން ދޯ. އެ އޮތީ އެއްނު ބުނެފަ މީ ބޫސްތާރު ޖަހައިގެން ފުރުަތަމަ ނިޔާވި މީހާ އޭ\nވިސްނޭ ރައްޔިތު މީހާ.\nޖެނުއަރީ 23, 2022 23:01\nބަލަ ވެކްސިން ޖެހިތާ3ގަޑިއިރުތެރޭ ނިޔާވިކަމަށް ދޯ އޮތީ. އެއީ ނޫސްތަކުން ގެނެސްދެންޖެހޭނެ ގޮތް. ނިކަން ދުނިޔޭގަ ވާނުވާ ބަލާބަލަ. ފޯނުގެ ބޭނުން ހެއުގޮތުގަ ހިފާބަ. ހަމަ އެކަނި ފާޑު ފާޑު ފިލްމު ބެލިޔަސް ކަމަކުނުދާނެ.\nޖެނުއަރީ 24, 2022 00:01\nޚަބަރު އެއްކޮށް ކީމަ ދޯ ލިޔެފަ އޮތް އެއްޗެއް އިނގޭނީ. ސުރުޚީ އެލަނި ކިޔަކަސް ކަމަކު ނިުދާނެ\nޖެނުއަރީ 23, 2022 23:52\nލިޔެފަ އޮންނަ އެއްޗެއް ފަހުމް ނުވުން އެއީ އެހެންމީހުންގެ މައްސަލައެއް ނޫން.\nޖެނުއަރީ 23, 2022 19:24\nއަހަރެން ތި ކޮވިޑު ވެކްސިންތަކަކަށް އިތުބާރެއްނުކުރަން. ސަރުކާރުން ޕުރެސަރުކޮށް ގަތްގަތީނުން ދަރިންކޮޅުގެ ހައްގުގައި އެއް ޑޯޒު ޖަހައިގެން މިއުޅެނީ. އިތުރަށް އެންމެ ޑޯޒެއް ޖަހާނަމެކޭވެސް ހިތަކުނެތް. ކޮވިޑު ވެކްސިނަށް އިތުބާރުކުރާ މީހުން ހަމަ ވެކްސިން ޖަހަމުންގެންދަންވީ. ޑޯޒަކަށް ފަހު ޑޯޒެއް. މީހާ ތޮރުފި އުދުޅިއަކަށް ވަންދެން.\nޖެނުއަރީ 23, 2022 19:38\nވަގުތުނޫހަށް ކިހިނެއް އެނގުނީ ކޯޒް އޮފް ޑެތް؟\nޖެނުއަރީ 23, 2022 21:31\nވަގުތު ނޫހުން އެވާހަކަ ބުނެފަ އޮތީ ކޮންތާކުތަ؟ ހައިރާންވޭ ޚަބަރު ނުކިޔާ މިކަހަލަ ދޯހަޅި ކޮމެންޓު ކުރާތީ!!!\nޖެނުއަރީ 24, 2022 00:03\nކޮއްކޯ ނިމެންދެން ޚަބަރު ކިޔާލާ\nޖެނުއަރީ 24, 2022 00:22\nޑަކުޓަރުންކޮޅެއް ކަންނޭނގެ މިކެކެނީ ސުރުހީ ބަލާފަ.\nޖެނުއަރީ 24, 2022 06:24\nވަގު ޔާމީނު ޑޮލަރު ބޫސްޓަރު ޖަހައިފިތަ\nޖެނުއަރީ 25, 2022 08:51\nހިންނަވަރު ހުދުފޮތި ދޮން އިބުރާހީމް ބޫސްޓަރޑޯޒް ޖަހައިފި---- ދެން ކަމެއަށް ނުމުނީނު\nޖެނުއަރީ 23, 2022 19:45\nވެކްސިން ޖަހައިގެން ކަސްރަތަށް ދިއުމަކީ ރަގަޅު ކަމެއް ނޫން. ވެކްސިން ޖެހީމަ މުޅި މީހާގެ ދިފާއި ނިޒާމް ގެ މަސައްކަތު ރޭޓް އިތުރުވާނެ. ޢެގަޑީގައި ދުވަން ގޮޮސް އުޅުނީމާ މީހާގެ ބޮޑީ ޓެމްޕަރޭޗަރ ވަރަށް ބޮޑު ތަނުން މަތި ވާނެ. އޭގެ ސަބަބުން އޯގަން ފެއިލް ވުން ގާތް. ނޫނީ ހީޓް ސްޓުރޯކެއް ވެސް ޖެހިދާނެ\nޖެނުއަރީ 23, 2022 19:49\nއަޅުގަނޑު ދެނެއް ނުޖަހާނަން. އެހެންވެ ދޯ އިބޫ އެކިޔަނީ އަވަހަށް ބޫސްޓާ ޖަހާށޭ. އިބޫމެއްނަކީ ދިވެހިން ނަށް ހެޔޮއެދޭ ބައެއް ނޫން. ކޯވިޑަށް ވުރެ އިބޫމެންގެ ނުރައްކާ ދިވެހިންނަށް މާބޮޑު. އިންޑިއާ އަށް މަންފާ ވަންޔާ ދިވެހިން މަރުވިޔަސް އިންޑިއާގެ ޕަޕެޓުންނައް ވަރިހަމަ ވާނެ.\nޖެނުއަރީ 23, 2022 20:16\nސާބަސް ކޮންމެ ކަމެއް ވސް ސިޔާސީ ކުރާތި.އިބޫ ކާލަބަލަ.\nޖެނުއަރީ 23, 2022 19:55\nވަރަށްދެރަ މާތްﷲ ޑާޑިގެ ފުރާނައަށް ހެޔޮރަހްމަތްލައްވާ ސުވަރުގެ މިންވަރު ކުރައްވާފާނދޭވެ\nޖެނުއަރީ 23, 2022 19:56\nބޫސްޓަރ ޖަހާ ގޮތަށް ކަސްރަތަށް ނުކުތުމަކީ ކޮން ކަހަލަ ކަމެއްބާ؟ ބުއްދިވެރިގޮތަކީ ރެސްޓްކޮށްފަ ދިޔާ އެއްޗެހި ބުއިންބާ؟\nޖެނުއަރީ 23, 2022 20:17\nނޫނޭ ވެކްސިން ނުޖަހާ މުޒާހަރާ އޯކޭ ވާނެ.\nޖެނުއަރީ 23, 2022 21:34\nވެކްސިން ނުޖަހާ މުޒާހަރާ ކޮށްގެން ކަމެއް ވާނެނަމަ، މިހާރު އަދުރޭއަށް ވާނީ ވާނެއެއްޗެއްވެ ނިމިފަ. ގައިމު އަދުރޭ އެހެރީ ގަދަބަދަވިކޮށް ސަލާމަތުން. ހަށިގަނޑުގެ އިމިއުން ސިސްޓަމް ވެސް ވަރުގަދަވާނީ ބަލިތަކާ އެކީ އުޅެން ދަސްކުރީމައޭ. މިހެންވެގެންނޭ ޔޫކޭ އެއޮތީ ހުޅުވާލާފަ.\nއައްޗި. ރަނގަޅަށް ވިއްޔާ ކޮވިޑް އެންމެންނަށް ޖައްސަން ހުންނާނީ. ކޮވިޑްއަށް ޕޮޒިޓިވް ވެފަހުރެގެން.\nވަގުން ގެ އާއިލާ ތެރެއިން "ޓިނު ވޭރިއަންޓް" ގެ ވާހަކަ ތިދައްކަނީ.\nވަގުންނެއް އިޝްތިހާރެއް ނުކުރާނެ ޕޮޒިޓިވް ވިޔަސް. މިގޮތަށް ދެކެން ވާނީ.\nޖެނުއަރީ 24, 2022 05:50\nޖެނުއަރީ 23, 2022 23:06\nބުއްދިވެރި ގޮތަކީ އާދައިގެ ވައިރަލް ރޯގާ އަކަށް، ބިރުން، އަޖުމަ ބެލިފަނުވާ ވެކްސިން ނުޖެހުން ދެއްތޯ.\nޖެނުއަރީ 23, 2022 20:58\nޖެހީ ކޮންބުރޭންޑެއްގެ ވެކްސިންއެއްތޯ ސާފުކޮއްލަން ބޭނުން..\nޖެނުއަރީ 23, 2022 21:10\nބޫސްޓަރު ކީއްކުރަން އެކައްޗެއްޗެއްވެސް ވެގެންވަންޏާ ނުޖެހުން މާހިތަށްފިނި.\nޖެނުއަރީ 23, 2022 21:16\nތީ ރަނގަޅު އެއްޗެއް ނޫން ޖަހާކަށް. ބައެއްގެ ވިޔަފާރި ތީ..\nޖެނުއަރީ 23, 2022 21:28\nސޯލިބެ ބުނީ3ވަނަޑޯޒު ބޫސްަޓަރ ޖެހީމަޔޯ ރަށްކާތެރިވާނީ އެދުވަހު މީނަ ބޫސްޓަރ ޖަހާފާ ކޮވިޑު ޖެހުނީ ކިހާރަށްކާތެރި މިސޯލިހު މިއުޅެނީ ބައެްގެ ވިޔަފާރި ކުރިއަރުވަންކަން ޔަގީން ރަށްޔަތުންނަށް ހެވެއްއެދޭ މީހެއްނޫން މީކީ.\nޖެނުއަރީ 23, 2022 22:49\nވެކްސިން ޖެހީމަ ހިތުގެ މައްސަލަ ޖެހޭކަމަށާއި މެޔަށް ތަދުވެ ވިންދު އަވަސްވެ އެފަދަ ކަމެއްވެއްޖެއްޔާ ޑޮކްޓަރަށް ވަގުތުން ދައްކަން އަންގާފައި އޮތީ...ޚާއްސަކޮށް ޒުވާނުންނަށް އެ މައްސަލަ ދިމާވޭ. ވެކްސިން ޖަހައިގެން ދެ ހަފްތާވަންދެން ރެސްޓްކުރަން ސިންގަޕޯރ ތަންތަނުންވެސް އަންގަނީ އެހެންވީމަ. މާތްﷲ އެ މަރުހޫމްގެ ފުރާނައަށް ރަހުމަތް ލައްވާ ސުވަރުގޭގެ ދާއިމީ ނިއުމަތް މިންވަރުކުރައްވާށި\nޖެނުއަރީ 23, 2022 22:52\nޑޯޒެއް ޖެހިޔަސް ނުޖެހިޔަސް ވަޤުތު އައިސް ޖެހުނީމަ ކުރެވޭނެ ކަމެއް ނޯންނާނެ… ދެރަ\nޖެނުއަރީ 23, 2022 23:35\nހެޔޮ ނުވާނެ. ކޮންމެ ކަމެއް ސިޔާސީކުރުމުން އަޅުގަނޑު މެންނަށްލިބޭ ފައިދާ އަކީ ކޮބައިތޯ.ހީވާ ހީއެއްގެ މައްޗަށް ގޮތްނިންމައިގެން ފިތުނަފަސާދަ އުފެއްދުންމުން ދުރުހެލިވެ މަރުހޫމް އަށް ހެޔޮދުޢާ އެއްކޮށްލަންވީ ނޫންތޯ\nޖެނުއަރީ 24, 2022 04:26\nސޭޑް... "ބައެއް ފަރާތްތަކުން ވަނީ ނިޔާވެފައެވެ" ؟؟؟؟؟؟؟؟؟\nޖެނުއަރީ 24, 2022 08:54\nފެންތައްޓެއްބޯލާތާ ސުންތެއްގެ ތެރޭގައިވެސް މަރުވެދާނެ ، ،،،،،،،\nޖެނުއަރީ 24, 2022 09:24\nމިއީ ވެކްސިންގެ އިތުބާރު ގެއްލޭ ފަދަ ޙަބަރެއް ވަގުތު ނޫހައް ފިޔަވަޅު އަޅަން ޖެހޭ..\nޖެނުއަރީ 24, 2022 09:51\nކީއްވެ މެލޭޝިއާއިންކަން ބޫސްޓަރ ޑޯޒް ޖެހީ ލިޔެލާފަ ނެތީ؟؟ ވަރަށް މުހިންމު ކަންނޭނގެ އެވާހަމަ ވެސް ހަބަރުގަ ލިޔެލަން!


#BREAKING: Semi gai balive, Raajje in bronze medal ah target kuran jehijje - One Online\nމިހާރު ނޭޕާލުގައި ކުރިއަށްދާ ފިރިހެނުންގެ އޭވީސީ ސެންޓްރަލް ޒޯން ވޮލީބޯޅަ މުބާރާތުގައި ވާދަކުރާ ރާއްޖޭގެ ގައުމީ ވޮލީ ޓީމު -- ފޮޓޯ/ ރައީސް އޮފީސް\nސެމީގައި ބަލިވެ، ރާއްޖެއިން ލޯ މެޑެއްޔަށް ޓާގެޓް ކުރަން ޖެހިއްޖެ\nއޭވީސީ ސެންޓްރަލް ޒޯން ވޮލީބޯޅަ މުބާރާތުގެ ސެމީ ފައިނަލުގައި އުޒްބަކިސްތާން އަތުން ބަލިވެ، ރާއްޖެއިން ލޯ މެޑެއްޔަށް ޓާގެޓް ކުރަން ޖެހިއްޖެއެވެ.\nނޭޕާލްގައި ކުރިއަށްދާ އެ މުބާރާތުގައި މިއަދު ހަވީރު ކުޅުނު ސެމީގެ މެޗުގައި އުޒްބަކިސްތާން އަތުން ރާއްޖެ ބަލިވީ ސީދާ ތިން ސެޓުންނެވެ.\nމެޗުގެ ފުރަތަމަ ސެޓުގެ ކުރީކޮޅުގައި ދެ ޓީމުގެ ފަރާތުން ފެނިގެންދިޔައީ ދާދި ހަމަހަމަ ކުޅުމެކެވެ. ނަމަވެސް ފަހުން އުޒްބަކިސްތާނުން ކުޅުން ވަރުގަދަކޮށް، ސެޓު ގެންދިޔައީ 25-20 އިންނެވެ.\nފުރަތަމަ ސެޓެކޭ އެއްގޮތަށް ދެވަނަ ސެޓުގެ ކުރީކޮޅުގައި ވެސް ދެ ޓީމުގެ ފަރާތުން ފެނިގެންދިޔައީ ދާދި ހަމަހަމަ ކުޅުމެކެވެ. އުޒްބަކިސްތާނުން ލީޑުގައި އޮއްވައި، ރާއްޖެއިން ނަތީޖާ ހަމަހަމަކުރި ނަމަވެސް، އުޒްބަކިސްތާން އަތުން ލީޑު ގެއްލިފައެއް ނުވެއެވެ. ދެވަނަ ސެޓު އުޒްބަކިސްތާނުން ގެންދިޔައީ 25-19 އިންނެވެ.\nތިންވަނަ ސެޓުގައި ރާއްޖޭގެ ފަރާތުން ގޯސްތަކެއް ފެނިގެންދިޔަ އިރު، އުޒްބަކިސްތާނުން ދިޔައީ އޭގެ ފައިދާ ނަގަމުންނެވެ. އެ ސެޓުގައި އުޒްބަކިސްތާނުން ބޮޑު ލީޑެއްގައި އޮއްވައި، ރާއްޖެއިން ފަރަގު ކުޑަކުރިއެވެ. ނަމަވެސް އުޒްބަކިސްތާން އަތުން ލީޑު ގެއްލިފައެއް ނުވެއެވެ. އެ ސެޓު 25-21 އިން ކާމިޔާބުކޮށް، އުޒްބަކިސްތާނުން ވަނީ ފައިނަލުގެ ޖާގައެއް ކަށަވަރުކޮށްފައެވެ.\nލޯ މެޑެލް ހޯދާ ޓީމު ކަށަވަރުކުރުމަށް މާދަމާ ކުޅޭ މެޗުގައި ރާއްޖެ ނުކުންނަން ޖެހޭނީ ސެމީގެ ފުރަތަމަ މެޗުގައި ކިރްގިސްތާން އަތުން ބަލިވި ތުރުކުމެނިސްތާނާ ދެކޮޅަށެވެ. އަދި އަންނަ ހޮނިހިރު ދުވަހު ކުޅޭ ފައިނަލް މެޗުގައި ބައްދަލުކުރާނީ އެންމެ ފަހުގެ ޗެމްޕިއަން ކިރްގިސްތާނާއި އުޒްބަކިސްތާނެވެ.\nގުޅޭ ޓެގު ވޮލީ ބޯލް ގައުމީ ވޮލީބޯޅަ ޓީމު އޭވީސީ ސެންޓްރަލް ޒޯން ވޮލީބޯޅަ މުބާރާތް


REPORT: MDP ah gellunu thaaeedhu "concrete" in bahdhaaleveyne?\nއެމްޑީޕީއަށް ގެއްލުނު ތާއީދު "ކޮންކުރީޓުން" ބައްދާލެވޭނެ؟\nރައީސް މުހައްމަދު ނަޝީދު އެމްޑީޕީގެ ކެމްޕެއިން ޕޯސްޓާ ހަރު ކުރުމުގެ ހަރަކާތުގައި: ޕާޓީއަށް މައްސަލަތައް ކުރިމަތިވެފައި ވޭ\nކައުންސިލް އިންތިހާބުގެ ކެމްޕޭންގައި ހިމަނައި އެމްޑީޕީން އެންމެ ފަހުން އުތުރުގެ ކުޅުދުއްފުށީގައި ބޭއްވި ޖަލްސާއެއްގައި ވާހަކަފުޅު ދައްކަވަމުން ރާއްޖޭގައި މިވަގުތު ހުންނެވި އެންމެ ނުފޫޒުގަދަ އެއް ސިޔާސީ ލީޑަރު އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު، އެ މަނިކުފާނުގެ ރާގުގައި މިހެން ވިދާޅުވެ އެވެ: މުޒާހަރާ އާއި ކެމްޕެއިން ކުރުން އަދި ޖަލްސާ ރޭވުމާއި ޕްރައިމަރީ ބޭއްވުމަކީ ޕީޕީއެމް ދަންނަ ކަންކަމެއް ނޫނެވެ. އެއީ މުޅިން ވެސް އެމްޑީޕީން ރާއްޖެއަށް ގެނެސް އެ ޕާޓީގެ ފިކުރުގެ ތެރެއިން ޕްރެކްޓިސް ކުރާ ކަންކަމެވެ. ޕީޕީއެމުން ކުރާނެހާވެސް ކަމަކީ އެމްޑީޕީއަށް ބަލައިގެން އެ ޕާޓީ އުޅޭ ގޮތަށް އުޅެވޭތޯ ބަލަނީ އެވެ.\nއެއީއަކީ މުޅިއަކުން ދޮގު ވާހަކައެކޭ ވެސް ނުބުނެވޭނެ އެވެ. ރައީސް ނަޝީދު ވިދާޅުވި ފަދައިން ޕީޕީއެމަށް ޖަލްސާއަކަށް މީހުން އެއް ކުރެވެނީ ވަރަށް ހާލުންނެވެ. މޮޅަށް ގޮނޑި ޖެހުމާއި، ކެމްޕޭން ބެޓިކް ފޮތި ދެމުމާއި ޕޯސްޓަރު ހެދުމާއި ހަރު ކުރުމަށާއި މެނިފެސްޓޯ ލިޔާށާއި ވޯކްޝޮޕް ހިންގާށާއި ސިޔާސީ ހަރަކާތްތަކަށް ފޯރީގައި ރަނގަޅަށް ރާވާ ހިންގާލާކަށް ޕީޕީއެމް އެހާ ފަރިތައެއް އަދި ޒަމާނީއެއް ވެސް ނޫނެވެ. އެކަމަކު އެއީ މުޅިއަކުން ރަނގަޅު ވާހަކައެކޭވެސް ނުބުނެވޭ ނެތީ އެއީ އެއީ މެދުމިނުގެ ސިޔާސީ ހަރާކާތެއް ކަމަށް ބަލަމާ ހިނގާށެވެ.\nއެހެން އޮތް ނަމަވެސް އެ އުނިކަން ފޫބައްދަން ޕީޕީއެމުން ކުރާ މޮޅު އެހެން ކަމެއް އޮވެ އެވެ. އެއީ ރައީސް އަބްދުﷲ ޔާމީން ސަރުކަރުގެ ސިގްނޭޗާ ކަމެކެކޭ ވެސް ބުނެވިދާނެ އެވެ. އެއީ ޖަލްސާތަކަށް ދާ މީހުންގެ ބޯ ގުނުމުގެ ބަދަލުގައި ރައީސް ޔާމީންގެ ސަރުކަރުން ހިންގި ތަރައްގީގެ ބޮޑެތި މަޝްރޫއުތަކުގެ ވާހަކަ އާއި އޭގެ ފޮޓޯތައް ނެރެ ދެއްކުމެވެ. އަދި ރައީސް ޔާމީންގެ ސްޕީޑާއި އެ މަނިކުފާނުގެ ވަތަނުގެ ފިކުރު ވިއްކެވުމެވެ. އަދި ރައީސް ޔާމީންގެ މަޝްރޫއުތަކުގެ އަދަދާއި ޕްރޮޖެކްޓުތަކަށް ހޭދަ ކުރި މިންވަރު ކިޔައި ދިނުމެވެ.\nކެމްޕޭން އުކުޅުގައި އެމްޑީޕީން، މީހުން ޖަމާ ކޮށްލައި މަންޒަރު ބަދަލު ކޮށްލަން މޮޅު ގޮތަށް ޕީޕީއެމް މޮޅީ ތަރައްގީގެ ވާހަކަ ދައްކައިގެން އާ މަންޒަރެއް ކުރަހައިދޭށެވެ. ރާއްޖޭގެ ސިޔާސީ ކޭމްޕްތައް ހުރި ގޮތުން ޕީޕީއެމަށާއި އެމްޑީޕީއަށް ބެހިފައިވާ މި ދެ ބާވަތް ވެސް ސިޔާސީ ގޮތުން އެކަތި އަނެކައްޗާ ވާދަ ޖަހާތީ ވަރަށް ރީތިކޮށް އަމިއްލައަށް ގޮސް ވަރުން އަޅުވާލެވޭ ވަރަށް ތިލަވެފައި އޮވެއެވެ. އެހެން ކޭމްޕްތަކަކީ މި ދެ ބަވާތުގެ ވަށައިގެން އެނބުރޭ ކުދިކުދި އެލެމެންޓްތަކެކެވެ. އޭގެ ތެރެއިން ގާސިމް އިބްރާހިމް ޖުމްހޫރީ ކޭމްޕަކީ ސިޔާސީ މައިދާނުގައި ވޮޑޭ މޫސުމެއް އައިސްފައިމެ އެހާ އަވަހަށް ގިރާލާ މޫސުން އަންނަ ހަރުދަނާ ކަމެއް ނެތް ކޭމްޕަކަށް ވެފައި އޮވެއެވެ. އަނެއް ކޭމްޕްތަކީ އެވަރުވެސް ނުވާ ކުދި ބައިގަނޑުގަނޑެވެ،\nޕީޕީއެމްގެ ޖަލްސާގެ މަންޒަރެއް\nއެ ވާހަކަ ބާއްވާފައި މިދިއަ ދެތިން ދުވަހަށް ދަމާ ހެއްޔެވެ؟ ޖަލު ހުކުމަކާއެކު ރައީސް ޔާމީން ޖަލަށް ގެއްދެވުމާ ހަމައިން ސީދާ ސިޔާސީ ހަރަކާތް މަގުމަތީގައި ފަށާފައިމެ ކުއްލި ހިމޭން ކަމެއް އިހުތިޔާރު ކޮށްގެން އޮތް ޕީޕީޕީ އެމުން ބާއްވާލި ކައުންސިލް ކެމްޕޭން ލޯންޗު ކުރުމުގެ ޖަލްސާއަކުން މި ދެތިން ދުވަސް ތެރޭ ރާއްޖޭގެ ސިޔާސީ މަސްރަހުގެ މުޅި މަންޒަރު އެ ފުށް މިފުށަށް ޖަހައި ފުރޮޅާލައިފި އެވެ.\nކައުންސިލް އިންތިހާބުގެ ކެމްޕޭން ލޯންޗް ކުރުމުގައި އިސްވީ އެމްޑީޕީ އެވެ. އެ ޕާޓީގެ ސްޓައިލްގައި އަދި ރައީސް ނަޝީދު ޖޯޝްގައި ރެއެއްގެ ފަތިހު ނުކުމެއް "ރަށްވެހި ފަތިސް" ގެނެސްދިނެވެ. އަދި މުޅި ރާއްޖެ ހިމެނޭ ގޮތަށް ކެމްޕޭން ލޯންޗް ކުރި އެވެ. ބޮޑު ޖަލްސާ ބޭއްވީ ސިޔާސީ މައިދާނުގެ ހިތް ކަމުގައި ބެލެވިފައިވާ ކާނިވަލުގަ އެވެ. އެހެން ނަމަވެސް ރަށްވެހި ފަތިހުގެ ފޯރިއެއް ނުހިފި އެވެ. އަދި އަމުދުން ބޭއްވި ޖަލްސާވީ ދެތިން ބަރިއެެއް ފިޔަވައި ގޮނޑިތައް ނުފުރި ހާވިޔާވެފައިވާ ޖަލްސާއަކަށްވުމުގެ އިތުރުން އެ ޖަލްސާގައި ރައީސް ނަޝީދުގެ ބަސްމަގު ގެންގުޅުއްވި ގޮތްވެގެން ދިޔައީ މުޅި ޖަލްސާ ބޮޑު ފޭލިން ފޭލިވާން މެދުވެރިވި ސަބަބަކަށެވެ. އެކަންވީ ހުރިހާ ދިމާއަކުން އެމްޑީޕީއަށް ވަރަށް ބޮޑެތި ފާޑުކިއުމާ ކުރިމަތިވި ސަބަބަކަށެވެ.\nއެމްޑީޕީގެ ޖަލްސާ އަށާއި ކެމްޕޭނަށް އޮތް ފާޑިކިޔުންތަކުގެ ތެރޭގައި ޕީޕީއެމްގެ ޖަލްސާ އިއުލާންވި އެވެ. ބޭއްވީ ވެސް މާ ބޮޑު ވާހަކައެއް، އަދި ރަށްގޮވުމެއް ޕޯސްޓަރު ތަތް ކުރުމެއް ވެސް ނެތި އެވެ. ޕީޕީއެމުގެ ހުރިހާ ވެސް އެއްޗަކަށްވެފައި އޮތީ ރައީސް އަބްދުﷲ ޔާމީންގެ ބާރުގަދަ ވެރި ކަމުގައި އެމްޑީޕީގެ "ހާރަކަށްވެސް ތަރާވީހަކަށް ވެސް" ވެގެން އޮތް ރާއްޖެ ޓީވީފަދައިން ތަރުތީބެއް ނެތް ކުޑަކުޑަ ޓީވީ ޗެނަލްގެ އުސޫލީ ގޮތް ފޮތް ކެނޑިފައިވާ މުޒާހަރާ ޕްރޮގްރާމް "މަޑިސީލަ" އެވެ. އެނޫން އެހެން އެއްވެސް ވަސީލަތެއް ނެތެވެ.\nއެހެން ނަމަވެސް ކެމްޕޭން ލޯންޗު ކުރުމުގެ ޖަލްސާއިން މިފަހަރު ބޮޑު ތަނުން ކުރި ހޯދީ ޕީޕީއެމެވެ. އެ މީހުން މިފަހަރު އެމްޑީޕީ އާއި ރާއްޖޭގެ ހައިރާންކޮށްލައި މޮޅަށް ކެމްޕެއިންކޮށް އެ މީހުންގެ ގޮނޑިތައް ފުރާލީ އެކަންޏެއް ނޫނެވެ. މުސްކުޅި ގޮތްގަނޑު ދޫކޮށްލައި ޖަލްސާ ރާވާލާފައިވާ ގޮތާ ރައީސް ޔާމީން ފޮޓޯތައް އުފުލައިލި ގޮތާއި ޖަލްސާގައި ރަނިން އޯޑަރު ގެންގުޅެފައިވާ ގޮތް މާ ބޮޑަށް ވެސް ތަފާތުވެފައިވާ އިފެކްޓް ކުރީ އެވެ. އަދި ކުޑަކަ އިރުކޮޅެއްގެ ތެރޭގައި އެކަންވެގެން ދިޔައީ މީހުން ހައިރާން ކޮށްލި ސިޔާސީ ބޮޑޫ "ޒަލްޒަލާ" އަކަށެވެ.\nހަމަ އެރޭ ހަމަ ވަގުތު އެމްޑީޕީ ލީޑަޝިޕް ސިހިއްޖެ އެވެ. ހަމަ އެރޭ އެވަގުތު އެެމްޑީޕީގެ ގްރާސް ރޫޓުގެ ބަސް ހުއްޓިއްޖެ އެވެ. ސިޔާސ ގޮތުން ވަށައި ޖައްސަން ދެން ބުނެވުނުހާވެސް ވާހަކަކަށްވީ އެމްޑީޕީ ބޭއްވި ޖަލްސާއަކީ ލާމަރުކަޒީ އިންތިހާބެއްގެ ކެމްޕޭނަށް ބޭއްވި ލާމަރުކަޒުކޮށްފައިވާ ޖަލްސާއެކެވެ. ޕީޕީއެމުން ބޭއްވި ލާމަޒުކަޒީ ނިޒާމާ ހިލާފު ސިފައެއް ފެނުނު މަރުކަޒުކޮށްފައިވާ ޖަލްސާއެކޭ އެވެ.\nއެހެން ނަމަވެސް ޕީޕީއެމްގެ ޖަލްސާ ވީ އެމްޑީޕީ މެޔަށް ހަރައިލި ތޫނު ހަންޖަރަކަށް ވެގެން ދިޔަކަން އެނގުނީ އެރޭ މެންދަމުން ފެށިގެން އެމްޑީޕީ ރައީސް ނަޝީދާއި ޕާޓީގެ މަޖިލިސް މެންބަރުންނާއި ވަޒީރުންނާއި އެކްޓިވިސްޓުންނާއި އެކުވެ އެއްބަސްކިޔައި މީގެ ކުރިން ހަމަ އެފަރާތްތަކުން ޖޯކު ޖަހައޮ ފާޑު ކިޔަމުން ދިޔަ "ކޮންކްރީޓް ތަރައްގީ" ގެ ފޮޓޯތަކާއި ވީޑިއޯތައް ނެރެ ޓްވީޓް ކުރުުމުގެ ތޫފާނެއްގައި ޖައްސަން މަސައްކަތް ފެށުމުންނެވެ.\nމުޅި އެމްޑީޕީ އާއި އެކްޓިވިސްޓުން ސޯޝަލް މީޑިއާގައި ތަރައްގީގެ ފޮޓޯ ދައުރު ކުރަން ފެށި އެވެ. މަލްޓި ޕާޕަސް ހޯލްތަކާއި ކުލާސް ރޫމާއި ބަނދަރާއި ނަރުދަމާ އަދި ފުޓްސަލް ދަނޑު އަޅާ ފޮޓޯތަކާއި ކެރޭނައި ސޭލާތަކުގެ ފޮޓޯތައް ޓުވީޓު ކުރަން ފެށި އެވެ.\nމިއީ ރައީސް ޔާމީންގެ ވަޒީރުންނާއި މެންބަރުން އެންމެ ގިނައިން ކޮށް އުޅުނު ކަންތަކެވެ. އަދި އެމްޑީޕީން އެންމެ ބޮޑަށް ހަޖޫ ޖަހައި ފާޑު ކިޔަމުން އައި ކަމަކީ ވެސް އެއީ އެވެ. އެކަމަކު ޕީޕީއެމްގެ އެ ޖަލްސާއާ ހަމައިން މިހާރު މިވީ ކިހިނެތް ހެއްޔެވެ؟ އެއީ އެމްޑީޕީއަށް އަސަރެއް ކުރީ ކަމަށް ވެއްޖިއްޔާ އެ އޮތީ އެ އަސަރު ރަނގަޅަށް ކޮށްފައެވެ. އެއީ އެމްޑީޕީއަށް ކުރިން ވިސްނިފައި އޮތީ ގޮސް ކަމަށް ކަމަށް ވިއްޔާ އެއޮތީ ރަނގަޅު ގޮތް ފެނިފައެވެ. އަދި މިއީ އިދިކޮޅު ޕީޕީއެމާއި ރައީސް ޔާމީންގެ ބޮކި އަދި ނިވިގެން ނުދާ ކަމަށް އެމްޑީޕީން ބަލައިގަތީ ކަމަށް ވަންޏާ ސިޔާސީ މައިދާން އަދި އާ ފެށުމަކުން މިދަނީ ހުޅުވޭށެވެ.\nކޮންކްރީޓުގެ ބޭނުން ޖެހުން\nތަރައްގީގެ އެކި މަޝްރޫއުތަކާ ގުޅޭ ތިރީހަކަށް ސާޅީަހަކަށް ފޮޓޯ ރައީސް ނަަޝީދު ރަސްމީ ޓްވިޓާ އެކައުންޓުން އެއް ދުވަހެއްގެ ތެރޭ ފުލުފުލުގައި އަދި އެއް ރަށުގެ ފޮޓޯތައް އެއީ އަނެއް ރަށުގެ ފޮޓޯތައް ކަމަށް ދައްކައި ޑުޕްލިކޭޓްކޮށްގެން ޓުވީޓު ކުރެއްވުމުން ރާއްޖޭގެ ސިޔާސީ މައިދާނުން އެ ފެނުނީ އާދައިގެ ކުޑަކުޑަ ކަމެއްގެ އަލާމާތެއް ނޫނެވެ.\nމިއީ ޖަލްސާއަކާ ހެދި އައި އެންމެ ވާހަކައެއް އަދި ހިނގައި ދިޔަ އެންމެ ކަމެއް ކަމަށް ގަބޫލު ކޮށްލައިގެން ތިބުން ރަނގަޅެއް ނުވާނެ އެވެ.\nއެމްޑީޕީގެ ޖަލްސާއާއެކު އެ ޕާޓީއަށް އޮތް ތާއީދު ކުޑަވި މައްސަލާގައި ރައީސް ނަޝީދު އެންމެ ފުރަތަމަ ބޭއްވި ކުއްލި ބައްދަލުވުމުގައި ވިދާޅުވީ މީހުން މަދުވީ ސަރުކާރަށް އަދި އުއްމީދުތައް ފުރިހަމަނުކޮށް ނުދެވޭތީ އެވެ. އެހެންވެއްޖިއްޔާ މިހާރު ކުއްލިއަކަށް ކޮންކްރީޓް މަޝްރޫއުތަކެއް އަމިއްލަ އެކައުންޓުން މިހާރު ފުލުފުލުގައި ދެއްކުމުގެ ބޭނުމަކީ ކޮބާ ހެއްޔެވެ؟ ޖަލްސާއަށް ފަހު ދެއްކެވި ވާހަކައިން ޖަހަނީ ރައީސް އިބްރާހިމް މުހައްމަދު ސޯލިހުގެ ގައިކޮޅުގަ އެވެ. މިހާރު ކުރެއްވިު ކަންކަން ގޮސް ޖެހެނީ އަމިއްލަ ހަށިކޮޅުގަ އެވެ. ވީމާ އަންނާން އޮތް ހުޅަނގު މޫސުމަކީ "ސިޔާސީ ހުޅަނގު މުސުމެއް" ކަމަށް ވުމަކީ ވަރަށް ކައިރި ކަމެކެވެ.\nސިޔާސީ މަސްރަހު ދިރާސާ ކުރާ ބައެއް ފަރާތްތަކުން ދެކެ ވަޑައިގަންނަވާ ގޮތުގައި މިއީ އެމްޑީޕީގެ މެޝީން ހިންގަތް ގޮތް ލީޑަޝިޕުން އިދިކޮޅު ފަރާތްތަކަށް ދިން ހިމޭން ރައްދެކެވެ. ޕީޕީއެމްގެ ޖަލްސާގައި ރާއްޖޭ ތަރައްގީ ކުރެވޭނީ ރައީސް ޔާމީނަށް ކަމަށް ވިދާޅުވެ އެ ޕާޓީން ހަރު އަޑުން ގޮވާލައި ބިޔަ މަޝްރޫއުތަކާއި ސްޕީޑް ދައްކާލާއިރު އެ ވާހަކަތަކަށް ލަދުވެތި ކަމާއެކު އެމްޑީޕީއަށް އެއާ ވަރުން އަޅުވާން ބުނެވޭން ވެސް އަދި ދެއްކޭނެ އެއްޗެއް ވެސް އަދިއެއް ނެތެވެ. އެހެންވެ މިވަގުތަށް ހަމައެކަނި މިގޮތް ހިޔާރުކޮށްލައިގެން ނިންމާލީ ސިޔާސީ މައިދާނުގައި ކުރާ އޮތް ކަންތަކާ ދިމާއަށް ދާން މުޅީން އެހެން ކަމެއް ކުރުމަށް ފަހު އެވެ.\nރައީސް ނަޝީދު ވަކި ގޮތަކަށް ވިދާޅުވިއަސް ޕީޕީއެމްގެ ސިޔާސީ ހަރަކާތުގެ އުސޫލުތަކާއި ގޮތް ބާވަތަކީ އެމްޑީޕީން ނަކަލު ކޮށްގެން އުޅޭ ގޮތްތަކެކޭއެއް ނުބުނެވޭނެ އެވެ. އެހެންކަމުން އެމްޑީޕީ އެ ފެންވަރަށް "ވެއްޓުން" ނުވަތަ ރައްޔިތުންނަށް "ފެންނަ ތަރައްގީ" އަކީ ރަނގަޅު ގޮތް ކަން ގަބޫލު ކުރުވުމަކީ އެމްޑީޕީއަށް ލިބޭނެ ބޮޑު ނާކާމިޔާބީއަކަށް އަދި ލަދަކަށް ވެސް ވެގެން ދާނެ އެވެ.\n"މިއީ ހަމައެކަނި ކޮންކްރީޓް ތަރައްގީގެ ބަހުސެއް ނޫން. އެމްޑީޕީގެ ތެރޭގައި ބޮޑެތި މައްސަލަތަކެއް ޖެހި، އެކަކު އަނެކަކާ ދިމާލަށް އިނގިލި ދިއްކުރާ ހިސާބަށް ދިޔުމުން ފެންނަ ކަންކަން. ހަމައެކަނި މޮޅު ފޮނި ވާހަކައިން ނުހިފެހެއްޓޭނެ ކަމާއި ނަތީޖާތަކެއް ވެސް ރައްޔިތުން ބަލަން ބޭނުން ވާނެ ކަން އިހުސާސްވުމެއް، އިންސާފާއި ހަމަހަމަ ކަަމާއި ހައްގުތައް ހިމާޔަތް ކުރުމުގެ އިތުރުން ތަރައްގީ ވެސް ބޭނުންވާކަން އެނގުން،"\nއާންމު މެންބަރުން އިހުސާސްތައް\nއެމްޑީޕީ އެކްޓިވިސް ލެވަލްގެ ބައެއް މެންބަރުން ސޯޝަލް މީޑިއާގައި ބުނެފައިވާ ގޮތުން މި ސަރުކާރުގެ އެތައް ކަމެއް ގޯހުން ގޯހަށް ދާއިރު ރައީސް ސޯލިހުގެ ފަރާތުން ފިޔަވަޅެއް އަޅުއްވާ ތަނެއް ނުފެނެ އެވެ. އެތައް ކޮމިޓީއަކާ ކޮމިޝަނެއް އަދި އިދާރާތައް ހައްދަވާ ކަންކަން ބަލަން އުޅުއްވާއިރު އެއްވެސް ކަމެއް ކޮޅެއްގައެއް ނުޖެހެ އެވެ. ރައްޔިތުން އެމްޑީޕީއަށް ދިން ބާރުތަކާ އަޅައި ބަލާއިރު އެ ފެންވަރަކަށް ޕާޓީއަށް އަކަށް ނަތީޖާއެއް ނުނެރެވެ އެވެ. އެކަން ވަށައި ޖައްސާ ދައްކާނެ ބަހަނާއެއް ނެތުމުން ދެން ޖެހުނީ ކޮންކްރީޓްގެ ފޮޓޯ ހަމަ ރަނގަޅު ކަމަށް ގަބޫލު ކުރާށެވެ.\n"ދައުލަތުގެ ތިން ބާރު ގާތްގަނޑަކަށް އެ އޮތީ އެމްޑީޕީ އަތުގައި. ދެ ރައީސުންގެ އާއިލާގެ އެތައް ބޭފުޅަކަށް ސަރުކާރުގެ އިސް މަގާމްތައް ލިބިއްޖެ. އެ ފަރާތްތަކާ މަސްލަހަތު ހުރި ވިޔަފާރިތަކަށް މަޝްރޫއުތައް ލިބި ވަރަށް ތިޔާގި ވެއްޖެ، އެނޫން ކަމެއް ނުވި،" އޭނާ ބުންޏެވެ.\nރައީސް މުހައްމަދު ނަޝީދާއި ރައީސް އިބްރާހިމް މުހައްމަދު ސޯލިހު\nއަދި އެހެން މީހަކު ބުންނެވެ: "އެމްޑީޕީ ސަރުކާރުގައި ކުރިން ވެސް ވީހެން މާލީ ހާލަތު ދަށް ވެއްޖެ. ކުރިން ސިވިލް ސާވަންޓުންނަށް މުސާރަ ނުދެވުނު. މިފަހަރު އެލަވަންސްތަކާއި އޯޓީއާ ދިމާލަށް ދަނީ. މުއައްޒަފުންނަށް ބޮޑެތި ދަތިތަކެއް. އަަތްމަތި ތަނަވަހެއް ނުވޭ. ފްލެޓެއް ނުލިބޭ. ދިރިއުޅުމަށް ބަދަލެއް ނުވޭ، ވައްކަން ހަމަ ކުރޭ، އިސްލާމް ދީނަށް އެވަރަށް ކުޑައިމީސްކުރޭ!"\nޓޫރިޒަމް މިނިސްޓަރު އަލީ ވަހީދާ މެދު އެތައް ތުހުމަތުތަކެއް ކުރެވިގެން ދިޔައިރު ވެސް ސަރުކާރާއި މަޖިލިސް ހިމޭނުން އޮތުމަކީ ވެސް އެތައް ބަޔަކު ކަންބޮޑުވި މައްސަލައެކެވެ. އެހާ ހިސާބުން "ޒީރޯ ޓޮލަރަންސް" ގެ ސިޔާސަތަކީ ވެސް ތާކުންތާކުން ނުޖެހޭ އެއްޗަކަށް ވެއްޖެ އެވެ. މަޖިލީހުގައި އެމްޑީޕީއަށް ގާނޫނު އަސާސީ ބަދަލު ކުރެވޭހާ މެންބަރުން ތިބިއިރު ހިޔާނާތާއި ޖިންސީ ފުރައްސާރައިގެ ބައި ވެސް ހިމެނޭ އެ މައްސަލައެއް ނުބަލަ އެވެ. ދުވަހަކަށް ވިއްޔާ ދުވަހެއް ދަނީ ކަންކަން ގޯހުން ގޯހަށް ބަދަލުވަމުންނެވެ.\n"ރައީސް ޔާމީން ސަރުކާރުން ތަރައްގީއެއް ގެނައި ކަން އެނގޭ. އެކަމަކު ޖެހިގެން އަންނަ ސަރުކާރުން ފުރަތަމަ އަހަރޭ ކިޔާފަ ސްޕީޑު ލަސްވުން ރައްޔިތުންނަށް މިހާރު ބަލައި ނުގަނެވޭ. ކޮންމެ ފަސް އަހަރެއް ތެރެއިން ދެ އަހަރެއް ސްޕީޑު ލަސްވުން ޓޮލަރޭޓެއް ނުކުރެވޭ،" އެހެން މީހަކު ކޮމެންޓެއް ކުރި އެވެ.\nދީނީ ކަންކަމުގައި ރައްޔިތުންނާ ދެކޮޅު ހިޔާލު\nއެމްޑީޕީއަށް ރައީސް ނަޝީދުގެ ސަރުކާރުން ފެށިގެން ވެސް ދިމާވެފައި އޮތް އެންމެ ބޮޑު ފާޑު ކިޔުމަކީ މިއީ އެވެ. ރައްޔިތުން ކަންބޮޑުވާ ދީނާ ގުޅޭ މައްސަލައެއް ނުވަތަ ދީނަށް ބަޔަކު ފުރައްސާރަކޮށް ހަދަންޏާ އެކަން ކުށްވެރި ކުރުމުގެ ބަދަލުގައި އަބަދު ވެސް އެ ބައެއްގެ ފަހަތަށް އެމްޑީޕީ އެރުމެވެ. ނުވަތަ އެފަދަ ހަރަކާތްތަކުގެ މުގުލުގައި އެ ޕާޓީގެ އިސް ފަރާތްތަކުގެ ބައިވެރިވުމެއް އޮތުމެވެ.\nމޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރުނު ރިޕޯޓްގެ ބޭރުގަނޑު\nރައްޔިތުން މި ފަހުން އެންމެ ބޮޑަށް ކަންބޮޑުވި މައްސަލައަކީ މޯލްޑިވިން ޑިމޮކްރަސީ ނެޓްވޯކް (އެމްޑީއެން) އިން ރިޕޯޓެއް ނެރެ ރަސޫލާއަށާއި ދީނަށް ފުރައްސާރަކޮށް ދީނުގެ އަސްލުތަކާއި ހަމަތަކަށް ފާޑު ކިޔަން ފެށުމުންނެވެ. ރައްޔިތުންނަށް ފެނުނީ އެ ޖަމިއްޔާ އުވާލަން ޖެހިއްޖެ ކަމެވެ. އެކަމަކު "ދިވެހި ރައްޔިތުންގެ" ޑިމޮކްރަޓިކް ޕާޓީ އެރީ ޖަމިއްޔާގެ ފަޅިއަށެވެ.\nމިފަހަރު ވެސް ވީ ހަމަ އެގޮތަަށެވެ. ހދ. ހަނިމާދޫ އާއި ބައެއް އެހެން ރަށްރަށުގައި ބޭރު ބަޔަކު ކުއްލިއަކަށް އައިސް ދީނާ ހިލާފް ވާހަކަތައް ދައްކާ ވޯކްޝޮޕެއް ބާއްވާ އެތައް ގޮތަކުން ގޯސް ހަދައިފި އެވެ. އެކަމާ ރައްޔިތުން ރުޅިގަދަވެ ހިފައިގަތުމުން އެމްޑީޕީން ބުނީ "ތިޔަހެނެއް ނުކިޔޭނެ" އޭ އެވެ. އެހެން ކިޔައިގެން ދޮގު ނުހަދާށޭ އެވެ. އަދި އެއީ ހޭޓް ސްޕީޗް ފެތުރުމެކެވެ.\n"އަޅުގަނޑަކަށް ގަބޫލެއް ނުކުރެވޭ އެމްޑީޕީން މިތާ އެހެން ދީންތަކެއް ފަތުރަން އުޅޭ ކަމަކަށް. އެކަމަކު އެ ޕާޓީގެ ސިޔާސަތުތައް މިހާރު ހުރި ގޮތް އެހެން ނޫނެކޭ ވެސް ބުނެވޭކަށް ނެތް. ޕާޓީގެ ބައެއް ފަންތިން މި އަންނަ ވިސްނުން ބަދަލުކޮށް ރައްޔިތުންނާ ހަމަޔަށް ރައްޔިތުންގެ ވިސްނުމަށް ތިރިވާން ޖެހޭ،" އެ ޕާޓީގެ މެންބަރަކު ބުންޏެވެ.\nޖަލްސާއިން ބަލިވިޔަސް އިންތިހާބުން މޮޅުވާނެ!\nމިއީ އެމްޑީޕީ އާއި ޕީޕީއެމް ދެމެދު ޖަލްސާގެ ވާދަވެރިކަން ބޮޑު ވެގެން ދިޔަ ފުރަތަމަ ފަހަރެއް ނޫނެވެ. މިދިޔަ ރިޔާސީ އިންތިހާބުގައި ވެސް މި މަންޒަރު ފެނުނެވެ. ޕީޕީއެމުން ކާނިވާ ސަަރަހައްދުގައި ފުރަތަމަ ބޭއްވި ޖަލްސާއަށް ވުރެ އެތައް ގުނަގައެއް ގިނައިން އެމްޑީޕީން މާލޭގައި ބޭއްވި ހަމައެކަނި ޖަލްސާގައި މީހުން އެއްވި އެވެ. އެހެންވެ ޕީޕީއެމުން ސްޑޭޑިއަމްގެ ވެލިދަނޑުގައި އިތުރު ޖަލްސާއެއް ބާއްވާާ މުޅި ރާއްޖޭ އެކި ކަންކޮޅުތަކުން މީހުން ގެނެސް އެއަށް ވުރެ ގިނަ އަދަދެއްގެ މީހުން ޖަމާކޮށް އަދަދުން މޮޅުވި އެވެ.\nއެހެން ނަމަވެސް އިންތިހާބުގެ ނަތީޖާ ޝީޓުން ދެއްކީ އެހެން ހިސާބެކެވެ. ޖަލްސާއަށް އައި މީހުންގެ އަދަދު ޕީޕީއެމްގައި ގިނަވިޔަސް އިންތިހާބުގައި ތަފާތު ބޮޑު ނަތީޖާއަކުން ކާމިޔާބު ހޯދީ އެމްޑީޕީ އެވެ. މިހާރު މި ދިމާވެގެން އުޅޭ މައްސަލާގައި ވެސް އެމްޑީޕީން ދޭ ޖަވާބަކީ މިއީ އެވެ.\n"އެ ޖަލްސާ [ޕީޕީއެމްގެ ކެމްޕޭން ލޯންޗިން ޖަލްސާ] އަކީ ވަރަށް މަރުކަޒީ ކޮށް ބޭއްވިގެން ދިޔަ ޖަލްސާއެއް. އެ ބޭފުޅުން ވިދާޅުވި ގޮތުގައި ރާއްޖޭގެ އެކި ހިސާބުތަކުން އެ ޖަލްސާއަށް މީހުން ގެނައި އިރު އަވަށްޓެރި ގައުމުތަކުން ވެސް އެ ޖަލްސާއަށް ވަނީ މީހުން ގެނެސްފައި، [އެއާހިލާފަށް] އަޅުގަނޑުމެންގެ ލޯންޗިން ފެނިގެން ދިޔައީ ލާމަރުކަޒީކޮށް." އެމްޑީޕީގެ ޑެޕިއުޓީ ސެކްރެޓަރީ ޖެނެރަލް އަފްޝަން ލަތީފު ވިދާޅުވި އެވެ.\n"ޖަލްސާއަށް ލިބުނު ތަރުހީބު ކުޑަ ކަމަށް ވިޔަސް އިންތިހާބުގައި މާލެ ސިޓީ ކައުންސިލްގެ ގޮނޑިތައް އެމްޑީޕީއަށް ވިން ވާނެކަން ޔަގީން،" އޭނާ އިތުރަށް ވިދާޅުވި އެވެ.\nއެމްޑީޕީ ލޯކަލް ކައުންސިލްތަކުގެ އިންތިހާބު ރައީސް އަބްދުﷲ ޔާމީން + ރައީސް މުހައްމަދު ނަޝީދު ޕީޕީއެމް ރައީސް އިބްރާހިމް މުހައްމަދު ސޯލިހު އިދިކޮޅު ފަރާތްތައް ޕޮލިޓިކްސް


Sarukaaruge furathama PSIP Project gai SJ Construction aai eku soi kohfi\nފިޝަރީޒް މިނިސްޓްރީ އާއި އެސްޖޭ ކޮންސްޓްރަކްޝަނާ ދެމެދު އެއްބަސްވުމުގައި ސޮއި ކުރުމުގެ ތެރެއިން.\n11 މާޗް 2019 1 ކޮމެންޓް\nސަރުކާރުގެ ފުރަތަމަ ޕީއެސްއައިޕީ ޕްރޮޖެކްޓުގައި އެސްޖޭ ކޮންސްޓްރަކްޝަނާ އެކު ސޮއިކޮށްފި\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ފުރަތަމަ ޕަބްލިކް ސެކްޓާ އިންވެސްތްމަންޓް (ޕީއެސްއައިޕީ) ޕްރޮޖެކްޓްގެ އެއްބަސްވުމުގައި ފިޝަރީޒް މިނިސްޓްރީ އާއި އެސްޖޭ ކޮންސްޓްރަކްޝަނާ ދެމެދު މިއަދު ސޮއި ކޮށްފި އެވެ.\nސަރުކާރުގެ ފުރަތަމަ ޕީއެސްއައިޕީ ޕްރޮޖެކްޓްގެ ގޮތުގައި ސޮއި ކުރީ މަނިޔަފުށީގައި މެރިކަލްޗާ ރިސާޗް އެންޑް ޑިވެލޮޕްމަންޓު ފެސިލިޓީ ގާއިމް ކުރުމަށެވެ. ވޯލްޑް ބޭންކާއި ސަރުކާރުން ހަރަދު ކޮށްގެން ހިންގާ ޕްރޮޖެކްޓްގެ އަގަކީ 38.6 މިލިޔަން ރުފިޔާ އެވެ.\n"މި ސަރުކާރުގެ ޕީއެސްއައިޕީ ފުރަތަމަ ޕްރޮޖެކްޓް އަޅުގަނޑުމެންނަށް ހަވާލުކުރުމަކީ، ދައުލަތަށް އަޅުގަނޑުމެން ދީފައިވާ ޕްރޮފެޝަނަލް ހިދުމަތްތަކުގެ ނަތީޖާ ކަމަށް އަޅުގަނޑަށް ގަބޫލުކުރެވެނީ،" ސަރުކާރުގެ ބޮޑެތި އެތައް ޕްރޮޖެކްޓްތަކެއްގެ މަސައްކަތްތައް ކާމިޔާބުކަމާ އެކު ނިންމާފައިވާ އެސްޖޭ ކޮންސްޓްރަކްޝަންގެ ޑިރެކްޓަރު ޝިހާދު "ސީއެންއެމް" އަށް ވިދާޅުވި އެވެ.\nއެއްބަސްވުމުގައި ސޮއި ކުރުމުގެ ރަސްމިއްޔާތުގައި އެސްޖޭގެ އެމްޑީ ޝާހިދު (ކ-2) އަދި އެސްޖޭގެ ޑިރެކްޓަރު ޝިހާރު (ކ).\nފިޝަރީޒް މިނިސްޓްރީގެ ޑިރެކްޓަރު އަހުމަދު ޔާމީން "ސީއެންއެމް" އަށް ވިދާޅުވީ، އެއްބަސްވުމުގައި ބުނެފައިވާ ގޮތުން ސޮއި ކުރާ ދުވަހުން ފެށިގެން 10 ދުވަހުގެ ތެރޭގައި މަސައްކަތް ފަށަން ޖެހޭނެ އެވެ.\nއެގޮތުން އެގްރީމަންޓްގައި ސޮއި ކުރާ ދުވަހުން ފެށިގެން 12 މަސް ދުވަހުގެ ތެރޭގައި މަސައްކަތް ނިންމަން އެއްބަސްވެފައިވާ ޕްރޮޖެކްޓްގެ ދަށުން މަނިޔަފުށީގައި އެކޮމަޑޭޝަން ބްލޮކަކާއި، އޮފީހެއްގެ އިތުރުން މިސްކިތެއް އަޅާނެ އެވެ. އަދި ވެއާހައުސް އަކާއި ޖެޓީ ހެދުމުގެ މަސައްކަތް ވެސް ޕްރޮޖެކްޓްގެ ދަށުން ކުރިއަށް ގެންދާނެ އެވެ.\nއެސްޖޭ ކޮންސްޓްރަކްޝަން ވިޔަފާރި ޕްރޮމޯޝަން ފިޝަރީޒް\nތިއީ ވޭތުވެދިޔަ5އަހަރުތެރޭ އުފެދުނު ބައެއް ސަރުކާރު ހުރިހާ މަސައްކަތެއް ދެނީ ތިގްރޫޕަށް ޕާޓީއަށް ބައެއްދޭގޮތަށް މިހާރުދެން ބައިއަޅާ ޕާޓީ ބަދަލުކޮށްލީމަ އަނެއްކާވެސް ހަމައެގޮތަށް ޕްރޮޖެކްޓްތައް ލިބޭނެ


Sarukaarun dhigu muhdhathuge bond dhookuran fashanee\nސަރުކާރުން ދިގު މުއްދަތުގެ ބޮންޑް ދޫކުރަން ފަށަނީ\nދިގު މުއްދަތުގެ ބޮންޑް ދޫކުރަން ސަރުކާރުން ތައްޔާރުވަމުންދާ ކަމަށް އިކޮނޮމިކް މިނިސްޓަރު މުހައްމަދު ސައީދު މިއަދު ވިދާޅުވެއްޖެ އެވެ.\nސީއެމްޑީއޭގެ ސްޓްރެޓެޖިކް ޕްލޭން ނެރުމަށް ހޮޓެލް ޖެންގައި މިއަދު ބޭއްވި ރަސްމިއްޔާތުގައި މިނިސްޓަރު ސައީދު ވިދާޅުވީ ސަރުކާރުން ދިގު މުއްދަތުގެ ބޮންޑު ދޫކުރަން ފެށުމުން ސެކަންޑްރީ މާކެޓުގެ ޓްރާންސްސެކްޝަން ތަކަށް މަގު ފަހިވެގެން ދާނެ ކަމަށެވެ.\nމިނިސްޓަރު ވިދާޅުވީ ސީއެމްޑީއޭއިން އެކުލަވާލާ ޕްލޭންގެ ސަބަބުން މާލީ ދާއިރާގެ އިތުބާރު އިތުރުވެގެންދާނެ ކަމަށެވެ.\n"ސީއީއޯ ނަސީރުގެ ޕްރެޒެންޓޭޝަންގައި ފާހަގަކުރި ކަންތައްތައް މެޓީރިއަލައިޒްވުމުން، މިޕްލޭންގެ ސަބަބުން ރާއްޖޭގެ އިގްތިސާދު އަދި މާލީ ދާއިރާއަށް ލިބޭ ކޮންފިޑެންސް މަތިވެގެން ދާނެކަމަށް ގަބޫލުކުރެވޭ،" ސައީދު ވިދާޅުވި އެވެ.\nމިނިސްޓަރު ސައީދު ވިދާޅުވީ ސްޕެޝަލް އިކޮނޮމިކް ޒޯންތައް އެކުލަވާލުމާއެކު، މާލީ ދާއިރާ ތަކަށްގީ ކުރުމަށް ރައީސް ޔާމީން ކުރައްވަމުން ގެންދާ މަސައްކަތްތައް ފެންނަމުންދާ ކަމަށެވެ.\n"މިބައްރުގެ ގައުމުތަކާއި އެހެނިހެން ސަރަހައްދުތަކުގައިވާ ގައުމުތަކުގައި ހުރި ފަންޑުތައް ހޯދުމަށްޓަކައި، ކްރޮސް- ބޯޑަރ ލިސްޓިންގެ ސަބަބުން އިތުރު ފުރުސަތުތަކެއް ހުޅުވިގެން ދާނެ. މިފުރުސަތުތައް އަންޓެޕްކުރުމަށް މިއީ އެންމެ ރަގަޅު ވަގުތު،" މިނިސްޓަރު ވިދާޅުވި އެވެ.\nއެ މަނިކުފާނު ވިދާޅުވީ ސަރުކާރުގެ އަމާޒަކީ ރާއްޖެއަކީ ފައިނޭޝަލް ހަބަކަށް ހެދުން ކަމަށެވެ.\n"އަޅުގަނޑުމެންގެ އަމާޒަކީ ރާއްޖޭގައި ފައިނޭންޝަލް ޑިސްޓްރިކްޓެއް ގާއިމްކޮށް، ބޭންކިން އަދި ކެޕިޓަލް މާކެޓްގެ ވަސީލަތްތައް ޝޯކޭސް ކުރެވި، ރާއްޖެއަކީ މިބައްރުގެ ފައިނޭންޝަލް ހަބަކަށް ހެދުން. މިހާރުވެސް ރާއްޖޭގައި ތަފާތު ބާވަތު ކޮންވެންޝަނަލް އަދި އިސްލާމިކް ސެކިއުރިޓީޒް އެބަހުރި،" ސައީދު ވިދާޅުވި އެވެ.


1439 ވަނަ އަހަރުގެ ފިޠުރު ޒަކާތް އައްޑޫސިޓީގައި ބަލައިގަތުމާއި ބެހޭ\n05 ރަމަޟާން 1439 (20 މެއި 2018 ) ވާ އާދީއްތަ ދުވަހުން ފެށިގެން 29 ރަމަޟާން 1439 (13 ޖޫން 2018) ވާ ބުދަ ދުވަހުގެ ނިޔަލަށް، ކޮންމެ ދުވަހެއްގެ ހެނދުނު 10:30 އިން މެންދުރު 13:00 އަށް 1439 ވަނަ އަހަރުގެ ފިޠުރު ޒަކާތް ބަލައިގަތުން އޮންނާނެއެވެ. ޒަކާތުގެ މިންވަރަކީ މީހަކަށް 2.4 ކިލޯ ހަނޑުލުގެ މިންވަރެވެ. ޒަކާތް ނެރެންވާނީ އެބަޔަކު އަހަރުތެރޭގައި ޢާއްމުކޮށް ކައިއުޅުނު ހަނޑުލުގެ ބާވަތަކުން 2.4 ކިލޯ ހަނޑުލުގެ އަގަށްވާ މިންވަރެވެ. ތިރީގައި އެވަނީ އައްޑޫ ސިޓީގައި ފިޠުރު ޒަކާތް ބަލައިގަތުމަށް ހަމަޖެހިފައިވާ ތަންތަނެވެ.\n· ސ.ހިތަދޫ – މިނިސްޓްރީ އޮފް އިސްލާމިކް އެފެއާޒް، އައްޑޫސިޓީ ޔުނިޓް\n· ސ.މަރަދޫ/ސ.މަރަދޫފޭދޫ – ތަދްރީސުލް ޤުރުއާން (ސ.މަރަދޫ)\n· ސ.ފޭދޫ – ލޭންޑް، ބިލްޑިންގް އެންޑް މުނިސިޕަލް ސާރވިސް ޑިޕާރޓްމަންޓް (ސ.ފޭދޫ)\n· ސ.ހުޅުދޫ/ސ.މީދޫ – ނަސްރިއްޔާ ޕްރީސްކޫލް (ސ.ހުޅުދޫ)\nއައްޑޫސިޓީގައި ދިރިއުޅޭ މީހުން ޒަކާތް ދައްކާނީ :\n· އާދައިގެ ހަނޑުލުންނަމަ މީހަކަށް 13.50/- ރ (ތޭރަ ރުފިޔާ ފަންސާސް ލާރި)\n· ތައިލެންޑް ހަނޑުލުންނަމަ މީހަކަށް 35/- ރ (ތިރީސް ފަސް ރުފިޔާ)\n· ބާސްމަތީ ހަނޑުލުންނަމަ މީހަކަށް 78/-ރ (ހަތްދިހަ އަށް ރުފިޔާ)


Mr.Landhoo akah mifaharuves hovunee Saudh.\nމިއަހަރުގެ އަޟްޙާ ޢީދު ކުލަގަދަ ގޮތެއްގައި ފާހަގަކުރުމަށް ލަންދޫ ކައުންސިލުން އިސްނަގައިގެން ޒުވާނުންނާއި ގުޅިގެން ކުރިއަށްގެންދާ ޚާއްޞާ ޢީދުއުފާ ކުޅިވަރު ޕްރޮގްރާމްގައި ހިމަނައިގެން ކުރިއަށް ގެއންދިޔަ “މިސްޓަރ ލަންދޫ” ހޮވުމުގެ މުބާރާތުން މިފަހަރުވެސް އެއްވަނަ ހޯދީ ނ.ލަންދޫ ސާހް އިބްރާހިމް ސަޢުދު އެވެ.\nއިއްޔެ މެންދުރު ފަހު 14:30 ގައި ލަންދޫ ޒުވާނުންގެ ފުޓްބޯޅަ ދަނޑުގައި ކުރިއަށްގެންދިޔަ މި މުބާރާތުގައި5ބައިވެރިން ވާދަކޮށްފައިވާއިރު އެންމެ އަވަހަށް ޓާސްކް ތައް ނިންމާ މުބާރާތުގެ އެއްވަނައަށް ކައުންސިލުން ދޭ -/2000ރ. ގެ އިނާމް ހޯދީ އިބްރާހިމް ސައުދުއެވެ. މިއީ ސައުދު މިމުބާރާތް ކާމިޔާބުކުރި ދެވަނަ ފަހަރެވެ. ފުރަތަމަ މިމުބާރާތް ބާއްވާފައިވަނީ 2011 ވަނައަހަރުއެވެ. އެފަހަރު މުބާރާތ ބޭއްވީ “ލަންދޫގަދަބެ” ގެ ނަމުގައެވެ.\nލަންދޫ ރައްޔިތުންގެ ބޮޑު ތަރުޙީބެއް ލިބިގެން ގޮސްފައިވާ މި މުބާރާތުގައި ސައުދުގެ އިތުރުން ދެންވާދަކޮށްފައިވަނީ މުސްތަރީގެ އިސްމާޢިލް ޢައްފާން އާއި، ސައްކެޔޮގޭ ޙަސަން މުޙައްމަދު އާއި، ހަމަ އެގޭ ޢަލީ ސިޙާންއާއި، ނިޝާން އަޙްމަދު ފަޒްލީން އެވެ.\nސައުދު މި މުބާރާތުގެ އެއްވަނަ ހޯދީ 1 މިނިޓް 37 ސިކުންތުން ހުރިހާ ޓާސްކެއް ނިންމައިގެންނެވެ. ދެވަނައަށް ނިންމީ ޢައްފާން އެވެ. އޭނާ ނިންމާފައިވަނީ 1 މިނިޓް 54 ސިކުންތުންނެވެ.3ވަނައަށް ނިންމި ޙަސަން މުޙައްމަދު ނިންމުނީ2މިނިޓް5ސިކުންތުންނެވެ.\nމިމުބާރާތަށް ކަނޑައެޅި ފައިވާ ފައިސާގެ އިނާމާއި ލަންދޫ ކައުންސިލުން ދޭ ހަނދާނީ ލިޔުން ދީފައިވާނީ ރޭ ބޭއްވި ބައިބަލާ ފައިނަލްމެޗް ނިމުމަށްފަހު އެ ރަސްމިއްޔާތުގައެވެ.


Diesel ge naalu kendumun mahehge mahchah 8 lahka rufiyaage faidhaa...\nވިޔަފާރި - އެފްއެސްއެމް\nބިޑްތައް އަލުން ރިވިއުކޮށް އާ ފަރާތްތަކާއެކު ހެދޭ އެއްބަސްވުންތަކުން ނާލު ކެނޑުމުގެ ސަބަބުން މަހެއްގެ މައްޗަށް އަށް ލައްކަ ރުފިޔާގެ ފައިދާ ވާނެ\nކ. މާލެ 16 ޖުލައި 2019 | އަންގާރަ 14:25 7,782\nއެފްއެސްއެމްގެ އެމްޑީ މުހައްމަދު ގަސަމް - ރާއްޖެއެމްވީ\nފެނަކައިގެ އިންޖީނުގެތަކަށް ދެވަނަ ފަރާތެއް މެދުވެރިކޮށްގެން އަޅަމުން ދިޔަ ޑީސަލް ގެ ނާލުކެނޑުމުން މަހެއްގެ މައްޗަށް 8 ލައްކަ ރުފިޔާގެ ފައިދާވާނެ ކަމަށް އެފްއެސްއެމްގެ އެމްޑީ މުހައްމަދު ގަސަމް ވިދާޅުވެއްޖެއެވެ .\nއަންގާރަ ދުވަހު ހުޅުމާލޭގައި އެފްއެސްއެމްގެ އާ ޕަންޕް ސްޓޭޝަން ހުޅުވުމުގެ ރަސްމިއްޔާތުގައި ވާހަކަ ދައްކަވަމުން ގަސަމް ވިދާޅުވީ، މީގެ ކުރިން އަތޮޅުތެރޭގެ ރަށްރަށުގައި ހުރި އިންޖީނުގެތަކަށް ހާއްސަކޮށް ފެނަކައިގެ އިންޖީނުގެތަކަށް ކުރިން ތެޔޮ ސަޕްލައި ކުރަމުން އައި ފަރާތްތަކުގެ ބިޑްތައް އަލުން ރިވިއުކޮށް އާ ފަރާތްތަކާއެކު ހެދޭ ބިޑުތަކުގައި، ނާލު ކެނޑުމުގެ ސަބަބުން މަހެއްގެ މައްޗަށް 8 ލައްކަ ރުފިޔާގެ ފައިދާ ވާނެ ކަމަށެވެ.\nއިތުރަށް ވާހަކަ ދައްކަވަމުން ގަސަމް ވިދާޅުވީ ކުރިޔަށް އޮތްތާގައި ވެސް މަސައްކަތްކުރާނީ ކުންފުއްޏަށް ފައިދާވާނެ އިތުރު ކަންކަން ކުރުމަށް ކަމަށެވެ.\nއެފްއެސްއެމްގެ ކުރީގެ އެމްޑީ ހުސެއިން ދީދީގެ މައްޗަށް ވަނީ ކުންފުނިތަކަށް ކްރެޑިޓަށް ތެޔޮ ދޫނުކުރަން އަންގާފައި ވަނިކޮށް 41 މިލިއަން ރުފިޔާގެ ތެޔޮ ދޫކުރި މައްސަލައިގެ ތުހުމަތު ކުރެވިގެން ވަޒީފާއިން ވަކިކުރެވިފައެވެ. އަދި ހުސައިން ދީދީއަށް ތުހުމަތު ކުރެވޭ މިހިޔާނާތުގެ މައްސަލަ އެންޓި ކޮރަޕްޝަން ކޮމިޝަނަށް ވަނީ ހުށަހަޅާފައެވެ.


އދ.އޮމަދޫން ގޯތިދޫކުރުމާއި ގުޅޭ\nދިރިއުޅުމަށްޓަކައި ގޯތި ދޫކުރުމާއިގުޅޭ.\nދިރިއުޅުމަށްޓަކައި އދ. އޮމަދޫން 103 ގޯތި ދޫކުރުމަށް ކައުންސިލުން ނިންމަވާފައިވުމާއިއެކު ގޯއްޗަށް އެދި ކުރިމަތިލުމުގެ ފުރުޞަތު މިއަދުން ފެށިގެން ހުޅުވާލައިފީމެވެ.\nވީމާ، ގޯތިހޯދުމަށް ބޭނުންވެލައްވާ ފަރާތްތަކުން މި އިދާރާއަށް ދުރުވެ " އދ.އޮމަދޫ ގޯއްޗަށް އެދޭ ފޯމް 2019 " ނަންގަވާ ފުރުއްވުމަށްފަހު ފޯމުގައި ބަޔާންކުރެވިފައިވާ ލިޔުންތަކާއެކު މި އިދާރާއަށް ހުށައެޅުއްވުން އެދެމެވެ. ރަށުން ބޭރުގައި ހުންނެވުމުގެ ސަބަބުން ފޯމް ނެންގެވުމަށް ވަޑައިގެންނެވެން ނެތްނަމަ، ސިޓީއާއިއެކު މީހަކު ފޮނުވުމުން އެފަރާތަކާއި ޙަވާލުކުރާގޮތަށް ވަނީ ހަމަޖެހިފައެވެ. ފޯމް ދޫކުރުމާއި ބަލައިގަތުން އޮންނާނީ 2019 ފެބްރުއަރީ 11 ން ފެށިގެން 2019 ފެބުރުއަރީ 25 ގެ ނިޔަލަށް ބަންދު ނޫން ކޮންމެ ދުވަހެއްގެ ހެނދުނު 9.00 ން މެންދުރުފަހު 1.00 އަށެވެ. ގޯއްޗަށްއެދި ހުށައަޅުއްވާ ފޯމް ބަލައިގަތުމަށްފަހު ފޯމް ބަލައިގަތްކަން އަނގައިދޭ ސްލިޕެއް ލިބިވަޑައިގަންނަވާނެއެވެ.\nމި އިޢްލާނާއިއެކު " އދ. އޮމަދޫން ދޫކުރަން ހަމަޖެހިފައިވާ ގޯތިތައް އަންގައިދޭ ޗާޓް " އާއި " ގޯއްޗަށްއެދި ހުށައަޅާ މީހުންގައިގާއި ހުންނަންވާ ޝަރުތު 2019 " އާއި އދ. އޮމަދޫން ގޯއްޗަށް އެދިފައިވާ މީހުންނަށް ޕޮއިންޓްދޭ ތާވަލް އަދި ގޯތި ދޫކުރުމުގެ ކަންކަން ގެންދާނޭ ތަރުތީބު މި އިދާރާގެ ނޯޓިސް ބޯޑާއި، ސަރުކާރުގެ ގެޒެޓްގައި ޝާޢިޢު ކުރެވިފައިވާނެއެވެ.\nއަދި ދަންނަވަމެވެ. މި އިޢުލާން ނުކުތުމުން މީގެ ކުރިން ގޯއްޗަށް އެދި މި ކައުންސިލަށް ހުށައަޅާފައިވާ ހުރިހާ ފޯރމެއް ބާޠިލް ވީއެވެ. އަދި ގޯތި ހޯދުމަށް ބޭނުންވެލައްވާ އެއްމެހާ ފަރާތްތަކުން އިޢުލާނުގައިވާ މުއްދަތަށް ފޯރމް ނަގައި ފޯރމްގައި ފުރިހަމަ ކުރަންޖެހޭ މަޢުލޫމާތުތައް ކިޔަން އެނގޭނޭހެން ފުރިހަމަކޮށް މުއްދަތަށް ހުށައެޅުއްވުމަށް ޚާއްޞަ ސަމާލުކަމެއް ދެއްވުމަށްވެސް ޢާއްމުކޮށް އެންގުމަށް އިޢުލާން ކުރީމެވެ.\nމީގެ އިތުރުން ކައިވެޏެއްކޮށް ކައިވެނި ރޫޅި ދަރިންތިބެ ދަރިން ބަލަހައްޓަމުންގެންދާނަމަ ދަރިން ބަލަހައްޓަމުންގެންދާ ފަރާތުން އެކަންއެގޭނެ ޝަރުޢީ ލިއުމެއް ފޯމާއިއެކު ހުށައެޅުންއެދެމެވެ.\n06 ޖުމާދަލްޢާޙިރާ 1440\nއދ. އޮމަދޫ ކައުންސިލްގެ ރައީސް\n5- ގޯއްޗަށް އެދޭ މީހުންނަށް ކޮންމެހެން އެގެންބޭނުންވާ މަޢުލޫމާތުތައް\nގޯތި ދޫކުރުމުގެ ކަންތައް ގެންދާނެތަރުތީބު:\nއެންމެ ފުރަތަމަ ފޯރމްތައް ސާފުކޮށް ޝަރުތުހަމަވާ މީހުން ކަނޑައަޅާނީއެވެ.\nޝަރުތު ހަމަވާމީހުން ކަނޑައަޅާ ނިމުމުން ޕޮއިންޓް ތާވަލުގައިވާގޮތުގެ މަތީން ފޯރމްތަކަށް ޕޮއިންޓް ދެވޭނެއެވެ. މިގޮތުން ގޯއްޗަށް އެދި ކުރިމަތިލާފައިވާ ފަރާތްތަކުގެ އަނބި/ފިރިންގެ މަޢުލޫމާތު ޕޮއިންޓް ދިނުމުގެ ކުރިން ރާއްޖޭގެ ހުރިހާ ރަށަކުންނާއި އަދި އދ.އޮމަދޫ މެޖިސްޓްރޭޓް ކޯރޓުން ސާފު ކުރެވޭނެއެވެ.\nޕޮއިންޓްދީ ނިމުމުން ޕޮއިންޓް ލިބިފައިވާ ޖުމްލަ ޢަދަދަށްބަލާ ގޯއްޗަށް އެދިފައިވާ މީހުން ތަރުތީބު ކުރެވޭނެއެވެ.\nގޯތި ދޫކުރުމަށް ހަމަޖެހިފައިވާ ޢަދަދަށް މީހުން ނެގުމަށްޓަކައި އެންމެ ގިނަ ޕޮއިންޓް ލިބިފައިވާ މީހުން ނަގަމުންގޮސް ޢަދަދު ހަމަކުރެވޭނެއެވެ. ( މިގޮތުން މީހުން ނަގަމުންދާއިރު، އެކަކަށް ގޯތި ލިބުމުގެ ސަބަބުން އޭނާއާއި ޢާއިލީގޮތުން ގުޅިފައިވާ ފަރާތްތަކަށް ޕޮއިންޓް އުނިކޮށް އަދި ޝަރުތެއް އުނިވެއްޖެނަމަ، އެމީހެއްގެ ފޯރމް ބާޠިލްކޮށް އަލުން ލިސްޓް ތަރުތީބު ކުރެވޭނެއެވެ. )\nގޯތި ދޫކުރުމަށް ހަމަޖެހިފައިވާ ޢަދަދަށް މީހުން ހަމަކުރުމުގައި، އެންމެ ފަހުގޯތި ލިބޭމީހާއާއި އެއްވަރަކަށް ޕޮއިންޓް ލިބިފައިވާ މީހުން ތިބިނަމަ އޭގެ ތެރެއިން ގޯތިލިބޭފަރާތްތައް ކަނޑައަޅާނީ އެފަރާތްތަކުގެ މެދުގައި ގުރުއަތު ލައިގެންނެވެ.\nޕޮއިންޓްލިބޭ މިންވަރަށްބަލައި އިސްކަންދޭ ތަރުތީބުން ގޯތިލިބޭ މީހުންގެ ލިސްޓަށް ދެމަފިރިން ހޮވިއްޖެނަމަ ގޯތިލިބޭނީ ޕޮއިންޓްގެ ގޮތުން އެންމެމަތީ މީހަކަށެވެ. އަދި ޕޮއިންޓް ލިބިފައިވަނީ އެއްވަރަކަށް ކަމުގައިވާނަމަ އެދެމަފިރިންގެ އެއްމެދު ގޯއްޗެއްގެ ގޮތުގައި އެއްގޯތި ދޫކުރެވިދާނެއެވެ. ނުވަތަ ދެފަރާތުން އެއްބަސްވާނަމަ އެއްފަރާތަށް ގޯތި ދޫކުރެވިދާނެއެވެ. ނުވަތަ ދެގޮތުންކުރެ ގޮތެއް އެއްބަސްނުވެވިއްޖެނަމަ އެދެމަފިރިންގެ ތެރެއިން ގޯތިލިބޭފަރާތް ކަނޑައަޅާނީ އެދެމަފިރިންގެ ދެމެދުގައި ގުރުއަތު ލައިގެންނެވެ.\nގޯތި ދޫކުރަން އޮތް ޢަދަދަށް ގޯތި ދޫކޮށް ނިމުމުން އެފަރާތަކަށް ލިބެ ބިން ކަނޑައެޅުމަށްޓަކައި އިތުރު ގުރުއަތެއް ގޯތި ލިބޭކަމަށް ހޮވުނު އެންމެންގެ މެދުގައި ނަގަންވާނެއެވެ. އެގުރުއަތު ނެގުމުގެ ކުރިން ދޫކުރެވޭ ގޯތިތަކާއި އެގޯތިތައް ވަކިވަކިން އެގޭނެހެން އެސަރަޙައްދުގެ ބިނާވެށި ޕްލޭން ޢާންމުކޮށް އިޢުލާން ކުރެވޭނެއެވެ.\nމި ފޯރމްގައި ޙަޤީޤަތާއި ޙިލާފު އެއްވެސް މަޢުލޫމާތެއް ދީފައިވާނަމަ ފޯމު ބާޠިލް ކުރެވޭނެއެވެ. އެފަދަ ސަބަބަކާހުރެ ފޯމު ބާޠިލްކުރަން ޖެހޭނަމަ ބާޠިލްކުރަން ޖެހުނު ސަބަބު ބަޔާންކޮށް ލިޔުމަކުން އެކަން ފޯރމު ހުށައެޅިފަރާތަށް އެންގޭނެއެވެ.\nއެއްވެސް ފަރާތަކަށް ގޯތި ލިބިފައިވަނިކޮށް، ގޯތިދޫކުރެވިފައިވަނީ ފޯރމުގައި ހިމަނާފައިވާ ނުބައި މަޢުލޫމާތެއްގެ މައްޗަށް ބިނާކޮށް ދެވިފައިވާ ޕޮއިންޓެއްގެ މައްޗަށްކަމަށް ސާބިތުވެއްޖެނަމަ ބަދަލު ދިނުމަކާނުލައި އެގޯތި އެފަރާތެއްގެ ކިބައިން ވަކިކުރެވޭނެއެވެ.\nގޯއްޗަށްއެދިފައިވާ މީހުންގެ ފޯރމުތަކުގައިވާ މަޢުލޫމާތުތައް ޗެކްކޮށް ޝަރުތުހަމަވާ މީހުންނަށް ޕޮއިންޓްދީ ޕޮއިންޓްލިބޭ މީހުން ކަނޑައަޅާނީ ޕޮއިންޓް ދިނުމަށް ކަނޑައަޅާފައިވާ ކޮމިޓީންނެވެ.\nފޯރމު ހުށައަޅާފަރާތުގެ ރަށްވެހިކަން، ޢުމުރު، ދަރިން ތިބިވަރު، ކައިވެނީގެ ހާލަތު، ކައިވެނީގެ މުއްދަތު އަދި އެހެނިހެން ބައިތަކަށް މާކްސް ދިނުމުގައި ބަލާނީ ފޯރމު ހުށައެޅުމަށް ކަނޑައެޅިފައިވާ އެންމެފަހު ތާރީޙުގެ ޙާލަތަށެވެ.\nފޯރމު ހުށައެޅުމަށް ކަނޑައެޅިފައިވާ އެންމެފަހު ތާރީޙްގެ ފަހުންވެސް ތިރީގައިވާ ޙާލަތަށް ބަދަލެއް އައިސްފައި ވާނަމަ ޕޮއިންޓް ދިނުމުގައި އަދި ގޯތިދިނުމުގައި އެހާލަތަކަށް ރިއާޔަތްކުރެވޭނެއެވެ. އަދި މިއިން ކަމަކާގުޅިގެން ފޯރމު ހުށައަޅާ މީހާގައި ހުންނަންވާ ޝަރުތެއް އުނިވެއްޖެނަމަ އެމީހެއްގެ ފޯރމް ބާޠިލް ވާނެއެވެ.\nހ. ފޯރމު ހުށައަޅާފައިވާ މީހާ ނިޔާވުން.\nށ. ހިބައިން، ވަސިއްޔަތުން، ތަރިކައިން ނުވަތަ އެނޫންވެސް ގޮތަކުން ގޯއްޗެއް ނުވަތަ ފްލެޓެއް ނުވަތަ ބިމެއް ލިބުން.\nނ. ދިވެހިރައްޔިތަކު ކަމުން ވަކިވުން.\nއދ.އޮމަދޫއިން ގޯއްޗަށް އެދޭ މީހުންގައި ހުންނަންވާނެ ޝަރުޠުތައް 2019\n1.ދިވެހި ރައްޔިތަތު ކަމުގައިވުން.\n2.ޢުމުރުން 21 އަހަރު ވެފައިވާ މީހަކަށްވުން .\n3.ބަންޑާރަ ގޯއްޗެއް ނުވަތަ އަމިއްލަ ގޯއްޗެއް އެމީހެއްގެ ނަމުގައި ރަޖިސްޓަރީވެފައި ނެތުން .\n4.އަމިއްލަ ނުވަތަ ބަންޑާރަ ގޯއްޗެއްގައިވާ ނުއުފުލޭ މުދަލުން ލިބިގެން އެފަދަ ގޯއްޗަކުން 600 އަކަފޫޓަށްވުރެ ބޮޑު ބައެއް ލިބިފައިނެތުން ، ނުވަތަ ލިބިފައިވާ މިފަދަ ބަޔެއް މި ގަވާއިދާ އެއްގޮތްވާ ގޮތުގެ މަތިން ދޫކޮށްލުން.\n5.ސަރުކާރުންހަދާފައިވާ އިމާރާތެއްގެ ފުލެޓެއް އެމީހެއްގެ ނަމުގައި ރަޖިސްޓަރީވެފައި ނެތުން ، އަދި މިފަދަ ތަނެއް އަމިއްލަ ނަމުގައި އޮވެ، މިތަން ދޫކޮށްލާ ނުވަތަ ވިއްކާފައިވާތާ2އަހަރު ދުވަހަށް ވުރެ ގިނަ ދުވަސް ވެފައިވުން.\n6. އެއްމެދު އިމާރާތެއްގެ ފުލެޓެއް އެމީހެއްގެ ނަމުގައި ރަޖިސްޓަރީވެފައި ނެތުން ނުވަތަ މިފަދަ ތަނެއް އަމިއްލަ ނަމުގައި އޮވެ، މިތަން ދޫކޮށްލާ ނުވަތަ ވިއްކާފައިވާތާ2އަހަރު ދުވަހަށް ވުރެ ގިނަ ދުވަސް ވެފައިވުން.\n7.ގޯއްޗަށް އެދިފައިވާ މީހުންގެ ބެލުމުގެ ދަށުގައިވާ އުފަންދަރިންނާއި ، އެމީހަކަށް ޝަރުޢީގޮތުން ބަލަން ޖެހިފައިވާ މީހުންގެ ޢަދަދާއި ، ގޯއްޗަށް އެދިފައިވާ މީހާޢާއި އެމީހާގެ ބެލުމުގެ ދަށުގައިވާ މީހުންގެ ބިމުގެ ތަނަވަސްކަމާއި ، ގޯއްޗަށް އެދިފައިވާ މީހާއަށް ކުރިން ގޯއްޗެއްލިބި ، ނުވަތަ އޮވެ ، އެ ގޯއްޗަކާއިމެދު އަމަލުކޮށްފައިވާ ގޮތުގެމައްޗަށް ރިޢާޔަތްކޮށް ، އަދި ގޯއްޗަށް އެދިފައިވަނީ ދެމަފިރިން ކަމުގައިވާނަމަ ދެމަފިރިންނަށް ދެގޯތިނުނެގޭނެ ގޮތެއް ބަލާ ، އެމީހަކީ ، ގޯއްޗަކަށް ބޭނުންވެފައިވާ މީހެއްކަމަށް މިކައުންސިލުން ގޯތި ދިނުމަށް ކަނޑައަޅާ ކޮމެޓީއަށް ފެނުން.\nސުންގަޑި: 25 ފެބުރުވަރީ 2019 0000


ޕަބްލިޝްކުރި ތާރީޚް: 06 ޑިސެންބަރު 2021\nޕަބްލިޝްކުރި ގަޑި: 15:42\nސުންގަޑި: 14 ޑިސެންބަރު 2021 13:00\nޓީޗަރ (ތ. މަޑިފުށީ ސްކޫލް)\nބިދޭސީ ޓީޗަރުން ތިބި މަގާމްތަކަށް ދިވެހި ޓީޗަރުން ހޯދުމަށް\nމި މަޤާމުތަކަކީ ސިވިލް ސަރވިސް ކޮމިޝަންގެ ނަމްބަރ 15/2017 (20 ނޮވެމްބަރ 2017) ސަރކިއުލަރގެ ދަށުން ބިދޭސީން ތިބި މަޤާމުތަކަށް ދިވެހިންނަށް ކުރިމަތިލުމުގެ ފުރުޞަތު ހުޅުވާލުމުގެ ގޮތުން ކުރެވޭ އިޢުލާނެކެވެ.\nޓީޗަރ (ޖެނެރަލް ސައިންސް)\nތ މަޑިފުށީ ސްކޫލް، ތ. މަޑިފުށި\n7070.00 ރުފިޔާއާއި 10640.00 ރުފިޔާއާއި ދެމެދު\n1. ޤައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލުވާގޮތަށް ކުލާހުގަޔާއި ކުލާހުން ބޭރުގައި ކިޔަވައިދިނުމާއި ކިޔަވައިދިނުމަށް ކުރަންޖެހޭ އެންމެހައި މަސައްކަތް ކުރުން.\n18. ތަޢުލީމީ ދާއިރާ ހަރުދަނާ ކުރުމަށް މިނިސްޓްރީ އޮފް އެޑިޔުކޭޝަނުން ކުރާ މަސައްކަތުގައި ބައިވެރިވުމަށް، މިނިސްޓްރީ އޮފް އެޑިޔުކޭޝަނުން އެދިއްޖެނަމަ، އެމަސައްކަތުގައި ބައިވެރިވެ، އެއްބާރުލުން ދިނުން.\nމަޤާމަށް ކޮމިޝަނުން ކަނޑައަޅާފައިވާ ތަޢުލީމީ ރޮނގު(ތައް):\nމަޤާމުގެ ޕްރިފަރޑް ޑިސިޕްލިން\nމަޤާމުގެ ކޯ ޑިސިޕްލިން\nސިވިލް ސަރވިސް ކޮމިޝަނުން މަޤާމަށް ކަނޑައަޅާފައިވާ މަސައްކަތުގެ ދާއިރާ ތައް:\n- ޓީޗިންގ ސާރވިސް\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި މިއިދާރާއިން (http://www.csc.gov.mv/download/2249) ލިބެންހުންނާނެއެވެ.)\nސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެ ނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއްނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން\n(ށ މަތީ ތައުލީމުދޭ ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީއާއި ޓްރާންސްކްރިޕްޓްގެ ކޮޕީ\n(ށ) ސިވިލް ސަރވިސްގެ ތަޖުރިބާގެ ތެރެއިން https://myaccount.csc.gov.mv/ އިން ފެންނަންނެތް ތަޖުރިބާގެ މުއްދަތުތައް ހާމަކޮށްދިމުގެ ގޮތުން އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި )އަހަރާއި މަހާއި ދުވަސް އެނގޭގޮތަށް(، ވަޒީފާގެ މަސްއޫލިއްޔަތުތައް )އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް( ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ރ) ޤައުމީ ނުވަތަ ބައިނަލްއަޤުވާމީ ޖަމްއިއްޔާ/ޖަމާއަތެއްގައި މަސައްކަތް ކޮށްފައިވާ ނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން (މި ލިޔުމުގައި އަދާކޮށްފައިވާ މަޤާމަކީ މުސާރަދެވޭ މަޤާމެއްކަން ނުވަތަ ނޫންކަން ބަޔާންކޮށްފައި އޮންނަންވާނެއެވެ. ނުވަތަ ބަދަލުގައި އެކަން ބަޔާންކޮށް އެ ތަނަކުން ދޫކޮށްފައިވާ ރަސްމީ ލިޔުމެއް ހުށަހަޅަންވާނެއެވެ.)\n(ބ) އުވައިލައިފައިވާ ދަޢުލަތުގެ އިދާރާއެއްގައި، ނުވަތަ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި، ނުވަތަ ޤައުމީ ނުވަތަ ބައިނަލްއަޤްވާމީ ޖަމިއްޔާ/ޖަމާއަތެއްގައި މަސައްކަތްކޮށްފައިވާ ނަމަ، އަދާކޮށްފައިވާ ވަޒީފާ އަދި 0ވަޒީފާގެ މުއްދަތާއި (އަހަރާއި މަހާއި ދުވަސް އެނގޭގޮތަށް)، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ލިބެންނެތް ނަމަ، ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމު.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 ޑިސެމްބަރ 2021 ވާ އަންގާރަ ދުވަހުގެ މެންދުރު 1:00 ގެ ކުރިން، މަޑިފުށީ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 15 ޑިސެމްބަރ 2021 އާއި 19 ޑިސެމްބަރ 2021 އާ ދެމެދު، މަޑިފުށީ ސްކޫލްގައި ނުވަތަ ގޫގުލް މީޓް މެދުވެރިކޮށެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7997377 އަށެވެ. އީ-މެއިލްކުރާނީ [email protected]އަށެވެ\n. ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހައި ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.


SunOnline: Hamalaa ah fahu Adhuham aai Mujaaz ulhunee mulhi Male' therey\nބޮން ގޮއްވާލުމަށް ފަހު އަދުހަމް އާއި މުޖާޒުގެ އުޅުނީ މުޅި މާލެ ތެރޭ\nނަޖާހު މަސްއޫދު 09 May 2021, 18:56\nހަމަލާ ދިނުމުގެ ކުޑައިރުކޮޅެއް ކުރިން އަދުހަމް އަތަމާ ޕެލެސް ތިރީގައި މީހަކާ ފޯނުން ގުޅައިގެން --\nރޭ ފަތިހުގެ ވަގުތެއްގައި ފުލުހުން ހިންގި އޮޕަރޭޝަނެއްގައި ރައީސް މުހައްމަދު ނަޝީދަށް އަމާޒުކޮށް ބޮންގޮއްވާލި ޓެރަރިސްޓު ހަމަލާގެ ޕްރައިމް ސަސްޕެކްޓް، އަދުހަމް އަހުމަދު ރަޝީދު ފުލުހުން ވަނީ އަތުލައިގެންފަ އެވެ. އާންމު މީހަކު ދިން މައުލޫމާތަކަށް އޭނާ ހައްޔަރު ކުރީ ހުޅުމާލޭގައި އޭނާ ދިރިއުޅޭ ފްލެޓުގައި ހުއްޓަ އެވެ.\nފުލުހުން ބުނާ ގޮތުގައި އަދުހަމް އަކީ ބޮންގޮއްވާލުމަށް ޓަކައި ސީދާ ރިމޯޓުގެ ބަޓަނަށް ފިތި މީހާ އެވެ. ހަމަލާ ދިން އިރު އޭނާ ހުރީ ނީލޯފަރު ހިނގުމުގެ ކުރިމައްޗަށްވާ ގޮތަށް ހުރި އަތަމާ ޕެލަސް ތިރީގައި އަތަށް ރިމޯޓު ލައި ތައްޔާރުވެގެން ކަމަށް ފުލުހުން ބުނެ އެވެ.\nހަމަލާއާ ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި ފުލުހުން ވަނީ އަދުހަމްގެ ހަރަކާތްތައް ތަފްސީލުކޮށް ކިޔައިދީފަ އެވެ.\nފުލުހުން ދައްކާލި ސީސީޓީވީ ފޫޓޭޖުން ފެންނަ ގޮތުގައި ހަމަލާ ދިނުުގެ ކުޑަ ވަގުތުކޮޅެއް ކުރިން އޭނާ ހުރީ އަތަމާ ޕެލެސް ތިރީގައި އެތަނުގައި ފާރެއްގައި ލެގިލައިގެން ފޯނެއްގަ އެވެ. އޭނާ ލެގިލައިގެން ހުރެ ފާރުގައި ފައި ވެސް ޖެއްސި އެވެ.\nހަމަލާ ދިނުމުގެ ކުޑައިރުކޮޅެއް ކުރިން އަދުހަމް އަތަމާ ޕެލެސް ތިރީގައި މީހަކާ ފޯނުން ގުޅައިގެން: އޭނާ ފާރުގައި ޖެއްސި ފުޓް ޕްރިންޓު ފުލުހުން ނެގި ފުޓްޕްރިންޓާ ދިމާވޭ --\nއޭނާގެ ފައި ފާރުގައި ޖެއްސި ތަންތަނުން ފުޓް ޕްރިންޓު ނަގާފައިވާ ކަމަށް އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒު މިއަދު ވިދާޅުވި އެވެ. އަދި ހައްޔަރު ކުރުމަށް ފަހު ބެލި އިރު އޭނާގެ ފުޓް ޕްރިންޓާއި ފާރުގައި ހުރި ފުޓްޕްރިންޓު ދިމާވާ ކަމަށް ވިދާޅުވި އެވެ.\nވީޑިއޯއިން ފެންނަ ގޮތުގައި ފޯނު ކޯލު ނިންމާލުމަށް ފަހު އަދުހަމް ނީލޯފަރު ހިނގުމާ ދިމާލަށް ވަރަށް ސަމާލުކަން ދީގެން ބަލަން ހުރެ އެވެ. އޭނާ އަތުގައި ރިމޯޓެއް ފާޑެއްގެ އެއްޗެއް ފެންނަން އޮތެވެ.\nހަމަލާދިނުމުގެ ކުރިން އަދުހަމް އަތަމާ ޕެލެސް ތިރީގައި: އޭނާ އަތުގައި ރިމޯޓެއް ފާޑުގެ އެއްޗެއް އޮންނަތަން ފެނޭ --\n"ކެމެރާ ރަނގަޅަށް ޒޫމްކޮށްގެން ބެލީމަ އޭނާގެ އަތުގައި ރިމޯޓު ފާޑެއްގެ އެއްޗެއް އޮތްކަން އެނގިވަޑައިގަންނަވާނެ،" ޕްރެސްގައި އޭސީޕީ ރިޔާޒުވެސް ވިދާޅުވި އެވެ.\nބޮން ގޮއްވާލި ވަގުތު އެހެން މީހުންގެ ހަރަކާތްތައް ހުރި ގޮތާއި އަދުހަމްގެ ހަރަކާތްތައް ހުރި ގޮތް ވަރަށް ތަފާތެވެ. ބޮން ގޮއްވާލި ވަގުތު އަތަމާ ޕެލެސް ތެރެއިން ތިން މީހަކު މަގަށް ނުކުންނަން ދެ އެވެ. ބޮން ގޮއްވާލީ އެ ތިން މީހުން މަގު ކައިރީގައި ހުއްޓިލައިގެން ތިއްބަ އެވެ. އޭރު އަދުހަމް ހުރީ ކުޑަކޮށް ބޭރަށް ޖެހިލައިގެންނެވެ. ބޮން ގޮއްވާލުމުން، އެތަނުގައި ތިބި އާންމު ތިން މީހުން ބިރުން އެތާ އެތެރެއަށް ވަން އިރު އަދުހަމް އެތަނުން ނުކުމެގެން ދުވެފައި ދިޔައީ އެވެ.\nހަމަލާ ދިން ވަގުތު އަތަމާ ޕެލެސް ތިރީގައި ތިބި މީހުން ބިރުން އެތެރެއަށް ވަން އިރު އަދުހަމް ނުކުމެގެން އެތަނުން ދުއްވައިގަތީ --\nއެެހެން މީހުންގެ ފަރާތުން ނެޗުރަލް ރިއެކްޝަނެއް ފެނުނު އިރު އޭނާގެ [އަދުހަމް] ފަރާތުން ފެނުނީ ދުރާލާ އެކަމަށް ތައްޔާރުވެގެން ހުރުމަށް ފަހު ކުޑަކޮށް ބޭރަށް ނުކުތުމަށް ފަހު އެތަނުގައި ހުރި ތަނބާ ނިވާވެގެން ހުރެ ބޮން ގޮއްވާލުމަށް ފަހު ދެން ބޭރަށް ނުކުމެގެން ދުވެފައި ދިޔަ ތަން އަޅުގަނޑުމެންނަށް ސީސީޓީވީ ފޫޓޭޖުން ފެންނަނީ،"\nބޮން ގޮއްވާލުމަށް ފަހު އަދުހަމް އިރަށް ދުވެފައި ގޮސް ފާށަނާކިލޭގެ މަގުން ރަތްވިލާ ގޯޅިއަށް އަޅައި އެ ގޯޅިން ސަބުދެރިޔާ މަގަށް ވަދެ، ދެކުނަށް ބާރަށް ދިޔަ އެވެ. އަދި ސަބުދެރިޔާ މަގުން ހެލެނބެލި ގޯޅިއަށް ވަދެ، ރަށްދެބައި މަގަށް ނުކުތެވެ.\nފުލުހުން ބުނި ގޮތުގައި އެ ހިސާބުން އޭނާ ދުވުމުގެ ބަދަލުގައި ބާރު ހިނގުމެއްގައި އަނޯނާ ގޯޅިން ލާފައި ގޮސް ކުރިކީލަ މަގަށް ވަދެ، އެ މަގުން ޗާންދަނީ މަގަށް ނުކުތެވެ. އަދި ޗާންދަނީ މަގުގެ ދެކުނުގައި ހުންނަ ޖަލާލުއްދީން މިސްކިތާ ދިމާލަށް ދިޔަ އެވެ.\nއެ މިސްކިތުގައި ކުޑަ ވަގުތުކޮޅެއް ހޭދަ ކުރުމަށް ފަހު އޭނާ އަމީނީ މަގުން އިސްކަންދަރު މަގުން މާފަތްތަކުރުފާނު މަގަށް އަޅައި، އެ މަގުން އަމީނީ މަގަށް ނުކުމެ، އަމީނީ ބިލްޑިން ކުރިމަތީގައި ހުންނަ ޕާކާ ދިމާލަށް ދިޔަ އެވެ.\nޖަލާލުއްދީން މިސްކިތުން ނުކުމެގެން އަދުހަމް ހިނގާފައި ގޮސް އަމީނީ މަގަށް އަޅަނީ --\nޕާކާ ހިސާބަށް ދިޔައީ ދުވަމުންނާއި ބާރަށް ހިނގަމުންނެވެ. އަދި އޭނާ ދިޔައީ ކޮންމެވެސް މީހަކާ ފޯނުން ވާހަކަ ދައްކަމުންނެވެ.\nޕާކުގައި އަދުހަމް އަންނަންދެން މަޑުކޮށްގެން ހުރީ އެ މައްސަލައިގައި ހައްޔަރުކޮށްފައިވާ މއ. ފޭރުގެ، މުޖާޒު އަހުމަދެވެ.\nއެ ދެ މީހުން ޕާކުގައި ބައްދަލުކޮށް، ނުކުމެ އަމީނީމަގުން އިރަށް ހިނގަމުން ގޮސް ޓީވީއެމް ކުރިމަތީގައި، ގާކޮށި ފްލެޓުތައް ކައިރީގައި ހުންނަ ޕާކުގައި ވެސް ކުޑަ އިރުކޮޅަކު މަޑު ކުރި އެވެ. އެތަނުން ނުކުމެގެން އެ ދެ މީހުން ބުރުޒުމަގުން ލާފައި ގޮސް ވަނީ ދޮންދަރާދަ ހިނގުމަށެވެ.\nއަދުހަމް އާއި މުޖާޒު ގާކޮށި ފްލެޓު ޕާކިން އޭރިއާ ކައިރިން ބުރުޒުމަގުން ލާފައި ދޮންދަރާދަ ހިނގުމާ ދިމާލަށް ދަނީ --\nދޮންދަރާދަ ހިނގުމާ ގުޅޭ ހަނިހަނި ހުވެފަފެނީ ގޯޅި ތެރެއިން ގޮސް އެ ދެ މީހުން ބޮޑުރަސްގެފާނު މަގަށް ނުކުމެ ހުޅަނގަށް ހިނގާފައި ގޮސް، ފާށަނާކިލޭގެ މަގުގައި ހުރި ގެސްޓްހައުސްއަކަށް ވަނެވެ. އެ ދެ މީހުންނަށް އެ ހިސާބަށް ދެވުނު އިރު ހަމަލާއަށް ގަޑިއިރެއްހާއިރު ވެއްޖެ އެވެ.\nބޮން ގޮއްވާލުމުން އެންމެ ފުރަތަމަ އަދުހަމް ދުވެފައި ވަނީވެސް ފާށަނާކިލޭގެ މަގަށެވެ. ނަމަވެސް، އެ މަގުގައި ހުރި އެ މީހުންގެ "ސޭފް ހައުސް"އަށް އޭނާއާއި މުޖާޒު ވަނީ މާލެ ތެރޭގެ ބޮޑު ސަރަހައްދެއްގައި ވަށައި ހިނގާފަ އެވެ.\nއެނގިފައިވާ ގޮތުގައި އެ ރޭ އަދުހަމްއާއި މުޖާޒު ވެސް ގެއަށް ދިޔައީ ވަރަށް ލަސްވި ފަހުންނެވެ.\n"ސަން"އަށް އެނގިފައިވާ ގޮތުގައި އަދުހަމް އަކީވެސް ހަރުކަށި ފިކުރުގެ މީހެކެވެ. އޭނާ އަކީ އެހެން މީހުން ކާފަރު ކުރުމުގެ މާޒީއެއް އޮތް މީހެކެވެ. އަދި މީގެ ކުރިން އޭނާ ހަނގުރާމައަށް ދާންވެސް މަސައްކަތްކޮށްފައިވެ އެވެ.\nފުލުހުން ބުނި ގޮތުގައި އެ މައްސަލައިގައި ހައްޔަރު ކުރި މުޖާޒުގެ އިތުރުން، ގއ. ކޮނޑޭ، ފޮޅޭމާ، ތަހުމީން އަހުމަދަކީވެސް ހަރުކަށި ފިކުރުގެ މީހުންނެވެ.\nއެ ތިން މީހުންނަކީ ވެސް އެކި ކުށްތަކުގެ ރެކޯޑު އޮތް މީހުން ކަމަށް ފުލުހުން ބުނެފައިވެ އެވެ. ނަމަވެސ،ް އޭގެ ތަފްސީލެއް އަދި ދީފައި ނުވެ އެވެ.


އަތޮޅު ފިހާރަތަކުގެ ފައިސާ އަލުން ކައުންސިލްތަކަށް، ހެޔޮ ބަދަލެއް!\nޝިފްނާ އަޙްމަދު 22 ޑިސެމްބަރ 2021\nމާލޭގެ ބާޒާރުމަތީ ސަރަޙައްދުގެ، އަތޮޅު ފިހާރަތަކަކީ ފެށުމަށް ބަލާނަމަ އަތޮޅުތަކުގެ ކުރިއެރުމާ ތަރައްގީއަށްޓަކައި ކޮންމެ އަތޮޅެއްގެ ރައްޔިތުންގެ ހިއްސާ އޮންނަގޮތަށް ހިންގައި އެތަންތަނުން ލިބޭ ފައިދާ އެ...\nހުޅަނގުން ހިފަހައްޓާފައިވާ އަފްޣާން ފައިސާ އެގައުމަށް ހޯދައިދިނުމަށް އިސްލާމީ ގައުމުތަކުން މަސައްކަތްކުރަނީ\nމުހައްމަދު ޖަވާދު ޔޫސުފު 20 ޑިސެމްބަރ 2021\nކުއާލަލަންޕޫރު (ޑިސެމްބަރު 20): ހުޅަނގުގެ ގައުމުތަކުން އަފްޣާނިސްތާނުގެ އެތައް ބިލިއަން ޑޮލަރެއްގެ ފައިސާ ހިފެހެއްޓުމާ ގުޅިގެން އަފްޣާން ރައްޔިތުންނަށް ކުރިމަތިވެފައިވާ ބަނޑަށްޖެހެމުގެ މައްސަލާގައި އެ...\nކައިވެނި ހަފްލާއަށް ދިޔަ މީހުންނަށް ކާންދިނީ ހަދިޔާއަށް ފައިސާ ދިން ވަރަށް ބަލާފައި\nއަފްޝަން އިސްމާއިލް 18 ޑިސެމްބަރ 2021\nކައިވެނި ހަފްލާ އެންމެ ފުރިހަމަކޮށް ގެންދިއުމަކީ އެންމެންވެސް ބޭނުންވާ ކަމެކެވެ. ހާއްސަކޮށް ހަފްލާގައި ކޭޓަރިންއަކީ ގިނަ ބަޔަކު ހާއްސަ ސަމާލިކަމެއް ދީގެން ކުރިއަށް ގެންދާ ކަމެކެވެ. ރެޑީޓްގައި މީހަކު ހ...\nހުޅުމާލޭގެ ފޭސް ދޭއްގައި 4000 ސޯޝަލް ހައުސިން ޔުނިޓު އިމާރާތް ކުރަން އެޑްވާންސް ފައިސާ ދައްކާފައިވާ ކަމަށް ފަހި ދިރިއުޅުން ކޯޕަރޭޝަން (އެފްޑީސީ) އިން ބުނެފި އެވެ. އެފްޑީސީ އާއި ނެޝަނަލް ބިލްޑިންގްސް ކ...\n4000 ފްލެޓުގެ މަސައްކަތަށް ބޭނުންވާ ފައިސާ އިންޑިއާގެ އެގްޒިމް ބޭންކުން ދޫކޮށްފި\nއަޙްމަދު ރިޟުވާން 16 ޑިސެމްބަރ 2021\nހުޅުމާލޭ ދެވަނަ ފިޔަވަހީގައި ސަރުކާރުން ހިންގުމަށް ހަމަޖެހިފައިވާ 4000 ސޯޝަލް ހައުސިންގ ޔުނިޓުގެ ޢަމަލީ މަސައްކަތް ފެށުމަށް ބޭނުންވާ އެޑްވާންސް ފައިސާ އިންޑިއާގެ އެގްޒިމް ބޭންކުން ދޫކޮށްފައެވެ.2މަޝ...\n4،000 ފްލެޓް އަޅަން ބޭނުންވާ ފައިސާ އިންޑިއާ އިން ދޫކޮށްފި\nހަސަން ރަޝީދު 16 ޑިސެމްބަރ 2021\nހުޅުމާލޭ ދެވަނަ ފިޔަވަހީގައި ސަރުކާރުން އިމާރާތް ކުރުމަށް ހަމަޖެހިފައިވާ 4،000 ސޯޝަލް ހައުސިން ޔުނިޓުގެ އަމަލީ މަސައްކަތް ފެށުމަށް ބޭނުންވާ އެޑްވާންސް ފައިސާ އިންޑިއާގެ އެގްޒިމް ބޭންކުން ދޫކޮށްފައެވެ....\nތިން އަހަރު ވަންދެން ކުއްޔާއި ބިލުތައް ނުދައްކާ އުޅުމުން އެ ފައިސާ ދެއްކުމަށް ނަރީޝުގެ މައްޗަށް ހުކުމްކޮށްފި\nފާތިމަތު ޔަމާނީ 15 ޑިސެމްބަރ 2021\nމާލޭގެ ޑެޕިއުޓީ މޭޔަރު، ގއ. ކޮލަމާފުށި/ ފެނިގެއްލިދާގެ، އަހުމަދު ނަރީޝް ކުއްޔަށް ނެގި ދެ ކޮޓަރީގެ އެޕާޓްމަންޓަކަށް ތިން އަހަރު ވަންދެން ފައިސާ ނުދައްކާ އުޅުމުން, އެ ފައިސާ ދެއްކުމަށް ސިވިލް ކޯޓުން ހުކ...\nގޭގެ ކުއްޔަށްވާ ފައިސާ ދެއްކުމަށް ޑެޕިއުޓީ މޭޔަރު ނަރީޝްގެ މައްޗަށް ހުކުމްކޮށްފި\nމުއާވިޔަތު އަންވަރު 15 ޑިސެމްބަރ 2021\nމާލޭގެ ޑެޕިއުޓީ މޭޔަރު އަހްމަދު ނަރީޝް ކުއްޔަށް ނެގި ދެ ކޮޓެރީގެ އެޕާޓްމެންޓަށް ދައްކަންޖެހޭ 35,365.55 (ތިރީސް ފަސްހާސް ތިންސަތޭކެ ފަސްދޮޅަސް ފަސް ރުފިޔާ ފަންސާސް ފަސް ލާރި) ދެއްކުމަށް ސިވިލް ކޯޓުން ހ...\nކެޕިޓަލް މާކެޓުން އެސްއޯއީތަކަށް ފައިސާ ހޯދޭނެ، ޕްރައިވެޓައިޒް ކުރުން ރަނގަޅު: ސީއެމްޑީއޭ\nއަހުމަދު މިޒްޔާލް 14 ޑިސެމްބަރ 2021\nސަރުކާރުގެ ޕްރިވެޓައިޒޭޝަން ޕްރޮގްރާމަކީ އުންމީދީ އަދި އެކަމުގެ ފައިދާ ހުރިހާ ރައްޔިތުންނަށް ކުރާނެ ކަމެއް ކަމަށް ކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީއެމްޑީއޭ) އިން ބުނެފިއެވެ. ސީއެމްޑީއޭއާއި މ...\nރަނގަޅު މައުލޫމާތު ނުދޭތީ، ބިރުދައްކައިގެން ފައިސާ ފޭރޭ މައްސަލަތައް ބަލަން އުދަނގޫ: ފުލުހުން\nއަފްޝަން އިސްމާއިލް 10 ޑިސެމްބަރ 2021\nބިރުދައްކައިގެން ފައިސާ ހޯދުމުގެ މައްސަލަތައް އިތުރު ވަނީ އެފަދަ މައްސަލަތައް ހުށަހެޅުމަށްފަހު ރަނގަޅު މައުލޫމާތު ނުދޭތީ ކަމަށް ފުލުހުން ބުނެފި އެވެ. ބިރުދައްކައިގެން ފައިސާ ހޯދުމާއި ރަހީނުކުރުމުގެ މަ...\nއަޙްމަދު ރަޝީދު 16 މިނެޓު ކުރިން